നമ്മുടെ നയതന്ത്ര കാഴ്ച്ചപാടിലെ അട്ടിമറി | islamonlive.in\nയമനില് ഓപറേഷന് ഡെസിസീവ് സ്റ്റോം ആരംഭിച്ചതിന് ശേഷം ആദ്യമായിട്ടാണ് ഞാന് അതിനെ കുറിച്ച് വിവരിക്കുന്നത്. കഴിഞ്ഞ രണ്ട് ദിവസങ്ങളില് വിഷയത്തിലേക്ക് ഞാന് ഇറങ്ങാതിരുന്നത് ബോധപൂര്‍വം തന്നെയായിരുന്നു. കാരണം ആ രംഗം ഉള്‍ക്കൊള്ളാന് എനിക്ക് സാധിച്ചിരുന്നില്ല. നമ്മുടെ രാഷ്ട്രീയ മാധ്യമ ചുറ്റുപാടില് നടക്കുന്നത് യാഥാര്‍ത്ഥ്യമാണെന്ന് ഉള്‍ക്കൊള്ളാന് പോലും പരിഭ്രമം എന്നെ അനുവദിച്ചില്ല. ഇതൊരു സ്വപ്‌നമാണോ യാഥാര്‍ഥ്യമാണോ എന്ന് ദീര്‍ഘനേരം കൈകള് പരസ്പരം കൂട്ടിത്തിരുമ്മി സ്വന്തത്തോട് ഞാന് ചോദിച്ചു.\nശറമുശ്ശൈഖില് അറബ് ഉച്ചകോടി ചേരുന്നതിന് ഒരു ദിവസം മുമ്പ് മാര്‍ച്ച് 27-ന് ഈജിപ്ഷ്യന് പത്രമായ ‘അത്തഹ്‌രീര്’ ഇപ്രകാരം വിവരിച്ചു: മാര്‍ച്ച് 25 ബുധനാഴ്ച്ച കെയ്‌റോ യൂണിവേഴ്‌സിറ്റിയുടെ മീഡിയ ഫാക്കല്‍റ്റിയില് ബിരുദാനന്തര ബിരുദ പ്രബന്ധങ്ങള്‍ക്ക് മേല് ചര്‍ച്ച നടക്കാന് നിശ്ചയിച്ചിരുന്നു. ‘ഇസ്രയേലിന്റെ പൊതു നയതന്ത്രം’ എന്നതാണ് വിഷയം. ഇസ്രയേല് ഉദ്യോഗസ്ഥര് സോഷ്യല് മീഡീയകളില് പ്രസിദ്ധപ്പെടുത്തിയ കാര്യങ്ങളെ അപഗ്രഥനം നടത്തിയാണ് ആലാഅ് ഫഹ്മിയെന്ന ഗവേഷക പ്രബന്ധം തയ്യാറാക്കിയിരിക്കുന്നത്. ഇസ്രയേല് രാഷ്ട്രീയ അഭിസംബോധനകളിലെ കാപട്യവും ശത്രുതയും വെളിപ്പെടുത്തുന്ന തരത്തിലുള്ള പഠനമായിരുന്നു അത്. സ്വന്തത്തെ മഹത്വവല്‍കരിക്കുന്നതിനും അപരരെ വികൃതമായി ചിത്രീകരിക്കുന്നതിനും ഇസ്രയേല് രാഷ്ട്രീയക്കാര് സ്വീകരിക്കുന്ന ശൈലികള്‍ക്കായിരുന്നു ഗവേഷക ഊന്നല് നല്‍കിയിരിക്കുന്നത്. ഇന്നത്തെ അവസ്ഥയില് അവര്‍ക്ക് അപരര് ഫലസ്തീനികളും മുഴുവന് അറബികളുമാണ്.\nഇസ്രയേലിനോട് അനുഭാവം പുലര്‍ത്തുന്നതോ സന്ധിയാവുന്നതോ ആയിരുന്നില്ല പ്രബന്ധം. അതിനാലായിരിക്കാം നിലവിലെ ഈജിപ്ഷ്യന് ചുറ്റുപാടില് ഒഴുക്കിനെതിരെയുള്ള നീന്തലായിട്ടാണ് ഫാക്കല്‍റ്റി ഡീന് അതിനെ കണ്ടത്. യൂണിവേഴ്‌സിറ്റികളും അക്കാദമിക രംഗത്ത് നേതൃത്വം നല്‍കുന്നവരും സുരക്ഷാ കാര്യങ്ങള്‍ക്കും നിലവിലെ രാഷ്ട്രീയ സാഹചര്യവുമായി താദാത്മ്യപ്പെടുന്നതിനും വലിയ പ്രധാന്യം നല്‍കിയിരുന്നു എന്നത് തന്നയാണതിന് കാരണം. അതുകൊണ്ട് തന്നെ നേരത്തെ നിശ്ചയിച്ച സമയത്ത് അത് ചര്‍ച്ച ചെയ്യാന് അവര് വിസമ്മതിച്ചു. ദേശീയ സുരക്ഷയുമായി ബന്ധപ്പെട്ട വിഷയമാണെന്നാണ് പത്രം അതിനെ കുറിച്ച് എഴുതിയത്. അക്കാരണത്താല് ബന്ധപ്പെട്ടവരെ (സുരക്ഷാ വിഭാഗത്തെ) കാണിച്ചതിന് ശേഷം മാത്രമേ അതിനെ കുറിച്ച് ചര്‍ച്ച ചെയ്യാനാവൂ!\nബാലിശവും പരിഹാസ്യവുമായ ഈ വാദത്തിന് യാതൊരു അടിസ്ഥാനവുമില്ലെന്നും ദേശീയ സുരക്ഷയെ ഒരു തരത്തിലും അത് ബാധിക്കുന്നില്ലെന്നും ബോധ്യപ്പെടുത്തുന്നതിനായി കെയ്‌റോ യൂണിവേഴ്‌സിറ്റി മേധാവിയും ഏതാനും പ്രൊഫസര്‍മാരും രംഗത്തിറങ്ങേണ്ടി വന്നു. അവസാനം ഒത്തുതീര്‍പ്പിലൂടെ നിശ്ചയിച്ച സമയത്ത് തന്നെ ചര്‍ച്ച നടത്താമെന്ന് ഫാക്കല്‍റ്റി ഡീന് സമ്മതിച്ചു. ചര്‍ച്ച നടക്കുന്ന ഹാളില് വിദ്യാര്‍ഥികള് ഉണ്ടാവരുതെന്നും ഹാളിന് ചുറ്റും സുരക്ഷാ വിഭാഗം സുരക്ഷാവലയം തീര്‍ക്കണമെന്ന വ്യവസ്ഥയിലായിരുന്നു ഒത്തുതീര്‍പ്പ്. ഇസ്രയേല് രാഷ്ട്രീയ നയത്തെ ആക്ഷേപിക്കുന്നതിനോടുള്ള ഫാക്കല്‍റ്റി ഡീനിന്റെ നിലപാടില് ആശ്ചര്യം ഉണ്ടാവേണ്ടതില്ല. അവര് ചര്‍ച്ചയില് തന്നെ പങ്കെടുത്തില്ല. അതില് പങ്കെടുത്ത പ്രൊഫസര്‍മാര് വളരെ ഭംഗിയായി തന്നെയാണ് അത് കൈകാര്യം ചെയ്തത്. അവര് പ്രബന്ധത്തിന് അര്‍ഹിക്കുന്ന പ്രാധാന്യം നല്‍കി ഗവേഷകയുടെ ശ്രമങ്ങള്‍ക്ക് ഉയര്‍ന്ന മാര്‍ക്ക് നല്‍കി ആദരിക്കുകയും ചെയ്തു. ‘അത്തഹ്‌രീര്’ പുറത്തുവിട്ട ഈ സംഭവം സത്യസന്ധമാണെങ്കില് ഇസ്രയേല് ഫലസ്തീന് വിഷയങ്ങളില് ഈജിപ്ഷ്യന് സാംസ്‌കാരിക പൊതുബോധം എത്രത്തോളം മാറിയിരിക്കുന്നു എന്നതാണിത് കാണിക്കുന്നത്. ഇതത്ര ആകസ്മിക സംഭവമൊന്നുമല്ല. സാംസ്‌കാരിക രംഗത്ത് മാത്രം പരിമിതപ്പെട്ടു കിടക്കുന്നതല്ല ഈ പൊതുബോധം. രാഷ്ട്രീയ രംഗത്തും അവരുടെ കുഴലൂത്തുകാരായ മാധ്യമ രംഗത്തു നിന്നുമാണ് അതിന് തുടക്കം കുറിച്ചത്. അറബ് ലോകത്ത് ജനങ്ങളുടെ ധാരണയെ വികൃതമാക്കി കൊണ്ടിരിക്കുകയാണ് ഇപ്പോഴും അത്തരം മാധ്യമങ്ങള് ചെയ്യുന്നത്. അതിന്റെ സ്വാഭാവിക ഫലമാണ് അറബ് ലോകത്തിന്റെ ‘കേന്ദ്രവിഷയം’ ഏറ്റവും അവസാനത്തെ വിഷയമാക്കി മാറ്റികൊണ്ടുള്ള നയതന്ത്ര കാഴ്ച്ചപാടിലെ അട്ടിമറി. ഇപ്പോഴത് കേവലം ഫലസ്തീന് – ഇസ്രയേല് സംഘട്ടനമായി മാറിയിരിക്കുന്നു. ഈ കാഴ്ച്ചപ്പാടിന്റെ അടിസ്ഥാനത്തില് ഇസ്രയേലും സയണിസ്റ്റുകളും അറബികളുടെ ഒന്നാമത്തെ ശത്രുവല്ല, ഒന്നാമത്തെ ശത്രു ഇറാനും ശിയാക്കളുമായി മാറിയിരിക്കുന്നു. ചില ഈജിപ്ഷ്യന് മാധ്യമങ്ങള് ഉയര്‍ത്തിയിരിക്കുന്ന ചിന്താ അട്ടിമറിയുടെ ചെറിയൊരു പ്രതിധ്വനി മാത്രമാണ് കെയ്‌റോ യൂണിവേഴ്‌സിറ്റിയിലെ മിഡിയ ഫാക്കല്‍റ്റിയിലെ പ്രതിസന്ധി.\nശറമുശ്ശൈഖിലെ ഉച്ചകോടിയും സംയുക്ത അറബ് സൈന്യം എന്ന ചിന്തയും എന്റെ വാദത്തെ ശക്തിപ്പെടുത്തുന്ന തെളിവുകളാണ്. കഴിഞ്ഞ നിരവധി പതിറ്റാണ്ടുകളായി ഇസ്രയേല് ഫലസ്തീനികളോട് കാണിക്കുന്ന അനീതിക്കെതിരെ സമാനമായ തരത്തിലൊരു അറബ് കൂട്ടായ്മക്ക് നാം സാക്ഷ്യം വഹിച്ചിട്ടില്ല. എന്നാല് യമന്റെ കാര്യം വന്നപ്പോള് തികച്ചും വ്യത്യസ്തമായതാണ് നാം കാണുന്നത്. അഭിമാനബോധവും ജാഗ്രതാ നിര്‍ദേശവും പ്രകടമാവുകയും നിയമസാധുതയെ പ്രതിരോധിക്കാനുള്ള സഖ്യം രൂപപ്പെടുകയും ചെയ്യുന്നു. അറേബ്യന് ഉപഭൂഖണ്ഡത്തിലെ ഇറാന്റെ സ്വാധീനം നേരിടാന് അറബ് ഭരണാധികാരികളും ജനതയും ഇറങ്ങിയിരിക്കുന്നു. ശറമുശ്ശൈഖ് ഉച്ചകോടിയുടെ ഉദ്ഘാടന സെഷനില് ഫലസ്തീന് പ്രശ്‌നത്തെ കുറിച്ച് പരാമര്‍ശങ്ങളുണ്ടായിട്ടുണ്ടെന്നത് ശരിയാണ്. എന്നാല് അതിലെ മിക്ക സൂചനകളും ആക്ഷേപം ഒഴിവാക്കാനുദ്ദേശിച്ചുള്ളതും മുസ്‌ലിം സമൂഹം നേരിടുന്ന പ്രശ്‌നങ്ങളുടെ അനുബന്ധമായി ചേര്‍ക്കപ്പെട്ടതുമായിരുന്നു.\nയമന് ഇന്നനുഭവിക്കുന്ന അരാജകത്വത്തില് ഇറാനുള്ള പങ്ക് ഞാന് നിഷേധിക്കുന്നില്ല. അതിനെ ഈ അവസ്ഥയില് എത്തിച്ചത് ഇറാന്റെ ഭാഗത്തു നിന്നുണ്ടായ ഗുരുതരമായ വീഴ്ച്ചകളാണെന്ന് തന്നെയാണ് എന്റെ വാദം. സെപ്റ്റംബര് 21-ന് ഹൂഥികള് സന്‍ആയുടെ നിയന്ത്രണം കൈവശപ്പെടുത്തിയതിന് ശേഷം പലതവണ അക്കാര്യം ഞാന് സൂചിപ്പിച്ചിട്ടുണ്ട്. ‘നാം സൃഷ്ടിച്ച ശൂന്യതയിലേക്കാണ് അവര് ഇടിച്ചു കയറുന്നത്‘ എന്ന ഈയടുത്തെഴുതിയ ലേഖനത്തിലും അക്കാര്യം വന്നിട്ടുണ്ട്. ഹൂഥികളോടും യമനോടുമുള്ള സമീപനത്തില് ഇറാനെ നാം വിമര്‍ശിക്കുന്നത് ഒരിക്കലും നയതന്ത്ര കാഴ്ച്ചപാടില് വന്നിരിക്കുന്ന അട്ടിമറിക്ക് ന്യായീകരണമല്ല. അറബ് സമൂഹങ്ങള്‍ക്ക് മൊത്തത്തില് വെല്ലുവിളിയായിരിക്കുന്ന ഇസ്രയേലിന് നേരെ കണ്ണടക്കുകയും അതേസമയം ഇറാനെ മുസ്‌ലിം സമൂഹത്തെ മുഖ്യ ശത്രുവായി ഉയര്‍ത്തി നിര്‍ത്തുന്നതും ഒട്ടും ശരിയായ കാഴ്ച്ചപാടല്ല. ഇറാന്‍കാര് വീഴ്ച്ചപറ്റിയവരാണെങ്കില് ഇസ്രയേലികള് കുറ്റവാളികളാണ്. ഇറാനെ ആക്ഷേപിക്കലും എതിര്‍ക്കലും നിര്‍ബന്ധമാണെങ്കില് അതിലേറെ നിര്‍ബന്ധമാണ് ഇസ്രയേലിന്റെ കാര്യത്തിലത്. ദൈവഹിതം അനുകൂലമെങ്കില്, ഓപറേഷന് ഡെസിസീവ് സ്റ്റോമിനെ കുറിച്ച് നാളം ചര്‍ച്ച ചെയ്യാം.\nഭരണഘടന എന്നും ന്യൂനപക്ഷങ്ങള്‍ക്കൊപ്പമാണ്


ഈ ലോകകപ്പിന്‍റെ നഷ്ടം ഇവര് പുറത്തായത്, അത് ജര്‍മനിയല്ല\n1982ന് ശേഷം ആദ്യമായാണ് ഒരു ആഫ്രിക്കന് ടീമിന് പോലും പ്രീക്വാര്‍ട്ടറില് കടക്കാനാകാതെ വരുന്നത്\nFirst Published Jun 28, 2018, 11:49 PM IST\nമോസ്കോ: ആഫ്രിക്കയുടെ വന്യമായ കരുത്ത്. ഇങ്ങനെയൊരു പ്രയോഗം വെറുതെ ഉരുത്തിരിഞ്ഞു വന്നതല്ല. യൂറോപ്പിന്‍റെയും ലാറ്റിനമേരിക്കയുടെയും അപ്രമാദിത്വമുള്ള ഫുട്ബോളില് അചഞ്ചലമായ പോരാട്ടവീര്യവും വീറും വാശിയുമായി വന്ന് അട്ടിമറികള് നടത്തിയതിന് പിന്നില് വന്യമായ ഈ കരുത്താണ് ആഫ്രിക്കന് ടീമുകളെ സഹായിച്ചത്. ആദ്യം അട്ടിമറികളായിരുന്നെങ്കിലും പിന്നീട് വന് ശക്തികളായി ആഫ്രിക്കന് ടീമുകള് മാറി.\nപക്ഷേ, റഷ്യന് മണ്ണില് ലോകകപ്പിന്‍റെ ഗ്രൂപ്പ് ഘട്ടം അവസാനിക്കുമ്പോള് ശക്തിയുടെ പ്രതീകമായ ആഫ്രിക്കന് ടീമുകള് ഒന്നൊഴിയാതെ എല്ലാവരും പുറത്തായിരിക്കുന്നു. ഈജിപ്ത്, മൊറോക്കോ, നെെജീരിയ, ടുണീഷ്യ, സെനഗല് എന്നീ ടീമുകളാണ് ഇത്തവണ ആഫ്രിക്കയില് നിന്ന് യോഗ്യത നേടി റഷ്യയിലെത്തിയത്. ഇതില് നെെജീരിയക്കും സെനഗലിനും അവസാന ഗ്രൂപ്പ് മത്സരം വരെ മുന്നേറാനുള്ള അവസരങ്ങള് ഉണ്ടായിരുന്നെങ്കിലും നിര്‍ണായക മത്സരങ്ങളില് തോല്‍വികള് അവരുടെ മടക്ക ടിക്കറ്റ് ഉറപ്പിച്ചു.\nനെെജീരിയയും സെനഗലും ലാറ്റിനമേരിക്കന് ടീമുകളോട് തോറ്റാണ് പുറത്തായതെന്നുള്ളത് മറ്റൊരു കാര്യം. സെനഗലിനും നെെജീരിയക്കും മാത്രമാണ് ഒരു കളിയെങ്കിലും ലോകകപ്പിലെ ജയിക്കാനായത്. കറുത്ത കുതിരകളാകുമെന്ന് പ്രതീക്ഷയുമായി മുഹമ്മദ് സലായുടെ നേതൃത്വത്തിലെത്തിയ ഈജിപ്ത് വരവറിയിക്കാതെ റഷ്യയില് നിന്ന് മടങ്ങി. കളിച്ച മൂന്ന് മത്സരങ്ങളും തോല്‍ക്കാനായിരുന്നു 28 വര്‍ഷങ്ങള്‍ക്ക് ശേഷമുള്ള ലോകകപ്പിലോട്ടുള്ള വരവില് ഫറവോയുടെ നാട്ടുകാരുടെ വിധി.\nമികച്ച രീതിയില് കളിച്ചെങ്കിലും ഗോള് സ്കോര് ചെയ്യുന്നതിലെ പോരായ്മയാണ് മൊറോക്കോയുടെ വിധി കുറിച്ചത്. ആദ്യ മത്സരത്തില് അവസാനം വരെ പൊരുതി ഇറാനോട് തോറ്റത് ഒരു നിമിഷത്തെ നിര്‍ഭാഗ്യത്തില് പിറന്ന സെല്‍ഫ് ഗോളില്. പോര്‍ച്ചുഗലിനോട് തോറ്റെങ്കിലും വമ്പന് താരനിരയുള്ള സ്പെയിനിനെ സമനിലയില് കുരുക്കിയതിന്‍റെ ആശ്വാസവുമായി മൊറോക്കോ നാട്ടിലേക്കുള്ള വണ്ടി പിടിച്ചു.\nസങ്കീര്‍ണമായ ഡി ഗ്രൂപ്പില് ഐസ്‍ലാന്‍റിനെ തകര്‍ത്ത നെെജീരിയക്ക് അവസാന മത്സരത്തില് അര്‍ജന്‍റീനയോട് തോറ്റതാണ് വിനയായത്. ടുണീഷ്യയും വലിയ ചലനം സൃഷ്ടിക്കാതെ പോയപ്പോള് സെനഗലിന്‍റെ കാര്യമാണ് ഏറ്റവും കഷ്ടമായത്. പോളണ്ടിനെ തോല്‍പ്പിക്കുകയും ജപ്പാനെ സമനിലയില് തളയ്ക്കുകയും ചെയ്ത സെനഗല് അവസാന മത്സരത്തില് കൊളംബിയയോട് പരാജയമേറ്റു വാങ്ങി.\nപക്ഷേ, അപ്പോഴും പോയിന്‍റ് കണക്കില് ജപ്പാനൊപ്പം നിന്ന സെനഗല് ഗോള് വ്യത്യസത്തിലും സമനില പാലിച്ചതോടെ മഞ്ഞക്കാര്‍ഡിന്‍റെ എണ്ണം കൂടിയതിനാലാണ് പുറത്തോട്ടുള്ള വഴിക്ക് ഇറങ്ങേണ്ടി വന്നത്. 1982ന് ശേഷം ആഫ്രിക്കന് ടീമുകളുടെ ഏറ്റവും മോശം പ്രകടനത്തിനാണ് ഇതോടെ റഷ്യന് ലോകകപ്പ് വേദിയായത്. 1986 മെക്സിക്കോ ലോകകപ്പ് മുതല് ഒരു ആഫ്രിക്കന് ടീമെങ്കിലും പ്രീക്വാര്‍ട്ടറിലേക്ക് മുന്നേറിയിട്ടുണ്ട്.\n1998ലാണ് ആഫ്രിക്കയുടെ അംഗബലം ലോകകപ്പില് അഞ്ചാക്കി ഉയര്‍ത്തിയത്. 2010ല് ദക്ഷിണാഫ്രിക്ക ലോകകപ്പിന് ആതിഥേയത്വം വഹിച്ചപ്പോള് അതിന്‍റെ എണ്ണം ആറായി. അന്ന് ക്വാര്‍ട്ടര് വരെയെത്തി ഘാന അത്ഭുതം കാണിച്ചു. ആ ഘാനയ്ക്ക് ഇത്തവണത്തെ ലോകകപ്പിന് യോഗ്യത നേടാന് ആയില്ലെന്നുള്ളത് മറ്റൊരു സത്യം.\nആഫ്രിക്ക മടങ്ങുകയാണ്... ഓര്‍മിക്കാന് ഒന്നും ബാക്കിയില്ലെങ്കിലും ചില നല്ല നിമിഷങ്ങള് സമ്മാനിക്കാന് നെെജീരിയക്കും സെനഗലിനുമെല്ലാം കഴിഞ്ഞിട്ടുണ്ട്. നഷ്ടമാകാത്ത പോരാട്ട വീര്യമാണ് ആഫ്രിക്കന് ടീമുകളുടെ പ്രത്യേകത. റഷ്യയില് നേരിട്ട തിരിച്ചടികളുടെ കണക്ക് തീര്‍ക്കാന് ഖത്തറില് അവര് ഉദയം ചെയ്യുക തന്നെ ചെയ്യും.


ഹൈദരാബാദിനെതിരെ വിക്കറ്റ് കീപ്പറായി ക്രിസ് ഗെയ്ല്; വീഡിയോ - ഇ വാർത്ത | evartha\nഹൈദരാബാദ്: സണ്‍റൈസേഴ്‌സ് ഹൈദരാബാദ് കിങ്‌സ് ഇലവന് പഞ്ചാബ് മത്സരത്തില് വിക്കറ്റിന് പിന്നില് ഗ്ലൗസും അണിഞ്ഞ് നില്‍ക്കുന്ന ഗെയ്‌ലിനെ കണ്ട് ആരാധകര് അമ്പരന്നു. ഗെയ്ല് പഞ്ചാബിന്റെ വിക്കറ്റ് കീപ്പാറായോ എന്നായിരുന്നു ആരാധകരുടെ സംശയം.\nഎന്നാല് യഥാര്‍ത്ഥ കീപ്പറായിരുന്ന രാഹുല് ബൗണ്ടറിക്ക് പുറത്ത് പോയ സമയത്ത് ഗെയ്ല് രാഹുലിന്റെ ഗ്ലൗസ് എടുത്ത് വിക്കറ്റ് കീപ്പറെപ്പോലെ കാണിക്കുകയായിരുന്നു. ഇത് തത്സമയം കാണിക്കുക കൂടി ചെയ്തതോടെ ടിവിയിലൂടെ കളി കണ്ട ആരാധകരാണ് അതിശയപ്പെട്ടത്. പിന്നീട് രാഹുല് ഓടി വന്ന് ഗ്ലൗസ് വാങ്ങിച്ചു.


കൂടെ India ൽഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് വിലഓഫറുകൾ & പൂർണ്ണ വ്യതിയാനങ്ങൾ | PriceDekho.com\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ്\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് _ചൊഉംത്ര്യ്_നമെ_ൽവില പട്ടിക\nമുകളിൽ പട്ടികയിൽ ഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് വില Indian Rupee ആണ്.\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് ഏറ്റവും പുതിയ വില Dec 17, 2019 ന് ശേഖരിക്കാനായി\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് ഫ്ലിപ്കാർട്, ആമസോൺ ലഭ്യമാണ്.\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് ഏറ്റവും കുറവ് വില ഫ്ലിപ്കാർട് ൽ 2,699, ഏത് ആമസോൺ ( 2,770)\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് വില പതിവായി വ്യത്യാസപ്പെടുന്നു. ഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് ഏറ്റവും പുതിയ വില കണ്ടെത്താൻ ഞങ്ങളുടെ സൈറ്റ് പരിശോധിക്കുമ്പോൾ സൂക്ഷിക്കരുത് ദയവായി.\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് - ഉപയോക്തൃകഥാസാരം\nഇന്റസ് അക്വാ ർ൪ പ്ലസ് ൫൧൨മ്ബ് വൈറ്റ് വ്യതിയാനങ്ങൾ\nമോഡൽ നെയിം R4 Plus\nപ്രോസസ്സർ 1 GHz, Single Core\nറെസൊല്യൂഷൻ 480*800 Pixels


ഒഴിഞ്ഞു പോയ മരണം - NEWSPAGES | KMA\nഒഴിഞ്ഞു പോയ മരണം\nതൃശ്ശൂരില് ഇടഞ്ഞ കൊമ്പന്റെ ആക്രമണത്തില് നിന്ന് വിദഗ്ദ്ധമായി ഒഴിഞ്ഞുമാറി രക്ഷപ്പെടുന്ന പാപ്പാന് കണ്ണന് -20 വർഷം മുമ്പുള്ള ദൃശ്യം\n20 വര്‍ഷം മുമ്പുള്ള ദൃശ്യമാണ്.\nതൃശ്ശൂര് ജില്ലയിലെ ഒരു തടിമില്ലില് ഇടഞ്ഞ കൊമ്പന് പാപ്പാനെ ആക്രമിക്കുന്നതാണ് രംഗം.\nകലി പൂണ്ട കൊമ്പന് രണ്ടു തവണ ചവിട്ടി കൊല്ലാന് ശ്രമിച്ചെങ്കിലും അതി സാഹസികമായി ഒഴിഞ്ഞ് മാറിയതിനാല് രണ്ടു ചവിട്ടും കൊണ്ടില്ല.\nഅര മണിക്കൂര് നീണ്ട ആക്രമണത്തില് നിന്ന് അത്ഭുതകരമായാണ് പാപ്പാന് കണ്ണന് അന്ന് രക്ഷപ്പെട്ടത്.\nആന വിരളുന്നതിന്റെ ചിത്രം പകർത്താനുള്ള ശ്രമം മിക്കപ്പോഴും വേദനയിലാണ് അവസാനിക്കുക.\nഅതിൽ നിന്ന് വ്യത്യസ്തമായി ആശ്വാസവും ആഹ്ലാദവും പകരുന്നതായിരുന്നു കണ്ണന്റെ രക്ഷപ്പെടൽ.\n1967ല് തിരുവനന്തപുരം ജില്ലയിലെ ആര്യനാട് കോട്ടയ്ക്കകം അനിരുദ്ധ വിലാസത്തില് ഭാസ്‌കരന്റെയും തങ്കമ്മയുടെയും മകനായിട്ടാണ് ബി.ചന്ദ്രകുമാറിന്റെ ജനനം. സഹോദരനും ഫോട്ടോഗ്രാഫറുമായ ബി.രാജന്റെ കീഴില് പാര്‍ട്ട് ടൈം ആയി ഫോട്ടോഗ്രഫിയില് തുടക്കം. കേരള യൂണിവേഴ്‌സിറ്റിയില് നിന്നും എം.കോം. പാസായ ശേഷം 1993ല് പി.ആര്.ഡിയില് ഫോട്ടോഗ്രഫിക് അസിസ്റ്റന്റായി ചേര്‍ന്നു. 1994ല് മാതൃഭൂമി പത്രത്തിലെത്തി. 2006 വരെ മാതൃഭുമിയില് ന്യൂസ് ഫോട്ടോഗ്രാഫറായി പ്രവര്‍ത്തിച്ചു.\nമികച്ച ന്യൂസ് ഫോട്ടോഗ്രാഫര്‍ക്കുള്ള തിരുവനന്തപുരം പ്രസ് ക്ലബ് പുരസ്‌കാരം രണ്ട് തവണ നേടിയിട്ടുണ്ട്. സംസ്ഥാന സാഹസിക ഫോട്ടോഗ്രഫി, ഫാം ജേര്‍ണലിസം, സ്‌പോര്‍ട്‌സ് കൗണ്‍സില്, ഫൊക്കാന തുടങ്ങിയ പുരസ്‌കാരങ്ങളും ലഭിച്ചിട്ടുണ്ട്. ഒട്ടേറെ രാജ്യാന്തര ക്രിക്കറ്റ് / ഫുട്‌ബോള് മത്സരങ്ങള് കവര് ചെയ്ത അനുഭവമുള്ളയാളാണ് ചന്ദ്രകുമാര്.\n12 വര്‍ഷം ആനകളെ പിന്തുടര്‍ന്ന് ഫോട്ടോ ഫീച്ചര് തയ്യാറാക്കി നിരവധി സ്ഥലങ്ങളില് പ്രദര്‍ശിപ്പിച്ചിട്ടുണ്ട്. 'അയണ് ലേഡി ബീഹൈണ്ട് ലെന്‍സ്' എന്ന ഡോക്യുമെന്ററി നിര്‍മ്മിച്ചു. പല മാധ്യമ പഠന കേന്ദ്രങ്ങളുടെയും ഗസ്റ്റ് ഫാക്കല്‍റ്റിയാണ്. ഇപ്പോള് കേരള മീഡിയ അക്കാദമിയുടെ ഫോട്ടോ ജേര്‍ണലിസം കോഴ്‌സ് കോ-ഓര്‍ഡിനേറ്ററായി പ്രവര്‍ത്തിക്കുന്നു.\nഫോണ്: +91 94472 25524


ബുധന്, 12 ജൂണ് 2019 (09:25 IST)\nഅമേരിക്കന് എഴുത്തുകാരന് ജോര്‍ജ് ആര് ആര് മാര്‍ട്ടിന്റെ ‘എ സോംഗ് ഓഫ് ഐസ് ആന്‍ഡ് ഫയര്’ എന്ന പുസ്തക പരമ്പരയുടെ ടെലിവിഷന് ആവിഷ്‌കാരമാണ് ഗെയിം ഓഫ് ത്രോണ്‍സ്. സീരിസിന് ഭാഷാ വ്യത്യാസമില്ലാതെ കോടിക്കണക്കിന് ആരാധകരാണുള്ളത്. ന്നാല് ഗെയിം ഓഫ് ത്രോണ്‍സ് കണ്ടിട്ടുണ്ടെങ്കിലും അത് തന്നെ ആകര്‍ഷിച്ചിട്ടില്ലെന്നാണ് നടന് മമ്മൂട്ടി പറയുന്നത്.\nഎട്ടു സീസണുകളിലായി എച്ച് ബി ഓ ചാനലില് സംപ്രേഷണം ചെയ്യപ്പെട്ട ലോകമെമ്പാടും ആരാധകരുള്ള വെബ് സീരീസ് അടുത്തിടെയാണ് അവസാനിച്ചത്. ഖലീജ ടൈംസുമായുള്ള അഭിമുഖത്തിലാണ് മമ്മൂട്ടി ഇതിനെ കുറിച്ച് പറഞ്ഞു.\n‘ഗെയിം ഓഫ് ത്രോണ്‍സ് സീരിസിലെ കുറച്ചു എപ്പിസോഡുകള് കണ്ടിട്ടുണ്ട്. നെറ്റ്ഫ്‌ളിക്‌സ് സീരീസ് ആയ ‘ദി ക്രൗണ്’ ആണ് എനിക്കിഷ്ടപ്പെട്ടത്. ചരിത്രം കൊണ്ട് വരേണ്ടത് ഇങ്ങിനെയാണ്. ഗെയിം ഓഫ് ത്രോണ്‍സ് എന്നത് ഫിക്ഷന് ആണ്, ‘ദി ക്രൗണ്’ എന്നത് യാഥാര്‍ത്ഥ്യവും,’ ‘ദി ക്രൗണ്’ സീരീസിന്റെ അടുത്ത സീസണു വേണ്ടി കാത്തിരിക്കുകയാണ്’- മമ്മൂട്ടി പറഞ്ഞു.\nഅടുത്ത ലേഖനം ഇത് സിനിമാ വ്യവസായത്തിനുള്ള ഇരുട്ടടി, പ്രേക്ഷകരെ സര്‍ക്കാര് വെല്ലുവിളിക്കുന്നു: സലിം പി ചാക്കോ


സൂര്യഗ്രഹണവും ഇസ്‌ലാമും ~ യുക്തിവാദികളും ഇസ്‌ലാമും\n2010, ജനുവരി 16, ശനിയാഴ്‌ച\n9:34:00 PM CKLatheef 21 comments\nഏത് സംഭവത്തിലും ഇസ്‌ലാമിനെ ഒന്ന് കൊട്ടാനുള്ള വല്ലകാരണവും ഇ.എ.ജബ്ബാര് കണ്ടെത്തും. സ്വാഭാവികമായും ഇത്തവണയും ടിയാന് പതിവുതെറ്റിച്ചില്ല. സൂര്യഗ്രഹണം എന്താണെന്ന് അല്ലാഹു പറഞ്ഞുകൊടുത്തില്ല എന്നതും, മുഹമ്മദിനറിയാത്തതെന്നും അല്ലാഹുവിന്നറിയില്ല എന്നതും, ആ സമയത്ത് നമസ്‌കരിക്കാന് പള്ളിയിലെത്തണമെന്നതിലൂടെ അതിലെ ശാസ്ത്രീയത കണ്ടെത്താനുള്ള സാഹചര്യം മുസ്‌ലിംകള്‍ക്ക് നഷ്ടപ്പെടുത്തി എന്നൊക്കെയാണ് മൊത്തത്തില് പോസ്റ്റില് നിന്ന് മാലോകര് മനസ്സിലാക്കേണ്ടത്. പക്ഷെ പോസ്റ്റിന്റെ യഥാര്‍ത്ഥ ബെനഫിറ്റ് തുടര്‍ന്നുള്ള കമന്റുകളാണ്. തുടര്‍ന്നുള്ള ഇസ്‌ലാമിനെതിരെയുള്ള കൊഞ്ഞനം കാട്ടലാണ് ഏറ്റവും പ്രധാനം. 'ഗ്രഹണത്തിന്റെയന്ന് നരബലി കൊടുക്കുന്ന ആചാരവും തിരിച്ചുവരട്ടേയെന്ന് പ്രാര്‍ഥിക്കാം.' എന്നൊരുവന്റെ വക. 'ആദ്യം കത്തിച്ചുകളയേണ്ടത് ഹദീസും ഖുര്‍ആനുമാണ് അന്ധവിശ്വാസത്തിലേക്ക് നയിക്കുന്ന ഗ്രന്ഥങ്ങള് ...കഷ്ടം'... ഈ രൂപത്തിലാണ് കമന്റുകളുടെ പോക്ക്. ഒരുമാന്യന് തൃപ്തിവരണമെങ്കില് മുസ്ലിം പണ്ഡിതന്‍മാരെക്കൂടി കത്തിക്കണം. അതിനുള്ള സമയം കഴിഞ്ഞതിലുള്ള പരിഭവവും അദ്ദേഹം മറച്ചുവെക്കുന്നില്ല. ഇസ്‌ലാമിനെയും മുസ്ലിംകളെയും എന്തും പറയാം മറുപടി പറഞ്ഞാല് അതിന്റെ പേരാണ് അസഹിഷ്ണുത.\nഎന്തായിരുന്നു ആ സമയത്ത് അല്ലാഹു ചെയ്യേണ്ടിയിരുന്നത് അതും പറഞ്ഞുതരുന്നുണ്ട് മാഷ്. ചന്ദ്രന് വന്ന് സൂര്യനെ അല്പ നേരം മറയുന്നതാണു ഗ്രഹണമെന്നും അതില് ഭയപ്പെടാനൊന്നുമില്ലെന്നും അല്ലാഹു മുഹമ്മദിന് പറഞ്ഞുകൊടുക്കേണ്ടിയിരുന്നുവത്രേ.\nസംഭവിച്ചത് ഇതാണ്: മുഗീറതുബ്‌നു ശുഅ്ബയില് നിന്ന് : നബിയുടെ കാലത്ത് (നബിപുത്രന്) ഇബ്‌റാഹീം മറിച്ച ദിവസം സൂര്യഗ്രഹണമുണ്ടായി. അപ്പോള് ജനങ്ങള് പറഞ്ഞു ഇബ്‌റാഹീമിന്റെ മരണം മൂലമാണ് സൂര്യഗ്രഹണമുണ്ടായത് തദവസരം റസൂല് പറഞ്ഞു ഒരാളുടെയും മരണം കാരണത്താലോ ജീവിതം കാരണത്താലോ സൂര്യനും ചന്ദ്രനും ഗ്രഹണം ബാധിക്കുകയില്ല. ഗ്രഹണം ബാധിച്ചതായി നിങ്ങള് കണ്ടാല് നിങ്ങള് നമസ്‌കരിക്കുകയും അല്ലാഹുവിനോട് പ്രാര്‍ഥിക്കുകയും ചെയ്യുക. (ബുഖാരി).\nഇതേ സംഭവം അബൂമൂസ എന്ന സഹാബി റിപ്പോര്‍ട്ട് ചെയ്തപ്പോള് 'റസൂല് വിഹ്വലതയോടെ എഴുന്നേറ്റു എന്ന ഒരു പ്രയോഗമുണ്ട്'. ഇതേ ഹദീസ പലരും റിപ്പോര്‍ട്ട് ചെയ്തിട്ടുണ്ടെങ്കിലും ആ പ്രയോഗമില്ല. അക്കാരണത്താല് തന്നെ പ്രസ്തുത റിപ്പോര്‍ട്ടര്‍ക്ക് അങ്ങനെ തോന്നിയതാകാം. ഇനി യഥാര്‍ഥത്തില് തന്നെ അദ്ദേഹം ഭയപ്പെട്ടിരുന്നുവെങ്കില് അതില് ആശ്ചര്യപ്പെടാനില്ല, പൂര്‍വിക സമുദായങ്ങള്‍ക്ക് ശിക്ഷ ഭവിച്ചപ്പോള് ഇതുപോലെ ആകാശം ഇരുണ്ട് കൂടിയിരുന്നു എന്ന് കാണാം. ദൈവനിഷേധികള് വിചാരിച്ചു മഴവര്‍ഷിക്കാന് പോകുകയാണെന്ന് പക്ഷെ അവരുടെ മേല് വര്‍ഷിച്ചത് ശിക്ഷയുടെ പേമാരിയായിരുന്നു. ഇത് സംബന്ധിച്ച സൂക്തങ്ങള് അവതരിച്ചുകൊണ്ടിരുന്ന കാലഘട്ടത്തില് സമാനനിഷേധം തുടര്‍ന്ന് കൊണ്ടിരിക്കെ ആകാശം ഇരുണ്ട് കൂടിയപ്പോള് പ്രവാചകന് ഭയപ്പെട്ടുവെങ്കില് അത് സ്വന്തം ശരീരത്തെ പേടിച്ചായിരിക്കില്ല എന്നത് പ്രവാചകന്‍മാരെ അറിയുന്നവരോട് വിശദീകരിക്കേണ്ടതില്ല.\nഗ്രഹണമാണെന്ന് മനസ്സിലായപ്പോള് അതുമായി ബന്ധപ്പെട്ട് സമൂഹത്തിലുണ്ടായ ഒരന്ധവിശ്വാസം അദ്ദേഹം നീക്കം ചെയ്തു. മരണത്തിനോ ജനനത്തിനോ ഗ്രഹണവുമായി ബന്ധമില്ലെന്ന് അദ്ദേഹം ഉണര്‍ത്തി. ആളുകളെ പള്ളിയില് ഒരുമിച്ച് കൂടി നമസ്‌കരിച്ചു. അക്കാലത്ത് ദൈവം ഇടപ്പെട്ട് ഭയപ്പെടേണ്ട എന്ന് പറഞ്ഞ് നമസ്‌കാരം മുടക്കിയില്ല എന്നത് അത്രവലിയ തെറ്റൊന്നുമല്ല. ആ സമയത്ത് നഗ്നനേത്രങ്ങള് കൊണ്ട് സൂര്യനെ നോക്കാനിടവരുകയും അതവരുടെ കാഴ്ചയെ ബാധിക്കുയും ചെയ്യുമായിരുന്ന അവസ്ഥയില് നിന്ന് അന്നത്തെ ജനങ്ങളെയും പിന്നീടുള്ള ജനതയേയും രക്ഷപ്പെടുത്തി എന്നാണ് അതിനെക്കുറിച്ച് പറയേണ്ടത്. അന്ന് അതിന്റെ ശാസ്ത്രീയത വിശദീകരിക്കാന് നില്‍ക്കുന്നതിലേറെ മണ്ടത്തരം വേറെയുണ്ടോ. മാത്രമല്ല അത് മനുഷ്യന് വിട്ടുകൊടുക്കുകയാണ് അല്ലാഹു ചെയ്തിട്ടുള്ളത്. പ്രവാചകന്‍മാരെ അയക്കുന്നത് പ്രപഞ്ചപ്രതിഭാസങ്ങളുടെ ശാസ്ത്രീയത വിശദീകരിക്കാനല്ല. അവയ്ക് പിന്നിലുള്ള അസ്തിത്വത്തെ പരിചയപ്പെടുത്താനാണ്. അത് ശാസത്രം കൊണ്ട് ലഭിക്കുകയില്ല. അത് കണ്ടെത്താന് കഴിയാത്ത അല്‍പന്‍മാരാണ്. വിശ്വാസികളുടെ കാര്യത്തില് കൂട്ടവിലാപമുയര്‍ത്തുന്നത്.\nസൂര്യനും ചന്ദ്രനും ദൈവികദൃഷ്ടാന്തങ്ങളില് പെട്ട രണ്ട് ദൃഷ്ടാന്തമാണ് എന്ന് പറഞ്ഞതിലൂടെ തന്നെ അതിനെ വായിക്കാനും പഠിക്കാനുമുള്ള പ്രേരണയുണ്ട്. ആയത്തുകള് പഠിക്കാനുള്ളതാണ്. ഖുര്‍ആനിലെ സൂക്തങ്ങള്‍ക്കും ആയത്തുകള് എന്നാണ് പറയുക എന്നോര്‍ക്കുക. ഖുര്‍ആനിക സൂക്തങ്ങള് ചിന്തിക്കാനും മനനംചെയ്യാനുമുള്ളതാണ് എന്നതാണ് അവയിലെ സാമ്യത. ഇതൊരു നിര്‍ബന്ധനമസ്‌കാരമല്ലാത്തതിനാല് ഇവിടെ തെറ്റിദ്ധരിപ്പിക്കപ്പെടുന്നത് പോലെ ചന്ദ്രനെക്കുറിച്ചും സൂര്യനെക്കുറിച്ചും പഠിക്കുന്നവര്‍ക്കൊന്നും അതിന് തടസ്സമില്ല. ഇതിന് വേണ്ടി. ആയിരത്തിമൂന്നൂറ് വര്‍ഷം ജനങ്ങളെ ചന്ദ്രഗ്രണം നോക്കാന് വിടേണ്ട എന്ന് അല്ലാഹു തീരുമാനിച്ചെങ്കില് അതിന് ഇവരൊക്കെ ഇങ്ങനെ വികാരം കൊള്ളേണ്ടതുണ്ടോ.\nചുരക്കത്തില് ഏത് ഭൗതികപ്രതിഭാസങ്ങളും വിശ്വാസികള്‍ക്ക് ദൈവത്തില് വിശ്വാസം കൂടുതല് വര്‍ദ്ധിപ്പിക്കാനും കൂടുതല് സല്‍കര്‍മങ്ങളനുഷ്ഠിക്കാനും (ഗ്രഹണമുണ്ടായാല് നാല് കാര്യങ്ങള് കല്‍പിച്ചു. ദൈവത്തോട് പ്രാര്‍ഥിക്കുക, ദൈവമഹത്വം വാഴ്തുക. ദാനധര്‍മങ്ങള് ചെയ്യുക, നമസ്‌കരിക്കുക)അവസരം നല്‍കുന്നു. യുക്തിവാദികള്‍ക്കാകട്ടേ ദൈവനിഷേധം കൂടുതല് വര്‍ദ്ധിപ്പിക്കാനും അതോടൊപ്പം കൂടുതല് തിന്മചെയ്യാനും (അല്ലാഹുവിനെയും പ്രാവചകനെയും പരമാവധി പരിഹസിക്കുക, വിശ്വാസികളോടുള്ള വെറുപ്പും വിദ്വേഷവും വര്‍ദ്ധിപ്പിക്കുക തുടങ്ങിയ..) ഇടയാക്കുന്നു.\nദൈവം മഹോന്നതന് , അവനാകുന്നു സകല സ്തുതിയും.\nPosted in: യുക്തിവാദം, ലേഖനം, സൂര്യഗ്രഹണം\nസുശക്തമായ ചിലവിശ്വാസങ്ങളുടെ അടിസ്ഥാനത്തിലേ സുഭദ്രമായ ഒരു സമൂഹം നിലനില്‍ക്കുകയുള്ളൂ. തെളിഞ്ഞ ചില ആചാരങ്ങളും അനുഷ്ഠാനങ്ങളും മനുഷ്യന് നല്‍കുന്ന സുഖവും സമാധാനവും അതനുഭവിച്ചക്കേ അറിയൂ.\n10:14 PM, ജനുവരി 16, 2010\nഇതു വളരെ തമാശയായിരിക്കുന്നല്ലോ, ലത്തീഫ്.\nഗ്രഹണം മരണത്തിന് കാരണമാകുന്നില്ലെന്ന് ജനങ്ങളെ അദ്ദേഹം പഠിപ്പിച്ചു. പക്ഷെ ഗ്രഹണം കഴിയുന്ന വരെ എന്തിനാണ് നിസ്കരിച്ച് പള്ളിക്കുള്ളില് ജനങ്ങള് കഴിച്ചു കൂട്ടുന്നത്?\nപുറത്തിറങ്ങി സൂര്യനെ നോക്കിയാല് കണ്ണിന് അപകടം പറ്റാം എന്ന് വാദത്തിനു സമ്മതിച്ചാല് തന്നെ അതറിയുന്ന ഇന്നത്തെ ജനങ്ങളെ എന്തിന് നിസ്കാരത്തിനായി നിര്‍ബന്ധിക്കണം? എന്റെ വീടിന്നടുത്തുള്ള പള്ളിയില് ഇന്നലെ മൂന്നു മണിക്കാണ് നിസ്കാരം അവസാനിച്ചത്. ഒരു അവധി പോലും കൊടുക്കാത്ത ഒരു മുസ്ലീം മാനേജ്മെന്റ് സ്കൂള് ഇന്നലെ അവധിയുമായിരുന്നു.\nഎല്ലാ മതങ്ങളിലും ഹ്രഹണത്തിനു കാരണമായി നിരവധി വിശദീകരണങ്ങളുണ്ട്, അവയൊന്നും ശാസ്ത്രീയമല്ലാത്തതിനാല് ആ മതസ്ഥര് ആരും അതിന്റെ പിന്നാലെ പോകുന്നില്ല. യഥാര്‍ത്ഥത്തില് ഗ്രഹണത്തെക്കുറിച്ച് എന്താണ് ഖുറാനില് വിശദീകരിച്ചിരിക്കുന്നത്?\n10:21 PM, ജനുവരി 16, 2010\nഏതു ഭാഗത്താണെന്ന് കൂടെ പറയണെ, എനിക്ക് നോക്കാന് വേണ്ടിയാണ്.\n10:22 PM, ജനുവരി 16, 2010\nസന്ദര്‍ഭോജിതമായ പോസ്റ്റിന് നന്ദി.\nഒരു എളിയ ചോദ്യം. ഇസ്ലാമിലെ ഏത് നമസ്കാരമാണ് താങ്കള്‍ക്ക് തമാശയായി തോന്നാത്തത്? താങ്കളുടെ ചോദ്യമാണ് സത്യത്തില് എനിക്ക് തമാശയായി തോന്നുന്നത്.\nആരും സൂര്യ ഗ്രഹണം നോക്കാന് പാടില്ല എന്ന് എവിടെയും പറഞ്ഞതായി എനിക്കറിയില്ല. ഇനി ഗ്രഹണ സമയത്ത് എല്ലാവരും ഗ്രഹണം കാണാന് മുഴു സമയവും ആകാശത്തേക്ക് നോക്കി നിന്നത് കൊണ്ടുള്ള പ്രയോജനം കൂടി താങ്കള്‍ക്കൊന്നു വിവരിച്ച് തരാമോ.\nമറ്റു പല സന്ദര്‍ഭങ്ങളിലും ഐച്ഛികമായ നമസ്കാരം നിര്‍വ്വഹിക്കുന്നുണ്ട് ഇസ്ലാമില്. അത് നിര്‍ബന്ധമായ സംഗതിയേ അല്ല. മറ്റു കാര്യങ്ങളെല്ലാം പോസ്റ്റില് ലത്തീഫ് വ്യക്തമാക്കിയിട്ടുണ്ട്.\nപിന്നെ ജബ്ബാര് മാഷിന് പെരുന്നാളിനും ഗ്രഹണത്തിനും ഒരു പോസ്റ്റിട്ടില്ലെങ്കില് സമാധാനം കിട്ടില്ല. മാഷ് പോസ്റ്റുന്ന വിവരക്കേടുകള് കണ്ട് ചാടിയിറങ്ങുന്നതിന് മുന്‍പ് അല്പം ചിന്തിക്കുന്നത് നല്ലതാണെന്ന്, വിനയ പൂര്‍വ്വം ഓര്‍പിക്കട്ടെ.\n12:02 AM, ജനുവരി 17, 2010\nഎങ്ങിനെ തമാശ തോന്നാതിരിക്കും. ഗ്രഹണത്തെക്കുറിച്ച് ജബ്ബാര് മാഷ് പറഞ്ഞതിനെ ചില ഭാഷാപ്രയോഗ വ്യത്യസങ്ങള് വരുത്തിപ്പറഞ്ഞതല്ലാതെ എന്താണ് ലത്തീഫ് പറഞ്ഞിരിക്കുന്നത്. എങ്ങിനെ ഗ്രഹണം സംഭവിക്കുന്നു എന്നോ ഗ്രഹണ സമയത്ത് എന്തിന് നിസ്കരിച്ചിരിക്കണമെന്നോ വിശദമാക്കാന് പറ്റുമോ?\nഅത് ബോദ്ധ്യപ്പെട്ടാല് അഭിപ്രായങ്ങള് മാറ്റാന് മടികാണിക്കുന്ന ആളല്ല ഞാനെന്ന് താങ്കള്‍ക്ക് അറിയാമല്ലോ.\n12:14 AM, ജനുവരി 17, 2010\nചില അടിസ്ഥാന കാര്യങ്ങള് നാം മനസ്സിലാക്കാതെ പോകുന്നതുകൊണ്ടുള്ള പ്രശ്നങ്ങളാണ് ഇവിടെ. പ്രവാചകന് പ്രപഞ്ചത്തിലെ എല്ലാ രഹസ്യങ്ങളും അറിമായിരുന്നു എന്നോ, എല്ലാം രഹസ്യവും പ്രവാചകന് ദൈവം അറിയിച്ച് കൊടുത്തിണ്ട് എന്നോ ഇവിടെ ആരും അവകാശപെടുന്നില്ല. അങ്ങിനെ ആരെങ്കിലും വാദിച്ചാല് അയാള്‍ക്ക് പ്രവാചകന്മാരെ കുറിച്ചോ പ്രവാചകത്വമെന്തെന്നോ അറിയില്ല എന്ന് പറയാനെ എനിക്ക് കഴിയൂ.\nഅതിനാല് തന്നെ അടുത്ത നിമിഷം എന്ത് സംഭവിക്കുമെന്നോ, പ്രാപഞ്ചിക പ്രതിഭാസങ്ങളുടെ രഹസ്യങ്ങളെ കുറിച്ചോ ബോധ്യപെടുത്തുക എന്നത് പ്രവാചക ദൌത്യങ്ങളുടെ ഭാഗമയിരുന്നുമില്ല.\nഎല്ലാ‍ം കാര്യങ്ങളും അറിയുന്നവന് ദൈവം മാത്രമാണ്. ദൈവം അറിയിച്ചതല്ലാത്ത ഒരു കാര്യവും പ്രവാചകനറിയുമായിരുന്നില്ല.\nഎന്ത് കൊണ്ട് അറിയിച്ചു കൊടുത്തില്ല എന്നതിന്റെ യഥാര്‍ത്ഥ സത്യം ദൈവത്തിന് മാത്രമേ അറിയൂ. മനുഷ്യനെ ദൈവം സൃഷ്ടിച്ചിരിക്കുന്നത് വികാസക്ഷമതയുള്ള ബുദ്ധിയോടും യുക്തിയോടും കൂടിയാണ്.\nപ്രകൃതിയെ കുറിച്ചും അതിലെ പ്രതിഭാസങ്ങളെകുറിച്ചും കണ്ടെത്താന് ദൈവം നിശ്ചയിച്ച വഴിയും അത് തന്നെയാണെന്നാണ് ഇസ്ലാമിന്റെ കാഴ്ചപാട്.\nഎങ്ങെനെ ഗ്രഹണം നടക്കുന്നു എന്നത് വിവരിച്ച് കൊടുക്കുക എന്നത് പ്രവാചക ദൌത്യത്തിന്റെ ഭാഗമായിരുന്നില്ല എന്നാണ് മനസ്സിലാക്കേണ്ട കാര്യം. എന്നാല് അതുമായി ബന്ധപെട്ട ജനങ്ങള്‍ക്കുള്ള അന്ധവിശ്വാസത്തെ പ്രവാചകന് ഇല്ലാതാക്കി.\nചന്ദ്രന് സൂര്യനെ മറക്കുന്നതാണെന്ന് കാര്യം പ്രവാചകന് മനസ്സിലാക്കിയിരുന്നെങ്കില് ഗ്രഹണ സമയത്തുള്ള നമസ്കാരം പറയില്ലായിരുന്നു എന്ന് ഞാന് കരുതുന്നില്ല. ഈ പ്രപഞ്ചവും അതിലെ സര്‍വ്വ ചലനങ്ങളും ഇവിടത്തെ ഏതെങ്കിലും യുക്തിവാദി ശാസ്ത്രജ്ഞന് തീരുമാനിച്ചതിന്റെ അടിസ്ഥാനത്തിലാണ് നടക്കുന്നതെന്ന് ഒരു യുക്തിവാദിയും പറയില്ല.\nഗ്രഹണം എന്നത് ചില അപൂര്‍വ്വ സന്ദര്‍ഭങ്ങളില് നടക്കുന്ന പ്രാപഞ്ചിക പ്രതിഭാസമാണ്. അത് നടക്കുന്നത് ദൈവികമായ നിയന്ത്രണത്തിന്റെ/ തീരുമാനത്തിന്റെ അടിസ്ഥാനത്തിലാണെന്ന് മനസ്സിലാക്കുന്ന ഒരു വിശ്വാസി, ഈ പ്രവാചക മാതൃക, ഇത്തരം സന്ദര്‍ഭങ്ങളില് ദൈവത്തെ സ്തുതിക്കാന് ഉപയോഗപെടുത്തുന്നു.\nദൈവമേ ഇല്ലെന്ന് വിചാരിക്കുന്നവര്‍ക്ക് വിശ്വാസപരമായ ഏത് കാര്യവും അന്ധവിശ്വാസമായി തോന്നുക സ്വാഭാവികം. :)\n2:07 AM, ജനുവരി 17, 2010\nപ്രവാചകന് നമസ്‌കരിക്കാന് പറഞ്ഞത് മനുഷ്യര് ചന്ദ്രനെ നഗ്നനേത്രങ്ങള്‍കൊണ്ട് നോക്കരുത് എന്ന് കരുതിയാണ് എന്ന് ഞാന് പറയില്ല. അല്ല എന്ന് പറയാനും എനിക്ക് കഴിയില്ല. കാരണം ദിവ്യവെളിപാട് കൊണ്ടല്ലാതെ അദ്ദേഹം അപ്രകാരം കല്‍പിക്കുകയുമില്ല.\nആദ്യം നല്‍കിയ കമന്റായിരുന്നു ഇത്. രണ്ടാമത്തെ കമന്റിലൊന്ന് ഡിലീയപ്പോള് മാറിപ്പോയതാണ്. വരുന്നവര്‍ക്ക് വല്ലാതെ തമാശയായി തോന്നാതിരിക്കാനായിരുന്നു ആദ്യമായി ഇത് നല്‍കിയത്. ചര്‍ചമാറി മുഹമ്മദ് നബി നമസ്‌കരിക്കാന് പറഞ്ഞത് ചന്ദ്രനെ നഗ്നനേത്രങ്ങള്‍ക്കൊണ്ട് നോക്കാതിരിക്കാനാണത്രേ എന്ന് പറഞ്ഞ് ആര്‍ത്ത് ചിരിക്കാതിരിക്കാന് വേണ്ടിയായിരുന്നു.\nഇസ്‌ലാമിലെ ആരാധനാകര്‍മങ്ങള്‍ക്ക് ഭൗതികമായ ഫലവും അത്മീയമായ ഫലവുമുണ്ട്. അതോടൊപ്പം ദൈവാജ്ഞ അനുസരിക്കുന്നതിലൂടെ പാരത്രികമായ പ്രതിഫലവും. ഇതിന്റെ ഭൗതികമായ ഒരു ഫലം ഈ ഒരു സംരക്ഷണമായിരുന്നില്ല എന്ന് പറയാനാവില്ല എന്നാണ് ഞാന് സൂചിപ്പിച്ചത്. ദൈവവും പ്രവാചകനും അന്ധവിശ്വാസമായവര്‍ക്ക് മാത്രമേ ഇത് തമാശയായി തോന്നൂ. മാനത്ത് നോക്കലും ഗ്രഹണം കാണലും അതിനെക്കുറിച്ച് അറിയാവുന്നിടത്തോളം വിവരങ്ങള് കരസ്ഥമാക്കലുമൊക്കെ നല്ലതുതന്നെ. ആവശ്യവുമാണ്. പക്ഷെ ഇവിടെ യുക്തിവാദികള് പ്രചരിപ്പിക്കുന്നത് പോലെയുള്ള ഒരവസ്ഥ അതിനുണ്ടോ അന്ന് നമസ്‌കാരം നിര്‍വഹിക്കാതെ പുറത്തിറങ്ങി നടന്നവര് എത്ര നേരം സൂര്യഗ്രഹണം നോക്കി. അവര് കണ്ടെതെന്ത്. മനസ്സിലാക്കിയതെന്ത്. ശാസ്ത്രജ്ഞരുടെ കാര്യമല്ല പറയുന്നത്.\nസ്‌കൂള് അവധിനല്‍കിയതും അതും ഇസ്‌ലാമുമായി ബന്ധമില്ല. ഗ്രഹണത്തെക്കുറിച്ച് ഖുര്‍ആനില് പറഞ്ഞിട്ടില്ല. ഇതുവെച്ച് ഗ്രഹണത്തെക്കുറിച്ചറിയാത്ത ദൈവം എന്ന ഒരു പോസ്റ്റ് യുക്തിവാദികള്‍ക്കിടാം. ഹദീസുകളിലാണ് അതിനെക്കുറിച്ച പരാമര്‍ശമുള്ളത്. അവയില് എന്ത് അശാസ്ത്രീയതയാണുള്ളത് എന്ന് പറഞ്ഞുതന്നാല് കൊള്ളാം.\nഅനില് പറഞ്ഞത് എത്രത്തോളം ശരിയാണ് എന്നറിയില്ല. രണ്ട് പോസ്റ്റിലും സമാനമായിട്ടുള്ളത് അത് സംബന്ധമായ ഹദീസാണ് ബാക്കിയുള്ള സംസാരം രണ്ട് ഉദ്ദേശ്യം വെച്ചാണ്. ഒന്ന് പരിഹസിക്കാന് സ്വാഭാവികമായും താങ്കളൊഴികെ മറ്റുള്ളവര് അതിന് വേണ്ടി അത് ഉപയോഗപ്പെടുത്തുകയും ചെയ്തു. താങ്കള് ചില കാര്യങ്ങള് മനസ്സിലാക്കണമെന്ന് ആഗ്രഹിക്കുന്നു അതിനാല് മാന്യമായി ഇവിടെ വന്ന് ചര്‍ചയില് പങ്കെടുക്കുന്നു. താങ്കളെ തൃപ്തിപ്പെടുത്താന് കഴിയില്ല. കാരണം നിങ്ങള്‍ക്കും ദൈവവും പ്രവാചകനും തമാശമാത്രമാണല്ലോ.\nഅനിലിന് വിശദീകരണം നല്‍കിയതിന് നന്ദി.\n8:57 AM, ജനുവരി 17, 2010\n"പക്ഷെ ഇവിടെ യുക്തിവാദികള് പ്രചരിപ്പിക്കുന്നത് പോലെയുള്ള ഒരവസ്ഥ അതിനുണ്ടോ അന്ന് നമസ്‌കാരം നിര്‍വഹിക്കാതെ പുറത്തിറങ്ങി നടന്നവര് എത്ര നേരം സൂര്യഗ്രഹണം നോക്കി. അവര് കണ്ടെതെന്ത്. മനസ്സിലാക്കിയതെന്ത്. ശാസ്ത്രജ്ഞരുടെ കാര്യമല്ല പറയുന്നത്."\nഇത്രയേ ഉള്ളൂ കാര്യങ്ങളുടെ കിടപ്പ്. ഇനി ഇതുപോലൊരു ഗ്രഹണം കാണണമെങ്കില് 1000 വര്‍ഷങ്ങള് കഴിയണം എന്ന് ശാസ്ത്രജ്ഞര് പറയുന്നു. അപ്പൊള് ഇതു കാണാന് കഴിഞ്ഞ ഇന്നത്തെ തലമുറ ഭാഗ്യവാന്മാരാണെന്ന് ഞാന് കരുതുന്നു. അതിന്റെ പ്രാധാന്യം താങ്കളെ സംബന്ധിച്ചിടത്തോളം കുറവായിരിക്കാം.\nസ്കൂള് അവധി നല്‍കിയതിന് ഇസ്ലാമുമായി ബധമില്ലായിരിക്കാം, പക്ഷെ നിസ്കരിക്കാനും, ഉച്ചസമയത്ത് ഗ്രഹണ സമയത്ത് ഭക്ഷണം കഴിക്കാന് പാടില്ലെന്നും പറഞ്ഞുമാണ് അവധി നല്‍കിയത്.\nഇസ്ലാം സ്കൂള് മാത്രമല്ല ഒരു ഹൈന്ദവ സ്കൂളും അവധി നല്‍കിയിരുന്നു, ഉച്ചക്ക് ഭക്ഷണം കഴിക്കാന് പാടില്ലെന്ന് പറഞ്ഞ്. അപ്പോള് രണ്ടു കൂട്ടരുടേയും കാഴ്ചപ്പാട് ഒന്നാണെന്ന് അര്‍ത്ഥം.\nപ്രവാചകനെയോ നിസ്കാരത്തെയോ ഞാന് തമാശയായോ ഗൌരവമായോ കാണുന്നില്ല,കാരണം അത് രണ്ടും എന്നെ ബാധിക്കുന്ന കാര്യമല്ല എന്നുള്ളതിനാല്. എന്നാല് പരിഹസിക്കാനും ഞാനില്ല.\nബിഗ് ബാങ് തിയറിപോലും ഖുറാന് വച്ച് വിശദീകരിക്കാന് ശ്രമിക്കുന്ന ഈ കാലഘട്ടത്തില് ഗ്രഹണം വിശദീകരിക്കാന് ഖുറാന് കഴിയില്ലെന്ന് സമ്മതിച്ചതിനെ ആത്മാര്‍ത്ഥമായി അംഗീകരിക്കുന്നു. മത ഗ്രന്ധങ്ങള് അവയുടെ ദൌത്യം മാത്രം കൈകാര്യം ചെയ്യട്ടെ.\n9:57 AM, ജനുവരി 17, 2010\nപറയാനുള്ളത് പറയുമ്പോഴും താങ്കള് സ്വീകരിക്കുന്ന മാന്യമായ ശൈലിയെ ഞാന് അഭിനന്ദിക്കുന്നു. ഒരു വിഷയത്തില് അരോഗ്യകരമായ ചര്‍ചയാണ് ഉദ്ദേശിക്കുന്നതെങ്കില് താങ്കളെപ്പോലെ ഒരാള് മതി.\nബിഗ് ബാങ് തിയറിയുടെ കാര്യം. ഈ പ്രപഞ്ചം മുമ്പ് കൂടിചേര്‍ന്ന അവസ്ഥയിലായിരുന്നുവെന്നു പിന്നീട് നാം അവയെ വേര്‍പ്പെടുത്തിയെന്നും ഖുര്‍ആനില് ഒരു സൂക്തമുണ്ട്. ബിഗ് ബാങ് തിയറി വിശദീകരിക്കുമ്പോള് ചിലര്‍ക്ക് ഈ സൂക്തം അതിനോട് യോജിച്ചുവരുന്നതായി തോന്നി അവര് അത് എടുത്തുദ്ധരിച്ചു എന്ന് മാത്രം. വിശുദ്ധഖുര്‍ആന് ദൈവികമെന്ന് വിശ്വസിക്കുന്നതിനാല് വിശ്വാസികള്‍ക്ക് അതില് ഒരത്ഭുതവും തോന്നിയില്ല. എന്നാല് ഖുര്‍ആന് മുഹമ്മദ് നബി എന്ന ആറാം നൂറ്റാണ്ടിലെ ഒരു മനുഷ്യന് എഴുതിയുണ്ടാക്കിയതാണ് എന്ന് തെറ്റിദ്ധരിച്ചവര്‍ക്ക് ആ വാദം വലിയ തമാശയായി തോന്നി.\nമതഗ്രന്ഥങ്ങള് അവയുടെ ദൗത്യം തന്നെയാണ് കൈകാര്യം ചെയ്യുന്നത്. എന്നാല് വിശ്വാസികള്‍ക്ക് ശാസ്ത്രത്തെക്കുറിച്ച് മിണ്ടാന് അവകാശമില്ല എന്നവാദം വാദത്തിന് വേണ്ടിപോലും അംഗീകരിക്കാനാവില്ല. എന്തെന്നാല് ഞങ്ങളെ സംബന്ധിച്ചിടത്തോളം പ്രപഞ്ചത്തെക്കുറിച്ചുള്ള അറിവുകള് ദൈവത്തെകൂടുതല് മനസ്സിലാക്കുന്നതിന് വഴിതെളിയിക്കുന്ന കാര്യങ്ങളാണ്. ഗ്രഹണം വിശദീകരിക്കാന് ഖുര്‍ആന് കഴിയില്ല എന്നല്ലല്ലോ ഞാന് പറഞ്ഞത്. താങ്കള്‍ക്ക ചൂണ്ടിക്കാണിച്ചുതരാന് ഒരു പരാമര്‍ശം ഖുര്‍ആനില് ഇല്ലന്നല്ലേ. അതിനേക്കാള് വലുതോ ചെറുതോ ആയ ഒരു പ്രാപഞ്ചിക പ്രതിഭാസത്തെക്കുറിച്ചും ഖുര്‍ആന് പറയുന്നില്ല എന്ന് അര്‍ഥം വരുന്നതെങ്ങനെ.\n10:25 AM, ജനുവരി 17, 2010\nബിജുചന്ദ്രന് ചോദിക്കുന്നു ലത്തീഫെന്തിനാണ് ജബ്ബാര്‍മാഷിന്റെ ബ്ലോഗിലെ ചര്‍ചകളെ ഹൈജാക്ക് ചെയ്യുന്നതെന്ന്. ഇവിടെ ഞാന് തന്നെയല്ലെയുള്ളൂ എന്നും. ഇങ്ങോട്ട് ആരെയും വിലക്കിയിട്ടില്ല. കമന്റ് ഇടുന്നതിനെയും സ്വാഗതം ചെയ്യുന്നു. എന്നാല് ഇക്കാര്യത്തില് പലരും ഇടപെടാന് മടിക്കുന്നതിന് ഞാന് മനസ്സിലാക്കുന്ന കാരണം. കാര്യങ്ങള് മനസ്സിലാക്കുന്നതിനപ്പുറം ചെറിയ ചില ലക്ഷ്യങ്ങളെ കമന്റുന്ന പലര്‍ക്കുമുള്ളൂ എന്നതാണ്. ചര്‍ചക്ക് മുമ്പ് തീരുമാനത്തിലെത്തി വിധി പ്രഖ്യാപിക്കാനാണ് എല്ലാവര്‍ക്കും താല്‍പര്യം. അങ്ങനെയാണ് ഖുര്‍ആനും ഹദീസും മുസ്ലിം പണ്ഡിതന്‍മാരെയും ഒന്നിച്ച് കത്തിക്കണം എന്ന് വിധി പ്രസ്താവിക്കുന്നത്. എന്റെയും ജബ്ബാര് മാഷിന്റെയും പോസ്റ്റുകള്‍ക്ക് രണ്ടുദ്ദേശ്യങ്ങളാണുള്ളത്. അതിനാല് ഞാനദ്ദേഹത്തെയോ അദ്ദേഹം എന്നെയോ ബോധ്യപ്പെടുത്തേണ്ട കാര്യങ്ങളില്ല. അതിനാല് അദ്ദേഹം എന്റെ ബ്ലോഗിലോ ഞാന് അദ്ദേഹത്തിന്റെ ബ്ലോഗിലോ സജീവമായി ഇടപെടേണ്ട ആവശ്യമില്ല. വല്ലവരും മാന്യമായി വന്ന് ചര്‍ചയില് പങ്കെടുത്താല് എന്റെ കഴിവനുസരിച്ച് ഞാനതിനോട് പ്രതികരിക്കും.\n10:36 AM, ജനുവരി 17, 2010\nകൂതറയോടും അദ്ദേഹത്തെ പോലുള്ള അപരന്‍മാരോടും ഒരു വാക്ക്. നിങ്ങള്‍ക്ക് ചര്‍ചവഴിതിരിച്ചുവിടുക എന്നത് മാത്രമേ ലക്ഷ്യമുള്ളൂ എന്ന രൂപത്തലാണ് ഇടപെടുന്നത് ഒന്നുകില് ഞാന് നിങ്ങള്‍ക്ക് മറുപടി പറഞ്ഞ് സമയം കളയണം അല്ലെങ്കില് വിഷയ സംബന്ധിയല്ലാത്ത താങ്കളുടെ കമന്റുകള് ഡിലീറ്റ് ചെയ്യണം. ഇത്തരം കമന്റുകള്‍ക്ക് പറ്റിയ സ്ഥലമാണ് മാഷിന്റെ ബ്ലോഗ്. ഞാന് ഡിലീറ്റിയ കമന്റുകള് അവിടെ ചേര്‍ക്കുക. പോസ്റ്റുമായി ബന്ധപ്പെട്ടവ ഇവിടെ ചേര്‍ക്കുക. ഖുര്‍ആന്റെ സമഗ്രതയെയും ദൈവികതയെയും സംബന്ധിച്ചാണ് നിങ്ങളുടെ കമന്റ് ആ വിഷയം ചര്‍ചചെയ്താല് അവിടെ താങ്കളെ കാണുകയുമില്ല. വിഷയവുമായി ബന്ധപ്പെട്ട കമന്റുകള് മാത്രം ഇടുന്നതായിരിക്കും സമയ നഷ്ടമൊഴിവാക്കാന് നല്ലത് എന്ന് ഒരിക്കല് കൂടി ഉണര്‍ത്തുന്നു.\n10:45 AM, ജനുവരി 17, 2010\nകോയിക്കോടന് കോയ പറഞ്ഞു...\nഗ്രഹണ സമയത്ത് ഭക്ഷണം കഴിക്കുന്നതിനെ കുറിച്ച് ഇസ്ലാമിന്റെ നിലാപാട് എന്താണ്?\n12:09 PM, ജനുവരി 17, 2010\nപ്രിയ കോയാ, ചര്‍ചയിലേക്ക് സ്വാഗതം.\nആ സമയത്ത് ഭക്ഷണം കഴിക്കണമെന്നോ കഴിക്കരുതെന്നോ ഇസ്ലാമില് പ്രത്യേകമായി\n12:21 PM, ജനുവരി 17, 2010\nപെറ്റു കെടക്കുന്ന ഞമ്മള ബീവി, ഞമ്മള് പള്ളീല് പോയ നേരത്ത് വയറു നെറയെ ആട്ടിറച്ചീം പോത്ത് വരട്ടീതും അടിച്ചുമാറിയിരുന്നു. ഇനി അതെങ്ങാന് 'ഹറാമിന്റെ' അവിലും കഞ്ഞീം ആവുമോ എന്നറിയാന് ചോദിച്ചതാ.. :)\n12:34 PM, ജനുവരി 17, 2010\nഇല്ല കോയാ ങ്ങള് ബേജാറാകണ്ട. ഒരു കൊയപ്പോം ഇല്ല. സമാധാനമായില്ലേ. :-)\n12:38 PM, ജനുവരി 17, 2010\n" പ്രവാചകന് പ്രപഞ്ചത്തിലെ എല്ലാ രഹസ്യങ്ങളും അറിമായിരുന്നു എന്നോ, എല്ലാം രഹസ്യവും പ്രവാചകന് ദൈവം അറിയിച്ച് കൊടുത്തിണ്ട് എന്നോ ഇവിടെ ആരും അവകാശപെടുന്നില്ല." -(ചിന്തകന്).\nചിന്തകാ : പ്രവാചകത്വത്തെ ചോദ്യം ചെയ്യുകയാണോ ? മുത്തു മുഹമ്മദ് മുസ്തഫാ നബിയെ കുറിച്ചു തനിക്കെന്തറിയാം, അദ്ദേഹത്തിന്റെ വാക്കും നോക്കും പ്രവൃത്തിയുമാണ് ഇസ്ലാം എന്ന് തനിക്കറിയില്ലെ ? തന്റെ ജീവിതം തന്നെയാണ് തന്റെ സന്ദേശം എന്ന് പറഞ്ഞ മുഹമ്മദ് സ.അ.സ. ക്ക് വേണ്ടിയായിരുന്നു ഈ ലോകം പോലും അല്ലാഹു സൃഷ്ടിച്ചത്.\n11:09 PM, ജനുവരി 17, 2010\nപ്രിയ ലത്തീഫു...തുടരുക താങ്കളുടെ ദൌത്യം...നന്നാകുന്നു ഓരോ പോസ്റ്റും...\nചില പോസ്റ്റുകളില് താങ്കളുടെ വീക്ഷണം വായിച്ചെടുക്കാന് പ്രയാസമനുഭവപ്പെടുന്നുണ്ട്. ശ്രദ്ദിക്കുമല്ലോ....\nഈ പോസ്റ്റിനു നിധാനമായ ജബ്ബാര് മാഷിന്റെ പോസ്റ്റിന്റെ ലിങ്ക് കൂടി നല്‍കാമായിരുന്നു..!\n12:32 AM, ജനുവരി 18, 2010\nകമന്റിന് നന്ദി. അത്തരം പോസ്റ്റുകളില് അവ്യക്തയുള്ള ഭാഗം ചൂണ്ടിക്കാണിക്കുമെന്ന് പ്രതീക്ഷിക്കുന്നു. പരമാവധി ശ്രദ്ധിക്കുകയും ചെയ്യാം.\nഎന്റെ പോസ്റ്റുകളില് ഉള്‍കൊള്ളിക്കാന് കഴിയുന്നതിനപ്പുറം കൂടുതല് വിവരണങ്ങള് പ്രസ്തുത പോസ്റ്റുകളിലുണ്ടെങ്കില് മാത്രമാണ് സാധാരണഗതിയില് ഞാന് ലിങ്ക് ഇടാറുള്ളത്.\nതാങ്കളാരുടെയോ അപരനാണെന്ന് വ്യക്തം. എന്തുകൊണ്ട് നേരിട്ട് വന്ന് ചര്‍ചയില് പങ്കെടുത്തുകൂടാ. താങ്കളെപ്പോലുള്ളവര്‍ക്ക് ഇക്കാര്യത്തിലുള്ള അവ്യക്തതകളാണ് പലപ്പോഴും ഞാനും ചിന്തകനും മറ്റുള്ളവരും പറയുന്ന കാര്യങ്ങളില് സംശയിക്കാന് ഇടനല്‍കുന്നത്. വൈജ്ഞാനികമായി ഉയരാന് സഹായിക്കുന്ന എല്ലാ സാഹചര്യങ്ങളും നിലനില്‍ക്കെ മുത്തു മുഹമ്മദ് മുസ്്തഫാ നബിയെക്കുറിച്ചൊക്കെ കുറച്ച് കാര്യങ്ങള് യഥാവിധി മനസ്സിലാക്കുന്നത് നന്നായിരിക്കുമെന്ന് കരുതുന്നു.\n7:33 AM, ജനുവരി 18, 2010\nമാഷിന്റെ ബ്ലോഗില് പോസ്റ്റ് അരിച്ചു പരതി.ഇങ്ങനെ യൊരു പോസ്റ്റ് കണ്ടില്ല..ലതീഫെ താങ്കള് ആ പോസ്റ്റിന്റെ ലിങ്ക് തന്നിരുന്നെങ്കില് എന്റെ കമന്റ് അവിടെ ചേര്‍ക്കാമായിരുന്നു..\n12:37 PM, ജനുവരി 18, 2010\n"ഗ്രഹണം മരണത്തിന് കാരണമാകുന്നില്ലെന്ന് ജനങ്ങളെ അദ്ദേഹം പഠിപ്പിച്ചു"\nഒരു ചെറിയ തിരുത്ത്..\n"(ആരുടെയും) മരണം ഗ്രഹണത്തിന് കാരണമാകുന്നില്ലെന്ന് ജനങ്ങളെ അദ്ദേഹം പഠിപ്പിച്ചു"\n6:41 PM, ജനുവരി 18, 2010\nവളരെ പ്രസക്തമായ ഒരുതിരുത്താണ് താങ്കള് നല്‍കിയത്. ഞാന് പറഞ്ഞതല്ല അത്. പക്ഷെ അദ്ദേഹം ഞാന് പറഞ്ഞതില് നിന്ന് അങ്ങനെ മനസ്സിലാക്കിയതാണ് എന്ന് തോന്നുന്നു. ഇതുസംബന്ധമായ പോസ്റ്റുകളിലെല്ലാം (മൂന്ന് പോസ്റ്റുകള് യുക്തിവാദികളുടെതായി ഈ വിഷയത്തിലുണ്ട്) പൊതുവായി കാണുന്നത്. പ്രവാചകന് അതുകണ്ടു ഭയപ്പെട്ടു എന്നും നമസ്‌കരിക്കാനും ദൈവത്തോട് പ്രാര്‍ഥിക്കാനും നമസ്‌കരിക്കാനും കല്‍പിച്ചത് ആ പേടി കുറക്കുന്നതിനാണ് എന്ന നിലക്കാണ് . അതാണ് അനിലിനെയും ഇങ്ങനെ തെറ്റിദ്ധരിപ്പിക്കുന്ന പദപ്രയോഗത്തിലേക്ക് നയിച്ചത് എന്ന് തോന്നുന്നു.\nഇടപെടുന്നതില് വളരെയധികം നന്ദിയുണ്ട്.\n10:26 AM, ജനുവരി 19, 2010\nഇസ്‌ലാം വിമര്‍ശനവും ചാടിവീഴലും\nയുദ്ധം ചെയ്യുന്ന ദൈവമോ? (2)\nസൃഷ്ടികളെ തെറി വിളിക്കുന്ന സ്രഷ്ടാവ് ??


Getting lessons in democracy from those blocking local polls: PM Modi’s dig at Rahul Gandhi\n"തദ്ദേശ തിരഞ്ഞെടുപ്പ് തടയുന്നവർ ജനാധിപത്യത്തെക്കുറിച്ച് പഠിപ്പിക്കുന്നു;" രാഹുലിനെതിരെ മോദി\nന്യൂഡൽഹി: “ഇന്ത്യയിൽ ജനാധിപത്യമില്ല” എന്ന പ്രസ്താവന നടത്തിയ കോൺഗ്രസ് നേതാവ് രാഹുൽ ഗാന്ധിയെ ലക്ഷ്യംവച്ചുള്ള പരാമർശവുമായി പ്രധാനമന്ത്രി നരേന്ദ്രമോദി. പുതുച്ചേരിയിലെ തദ്ദേശ സ്വയംഭരണ തെരഞ്ഞെടുപ്പ് തടയുന്നവർ തന്നെ ജനാധിപത്യത്തിന്റെ പാഠങ്ങൾ നൽകാൻ ശ്രമിക്കുകയാണെന്ന് അദ്ദേഹം പറഞ്ഞു. പുതുച്ചേരിയിൽ പഞ്ചായത്ത്, മുനിസിപ്പൽ തെരഞ്ഞെടുപ്പ് നടത്തണമെന്ന് സുപ്രീം കോടതി നിർദേശിച്ചിട്ടും സംസ്ഥാന സർക്കാർ അത് നടത്തുന്നില്ലെന്ന് പ്രധാനമന്ത്രി പറഞ്ഞു. “സുപ്രീം കോടതി ഉത്തരവ് ഉണ്ടായിരുന്നിട്ടും പുതുച്ചേരിയിൽ പഞ്ചായത്തും മുനിസിപ്പൽ തിരഞ്ഞെടുപ്പും നടക്കുന്നില്ല. പുതുച്ചേരിയിൽ അധികാരത്തിലിരിക്കുന്നവർ തദ്ദേശ തിരഞ്ഞെടുപ്പ് നടത്താത്താതെ എനിക്ക് […]\nUpdated: December 26, 2020 10:15:49 pm\nന്യൂഡൽഹി: “ഇന്ത്യയിൽ ജനാധിപത്യമില്ല” എന്ന പ്രസ്താവന നടത്തിയ കോൺഗ്രസ് നേതാവ് രാഹുൽ ഗാന്ധിയെ ലക്ഷ്യംവച്ചുള്ള പരാമർശവുമായി പ്രധാനമന്ത്രി നരേന്ദ്രമോദി. പുതുച്ചേരിയിലെ തദ്ദേശ സ്വയംഭരണ തെരഞ്ഞെടുപ്പ് തടയുന്നവർ തന്നെ ജനാധിപത്യത്തിന്റെ പാഠങ്ങൾ നൽകാൻ ശ്രമിക്കുകയാണെന്ന് അദ്ദേഹം പറഞ്ഞു.\nപുതുച്ചേരിയിൽ പഞ്ചായത്ത്, മുനിസിപ്പൽ തെരഞ്ഞെടുപ്പ് നടത്തണമെന്ന് സുപ്രീം കോടതി നിർദേശിച്ചിട്ടും സംസ്ഥാന സർക്കാർ അത് നടത്തുന്നില്ലെന്ന് പ്രധാനമന്ത്രി പറഞ്ഞു. “സുപ്രീം കോടതി ഉത്തരവ് ഉണ്ടായിരുന്നിട്ടും പുതുച്ചേരിയിൽ പഞ്ചായത്തും മുനിസിപ്പൽ തിരഞ്ഞെടുപ്പും നടക്കുന്നില്ല. പുതുച്ചേരിയിൽ അധികാരത്തിലിരിക്കുന്നവർ തദ്ദേശ തിരഞ്ഞെടുപ്പ് നടത്താത്താതെ എനിക്ക് ജനാധിപത്യത്തിന്റെ പാഠങ്ങൾ നൽകുന്നു. ജനാധിപത്യത്തിന്റെ പാഠങ്ങൾ എന്നെ പഠിപ്പിച്ചുകൊണ്ടിരിക്കുന്നവരാണ് അവിടെ സർക്കാരിനെ നയിക്കുന്നത്,” അദ്ദേഹം പരിഹസിച്ചു. ജമ്മു കശ്മീരിൽ ആയുഷ്മാൻ ഭാരത് പദ്ധതി ഉദ്ഘാടനം ചെയ്ത് സംസാരിക്കുകയായിരുന്നു പ്രധാനമന്ത്രി.\nRead More: കാർഷിക നിയമങ്ങൾ ഒന്നോ രണ്ടോ വർഷത്തേക്ക് പരീക്ഷിച്ചു നോക്കിക്കൂടേയെന്ന് കർഷകരോട് രാജ്‌നാഥ് സിങ്\nജമ്മു കശ്മീരിൽ അടുത്തിടെ നടന്ന ജില്ലാ വികസന കൗൺസിൽ തിരഞ്ഞെടുപ്പിനെക്കുറിച്ചും മോദി പരാമർശിച്ചു. വോട്ടെടുപ്പിലെ ജനപങ്കാളിത്തം അഭിമാനകരമാണെന്നു പ്രധാനമന്ത്രി പറഞ്ഞു.\nപ്രദേശത്തെ ജനാധിപത്യം ശക്തിപ്പെടുത്തുന്നതിനായി ജമ്മു കശ്മീരിലെ ജനങ്ങൾ വോട്ട് ചെയ്തുവെന്ന് പ്രധാനമന്ത്രി പറഞ്ഞു. “”എല്ലാ മേഖലകളിലുമുള്ള ആളുകൾ പുറത്തുവന്ന് ഡിഡിസി തിരഞ്ഞെടുപ്പിൽ വികസനത്തിനായി വോട്ട് ചെയ്തു. മഹാത്മാഗാന്ധിയുടെ ‘ഗ്രാമ സ്വരാജ്’ ദർശനം ജമ്മു കശ്മീർ നേടിയിട്ടുണ്ട്,” അദ്ദേഹം പറഞ്ഞു.\n“ ഞങ്ങൾ ജമ്മു കശ്മീർ സർക്കാരിന്റെ ഭാഗമായിരുന്ന ഒരു കാലമുണ്ടായിരുന്നു, പക്ഷേ ഞങ്ങൾ സഖ്യത്തിൽ നിന്ന് പുറത്തുപോന്നു. പഞ്ചായത്ത് തിരഞ്ഞെടുപ്പ് നടത്തണമെന്നും ജനങ്ങൾക്ക് അവരുടെ പ്രതിനിധികളെ തിരഞ്ഞെടുക്കുന്നതിനുള്ള അവകാശം നൽകണമെന്നും ആയിരുന്നു ഞങ്ങളുന്നയിച്ച പ്രശ്നം,” പ്രധാനമന്ത്രി പറഞ്ഞു.\nRead More: ‘ലൗ ജിഹാദ്’ ആരോപണം: യുപിയില് ഇതുവരെ അറസ്റ്റിലായത് 35 പേര്\nരാജ്യത്ത് പതിറ്റാണ്ടുകളായി അധികാരത്തിലിരുന്നവർ ചെയ്ത വലിയ തെറ്റ് അതിർത്തി പ്രദേശങ്ങളുടെ വികസനം അവഗണിച്ചതായിരുന്നെന്നും പ്രധാനമന്ത്രി മോദി കോൺഗ്രസിനെ ലക്ഷ്യം വച്ചു പറഞ്ഞു.”അതിർത്തിയിലെ ഷെല്ലിംഗ് എല്ലായ്പ്പോഴും ആശങ്കാജനകമാണ്. സാംബ, പൂഞ്ച്, കതുവ ഉൾപ്പെടെയുള്ള അതിർത്തി പ്രദേശങ്ങളിൽ ബങ്കറുകളുടെ നിർമാണ പ്രവർത്തനങ്ങൾ അതിവേഗത്തിലാണ് നടക്കുന്നത്,” എന്നും പ്രധാനമന്ത്രി പറഞ്ഞു.\nകേന്ദ്ര ആഭ്യന്തരമന്ത്രി അമിത് ഷാ, കേന്ദ്രഭരണ പ്രദേശത്തിന്റെ ലെഫ്റ്റനന്റ് ഗവർണർ മനോജ് സിൻഹ എന്നിവരും ചടങ്ങിൽ സംസാരിച്ചു.\nപദ്ധതിയുടെ ആനുകൂല്യങ്ങൾ രാജ്യത്തുടനീളം പോർട്ടബിൾ ആയിരിക്കും. പി‌എം-ജയ് സ്കീമിന് കീഴിൽ എംപാനൽ ചെയ്ത ആശുപത്രികളും ഈ സ്കീമിന് കീഴിൽ സേവനങ്ങൾ നൽകുമെന്ന് പി‌എം‌ഒ അറിയിച്ചു.\nWeb Title: Pm modi jk ddc polls ayushman bharat scheme puducherry


Trivandrum, First Published 11, Oct 2019, 10:05 AM IST\nടയറുണ്ടാക്കാന് ഉപയോഗിക്കുന്ന റബറിന് നല്ല പാലപ്പത്തിന്‍റെ നിറമാണ്. പക്ഷേ എന്തുകൊണ്ടാണ് ടയറുകള്‍ക്ക് മാത്രം എന്നും കറുപ്പ് നിറം? അതിനു പിന്നിലൊരു രഹസ്യമുണ്ട്\nഓരോ കാലത്തും വിവിധ വര്‍ണങ്ങള് വാഹനങ്ങള്‍ക്ക് ഭംഗി കൂട്ടുമ്പോഴും ടയറുകള് മാത്രം എന്നും കറുത്ത നിറത്തിൽ മാത്രം കാണപ്പെടുന്നത് എന്തുകൊണ്ടാണ്? അതും ടയറുണ്ടാക്കാന് ഉപയോഗിക്കുന്ന റബര് നല്ല പാലപ്പത്തിന്‍റെ നിറത്തിലിരിക്കുമ്പോള് എന്താണ് ഇങ്ങനെ സംഭവിക്കുന്നത്? നിരവധി പേര് ഈ സംശയത്തിന് ഉടമകളായിരിക്കും. അതിനുള്ള കാരണം അറിയേണ്ടേ?\nLast Updated 11, Oct 2019, 10:05 AM IST\nblack colour of tires\nreason of black colour of tires\nടയറുകളുടെ കറുത്ത നിറത്തിനു കാരണം


കോപ അമേരിക്ക കിരീടം ബ്രസീലിന് – Jaihind TV\nകോപ അമേരിക്ക കിരീടം ബ്രസീലിന്\nകോപ അമേരിക്ക ഫൈനൽ മത്സരത്തിൽ പെറുവിനെ പരാജയപ്പെടുത്തി ബ്രസീലിന് കിരീടം. ഒന്നിനെതിരെ മൂന്ന് ഗോളുകൾക്കാണ് ബ്രസീൽ പെറുവിനെ പരാജയപ്പെടുത്തിയത്. ബ്രസീലിന്‍റെ ഒൻപതാം കോപ അമേരിക്ക കിരീടമാണിത്.\nനീണ്ട കാലത്തെ കാത്തിരിപ്പിനു ശേഷം ബ്രസീൽ വീണ്ടും കോപ അമേരിക്ക കിരീടത്തിൽ മുത്തമിട്ടു. ഇന്ന് നടന്ന ആവേശകരമായ ഫൈനലിൽ ചുവപ്പ് കാർഡിനെയും പെറിവിന്‍റെ വീറിനെയും മറികടന്നായിരുന്നു ബ്രസീൽ കിരീടം നേടിയത്. ഒന്നിനെതിരെ മൂന്നു ഗോളുകൾക്കായിരുഞ്ഞ് ബ്രസീലിന്‍റെ വിജയം. മാഞ്ചസ്റ്റർ സിറ്റി താരം ഗബ്രിയേൽ ജീസുസ് ആണ് ബ്രസീലിന്‍റെ വിജയ ശില്പിയായത്.\nആവേശം നിറഞ്ഞ മത്സരത്തിൽ 15-ആം മിനുട്ടിൽ എവർട്ടണിലൂടെ ബ്രസീൽ ആദ്യ ഗോൾ നേടി. വലതു വിങ്ങിൽ നിന്ന് ഡിഫൻഡർമാരെ കബളിപ്പിച്ച് എതിർ ബോക്സിലേക്ക് ജീസസ് നൽകിയ ക്രോസ് മാർക്ക് ചെയ്യാതെ നിന്ന എവർട്ടണ് ഗോളാക്കിമാറ്റാൻ പ്രയാസപ്പെടേണ്ടിവന്നില്ല. എന്നാൽ 44-ആം മിനുട്ടിൽ പെറുവിന് അനുകൂലമായി ലഭിച്ച പെനാൽട്ടി ഗെരേരോ അകത്താക്കിയതോടെ സ്‌കോർ 1-1.\nഎന്നാൽ പെറുവിന്‍റെ ആനന്ദത്തിന് അതികം ആയുസില്ലായിരുന്നു. ആദ്യ പകുതിയുടെ അതികസമയം അവസാനിക്കുന്നതിന്‍റെ തൊട്ടു മുന്നെ ആർതുർ നൽകിയ പാസ് ജീസസ് പെറുവിന്‍റെ വലക്കകത്താക്കി ബ്രസീൽ ലീഡുയർത്തി.സ്‌കോർ 2-1.\n70-ആം മിനുട്ടിൽ ജീസസ് ചുവപ്പ് കാർഡ് കണ്ട് പുറത്തായതോടെ ബ്രസീൽ പത്തുപേരിലേക്ക് ചുരുങ്ങി. ഈ അവസരം മുതലെടുക്കാൻ പെറു പരിശ്രമിച്ചെങ്കിലും പതിയെ കളിയുടെ നിയന്ത്രണം ബ്രസീൽ തന്നെ ഏറ്റെടുത്തു. 90-ആം മിനുട്ടിൽ ലഭിച്ച പെനാൽട്ടി റിച്ചാർലിസൺ സ്‌കോർ ചെയ്തതോടെ ബ്രസീൽ വിജയം ഉറപ്പിച്ചു. സ്‌കോർ : 3-1\nആ ഗോൾ ബ്രസീലിന്‍റെ വിജയം ഉറപ്പിക്കുകയായിരുന്നു. ബ്രസീലിന്‍റെ ഒൻപതാം കോപ അമേരിക്ക കിരീടമാണിത്.\nകോപ്പാ അമേരിക്ക ഫുട്ബോൾ : ബ്രസീലിന് വിജയത്തുടക്കം\nയേശുക്രിസ്തുവിനെ മോശമായി ചിത്രീകരിച്ച് SFI ബാനര്; പ്രതിഷേധം...\nമെക്സിക്കോയെ തകര്‍ത്ത് മഞ്ഞപ്പട ക്വാര്‍ട്ടറില്\nസെര്‍ബിയയെ തകര്‍ത്ത് ബ്രസീല് പ്രീ ക്വാര്‍ട്ടറില്\nബ്രസീലിന് ആദ്യ ജയം; കോസ്റ്റാറിക്കയെ തകര്‍ത്തത് എതിരില്ലാത്ത...\nനെയ്മറിന്‍റെ 55 കോടിയുടെ വീട്


ഗുജറാത്തില് രണ്ടു കോണ്‍ഗ്രസ് എംഎല്‍എമാര് രാജിവച്ചു; പിന്നില് ബിജെപിയെന്നു കോണ്‍ഗ്രസ് : Deepika.com National News\nThursday, June 4, 2020 11:53 PM IST\nഅഹമ്മദാബാദ്: ഗുജറാത്തില് ഈ മാസം 19നു രാജ്യസഭാ തെരഞ്ഞെടുപ്പ് നടക്കാനിരിക്കേ രണ്ടു കോണ്‍ഗ്രസ് എംഎല്‍എമാര് രാജിവച്ചു. അക്ഷയ് പട്ടേല്, ജിത്തു ചൗധരി എന്നിവരാണു രാജിവച്ചത്. ഇവരുടെ രാജിക്കു പിന്നില് ബിജെപിയാണെന്നു കോണ്‍ഗ്രസ് ആരോപിച്ചു.\nകാര്‍ജാനിലെ എംഎല്‍എയാണ് പട്ടേല്. ചൗധരി കപാര്‍ഡ മണ്ഡലത്തെയാണു പ്രതിനിധീകരിക്കുന്നത്. രണ്ടു പേരുടെയുടെയും രാജി സ്വീകരിച്ചതായി സ്പീക്കര് അറിയിച്ചു. മാര്‍ച്ചിനു ശേഷം ഏഴ് കോണ്‍ഗ്രസ് എംഎല്‍എമാരാണു നിയമസഭാംഗത്വം രാജിവച്ചത്. 182 അംഗ നിയമസഭയില് ബിജെപിക്ക് 103 അംഗങ്ങളുണ്ട്. കോണ്‍ഗ്രസിന്‍റെ അംഗബലം 66 ആയി ചുരുങ്ങി. ഭാരതീയ ട്രൈബല് പാര്‍ട്ടിക്ക് രണ്ടു സീറ്റും എന്‍സിപിക്ക് ഒന്നും സീറ്റുകളാണുള്ളത്. ജിഗ്നേഷ് മേവാനിയെന്ന സ്വതന്ത്രനുമുണ്ട്. ഒമ്പതു സീറ്റുകള് ഒഴിവാണ്.\nകോണ്‍ഗ്രസ് രണ്ടു സ്ഥാനാര്‍ഥികളെയാണ് മത്സരിപ്പിക്കുന്നത്. ബിജെപി മൂന്നു പേരെയും. കോണ്‍ഗ്രസിനു രണ്ടു സീറ്റ് വിജയിക്കുകയ ഇനി എളുപ്പമല്ല. പ്രമുഖ നേതാക്കളായ ഭരത് സോളങ്കിയും ശക്തിസിംഗ് ഗോഹിലുമാണു കോണ്‍ഗ്രസ് സ്ഥാനാര്‍ഥികള്. ബിജെപിക്ക് മൂന്നു സിറ്റിംഗ് സീറ്റുകളുണ്ടായിരുന്നു.\nന്യൂഡൽഹി: ഇന്ത്യ-ചൈന സൈനികസംഘർഷത്തിൽ പ്രധാനമന്ത്രി നരേ...


WAYS TO WEIGHT LOSS | വണ്ണം കുറയ്ക്കണമോ എന്നാൽ ഉച്ച ഭക്ഷണം കഴിക്കൂ; ഈ ശീലങ്ങൾ വണ്ണം കുറയ്ക്കാൻ സഹായിക്കും ; വേഗം ചെയ്യൂ - Malayalivartha.com Widgets Magazine\nവണ്ണം കുറയ്ക്കണമോ എന്നാൽ ഉച്ച ഭക്ഷണം കഴിക്കൂ; ഈ ശീലങ്ങൾ വണ്ണം കുറയ്ക്കാൻ സഹായിക്കും ; വേഗം ചെയ്യൂ\n20 NOVEMBER 2020 01:50 PM IST\nവണ്ണം കുറയ്ക്കാന് ആഗ്രഹിക്കുന്നവരാണോ? വണ്ണം കുറയ്ക്കുന്നതിന് വേണ്ടി പട്ടിണി കിടന്നാല് മതിയെന്നുളള അബദ്ധങ്ങളാണ് പലരും ചെയ്യുന്നു . ഇത്തരത്തിലുളള അബദ്ധങ്ങള് കാണിച്ച് അനാരോഗ്യം വരുത്തി വയ്ക്കരുത് . ആരോഗ്യകരമായ ഭക്ഷണശീലവും വ്യായാമവും അതോടൊപ്പം ചിട്ടയായ ജീവിതശൈലിയുമുണ്ടെങ്കിൽ ഈ കടമ്പ കടക്കാം. വണ്ണം കുറയ്ക്കാന് ആഗ്രഹിക്കുന്നവര് തീര്‍ച്ചയായും അറിഞ്ഞിരിക്കേണ്ട അഞ്ച് ശീലങ്ങള് ഇവയാണ്;\nഉച്ചഭക്ഷണം ഒഴിവാക്കരുത് . ഇത് വിശപ്പ് കൂട്ടും . പിന്നീട് കൂടുതല് ഭക്ഷണം കഴിക്കാൻ തോന്നും. ചോറിന്‍റെ അളവ് കുറച്ച്, കൂടുതല് പച്ചക്കറി സാലഡ്, അല്ലെങ്കില് വേവിച്ച പച്ചക്കറി എന്നിവ ഉച്ചയ്ക്ക് കഴിക്കാം. ചോറിന് പകരം ഒരു ചപ്പാത്തി കഴിക്കുന്നതും നല്ലതാണ്.വെള്ളം കുടിക്കാതിരിക്കരുത്. , ശരീരത്തിലെ കൊഴുപ്പിന്റെ അളവ് കുറയ്ക്കാന് വെള്ളം കുടിക്കുന്നത് ഗുണം ചെയ്യും. ഒപ്പം വെള്ളം കുടിക്കുന്നത് വിശപ്പിനെ നിയന്ത്രിക്കാനും അതുവഴി വണ്ണം കുറയ്ക്കാനും സഹായിക്കും. വൈകുന്നേരം പലഹാരങ്ങള് കഴിക്കുന്ന ശീലം ഒഴിവാക്കുക. വണ്ണം കുറയ്ക്കാന് ആഗ്രഹിക്കുന്നവര് എണ്ണ, നെയ്യ്, പഞ്ചസാര എന്നിവ ചേര്‍ത്തുണ്ടാക്കിയ പലഹാരങ്ങള് ഒഴിവാക്കണം . രാത്രി വൈകിയും പലഹാരങ്ങള് കഴിക്കരുത്. ഉറക്കകുറവും ശരീരഭാരം വര്‍ധിപ്പികുന്നതിന് കാരണമാകാറുണ്ട്. അതുകൊണ്ട് . ദിവസവും അഞ്ച് മണിക്കൂറില് താഴെ ഉറങ്ങുന്നത് അലസത, അമിതമായ വിശപ്പ് എന്നിവയ്ക്കും കാരണമാകാം. ഏഴ് മുതല് ഒന്‍പത് മണിക്കൂര് എങ്കിലും ഉറക്കം ലഭ്യമാക്കുക. വണ്ണം കുറയ്ക്കാന് ആഗ്രഹിക്കുന്നവര് ആദ്യം ചെയ്യേണ്ടത് കൃത്യമായ വ്യായാമമാണ്. ഭക്ഷണം നിയന്ത്രിച്ചതുകൊണ്ടുമാത്രം വണ്ണം കുറയ്ക്കാന് കഴിയില്ല. ഡയറ്റിനോടൊപ്പം ദിവസവും ഒരു മണിക്കൂര് എങ്കിലും വ്യായാമം ചെയ്യണം.


പപ്പടം തോരൻ | Malayali Manasu\nHome Taste പപ്പടം തോരൻ\nമീനാക്ഷി സജി കുമാരനെല്ലൂർ\nപപ്പടം -10 എണ്ണം\nമുളകുപൊടി -1/2 സ്പൂൺ\nമഞ്ഞൾ പൊടി -2 നുള്ള്\nഉപ്പ് ,എണ്ണ ,കടുക് ആവശ്യത്തിന്\nഒരു പാൻ ചൂടാകുമ്പോൾ അതിലേക്ക് ആവശ്യത്തിന് എണ്ണയൊഴിച്ച് പപ്പടം വറുത്തെടുക്കുക .ശേഷം അത് പൊടിച്ചെടുക്കുക. അതിനുശേഷം പച്ചമുളക് .ചുവന്നുള്ളി ഇവ അരിഞ്ഞെടുക്കുക. ശേഷം ഒരു പാനിൽ എണ്ണയൊഴിച്ച് കടുക് പൊട്ടിക്കുക. അതിലേക്ക് വറ്റൽമുളക് .കറിവേപ്പില . ചെറിയ ഉള്ളി .പച്ചമുളക് ഇവ ചേർത്ത് നന്നായി വഴറ്റുക. ശേഷം ഇതിലേക്ക് അല്പം മഞ്ഞൾപ്പൊടിയും മുളകുപൊടിയും ആവശ്യത്തിന് ഉപ്പും ചേർത്ത് വഴറ്റുക. ശേഷം തേങ്ങ ചേർത്ത് നന്നായി ഇളക്കുക. അതിനുശേഷം പപ്പടം ചേർത്ത് നന്നായി ഇളക്കുക. രണ്ട് മിനിറ്റിനു ശേഷം തീ ഓഫ് ചെയ്യുക.\nഅടിപൊളി പപ്പടം തോരൻ റെഡി ചൂടോടെ വിളമ്പാം.\nPrevious articleകർക്കിടകപ്പെണ്ണ് (കവിത)\nNext articleഓർമ്മയിലെ ഓണം (ഓർമ്മകുറിപ്പ്)


പി ജെ ജോസഫും കൂടി വന്നാല് സ്വീകാര്യം; ഇല്ലേല് പറ്റില്ല- പന്ന്യന് ; ചര്‍ച്ച ഇന്ന് | Gramajyothi News\nപി ജെ ജോസഫും കൂടി വന്നാല് സ്വീകാര്യം; ഇല്ലേല് പറ്റില്ല- പന്ന്യന് ; ചര്‍ച്ച ഇന്ന്\nMarch 22, 2018 10:51 am Published by : Web Desk\nന്യൂഡല്‍ഹി: കേരള കോണ്‍ഗ്രസിനെ (എം) എല്‍ഡിഎഫിലെടുക്കണമെന്ന സിപിഐഎമ്മിന്റെ ആവശ്യം സിപിഐയുടെ കേന്ദ്ര സെക്രട്ടേറിയറ്റ് തള്ളിക്കളഞ്ഞു. അതേസമയം ഇന്നു സിപിഐ നേതൃത്വവുമായി സിപിഐഎം ചര്‍ച്ച നടത്തും. കഴിഞ്ഞയാഴ്ച ചേര്‍ന്ന പൊളിറ്റ്ബ്യൂറോയുടെ നിര്‍ദേശാനുസരണം സിപിഐഎം ജനറല് സെക്രട്ടറി സീതാറാം യച്ചൂരിയും എസ്.രാമചന്ദ്രന് പിള്ളയുമാണ് സിപിഐ നേതൃത്വവുമായി ചര്‍ച്ച നടത്തുക.\nകേരള കോണ്‍ഗ്രസിനെ എല്‍ഡിഎഫിലെടുക്കുന്നതു രാഷ്ട്രീയമായും തിരഞ്ഞെടുപ്പുപരമായും ഗുണം ചെയ്യില്ലെന്നാണ് കേരളത്തില്‍നിന്നു പാര്‍ട്ടി സംസ്ഥാന സെക്രട്ടറി കാനം രാജേന്ദ്രനും പന്ന്യന് രവീന്ദ്രനും പങ്കെടുത്ത കേന്ദ്ര സെക്രട്ടേറിയറ്റ് യോഗം കെ.എം.മാണിയെ എല്‍ഡിഎഫില് വേണ്ടെന്ന കേരളഘടകത്തിന്റെ നിലപാടു ശരിവച്ചു നടത്തിയ വിലയിരുത്തലില് പറയുന്നത്. പി.ജെ.ജോസഫും കൂട്ടരും യുഡിഎഫില് തുടരും. മാണി യുഡിഎഫുമായും ബിജെപിയുമായും ചര്‍ച്ചയിലാണ്. വിലപേശല് തന്ത്രമാണു പ്രയോഗിക്കുന്നത്. സിപിഐയുടെ വിലപേശല്‍ശേഷി കുറയ്ക്കുകയാണു പ്രധാന ലക്ഷ്യം. മാണിയെ എല്‍ഡിഎഫില് ഉള്‍പ്പെടുത്തുന്നതിനെക്കുറിച്ചു സിപിഐഎം പിബിയിലും ഭിന്നതയുണ്ട്. കേരളത്തില്‍നിന്നുള്ള പിബി അംഗങ്ങളില് ചിലരും മാണിയുടെ വരവിനെ എതിര്‍ക്കുന്നുവെന്നും വിലയിരുത്തി.\nഅതേസമയം മാണി വേണമെന്നു പറയുന്നവരുടെ വാദം ഇങ്ങനെ:\nചെങ്ങന്നൂര് ഉപതിരഞ്ഞെടുപ്പില് കേരള കോണ്‍ഗ്രസ് പിന്തുണ ആവശ്യമാണ്. അല്ലാതെയുള്ള സ്ഥിതി സിപിഐഎമ്മിന് അത്ര അനുകൂലമല്ല.\nമാണിയുടെ വരവ് ക്രൈസ്തവ മേഖലകളില് ദീര്‍ഘകാലാടിസ്ഥാനത്തില് പാര്‍ട്ടിക്കു ഗുണം ചെയ്യും.\nമാണി വേണ്ടെന്ന നിലപാടുള്ളവര് പറയുന്നത്:\nഇടത്-ന്യൂനപക്ഷ വോട്ടുകള് ഒരുമിക്കുന്നതു ബിജെപിയെ സഹായിക്കും.\nമാണി കടുത്ത അഴിമതിക്കാരനെന്നു നിലപാടെടുത്തതാണ്. നിലപാടുമാറ്റം ദോഷമുണ്ടാക്കും.\nക്രൈസ്തവര് മൊത്തമായി ഏതെങ്കിലും പാര്‍ട്ടിയുടെ പക്ഷത്തല്ല. റോമന് കത്തോലിക്കര് പോലും പൂര്‍ണമായി കേരള കോണ്‍ഗ്രസിന്റെ കൂടെയല്ല.


മകളുടെ ആൺ സുഹൃത്തിനെ കൊലപ്പെടുത്തിയ ശേഷം മൃതദേഹം വെട്ടിനുറുക്കിയയാളെ പൊലീസ് അറസ്റ്റ് ചെയ്തു - Media Malayalam (മീഡിയ മലയാളം)\nമകളുടെ ആൺ സുഹൃത്തിനെ കൊലപ്പെടുത്തിയ ശേഷം മൃതദേഹം വെട്ടിനുറുക്കിയയാളെ പൊലീസ് അറസ്റ്റ് ചെയ്തു\nചിറ്റൂർ: മേയ് 22ന് സ്വന്തം കൃഷിയിടത്തിൽ താമസിക്കാനായി പോയതായിരുന്നു ബാബു. എന്നാൽ ചില കാരണങ്ങൾ കൊണ്ട് തിരിച്ച് പോരേണ്ടി വന്നു. മകളുടെ മുറിയിൽ നിന്ന് ശബ്ദം കേട്ട് ചെന്നപ്പോൾ മകളുടെ കാമുകൻ അവിടെയുണ്ടായിരുന്നു. ദേഷ്യത്തിൽ ബാബു കാമുകനായ ധനശേഖറിനെ മർദ്ദിക്കുകയായിരുന്നു. മർദ്ദനമേറ്റ് മരിച്ച ധനശേഖറിെൻറ മൃതദേഹം ബാബു തെൻറ പാടശേഖരത്തിലുള്ള കിണറ്റിൽ തള്ളി. എന്നാൽ രണ്ട് ദിവസത്തിനുള്ളിൽ മൃതദേഹം പൊന്തി വന്നു. ശേഷം മൃതദേഹം കിണറ്റിൽ നിന്നെടുത്ത് കഷണങ്ങളാക്കിയ ശേഷം കുഴിച്ചിടുകയായിരുന്നു.\nമകളുടെ ആൺ സുഹൃത്തിനെ കൊലപ്പെടുത്തിയ ശേഷം മൃതദേഹം വെട്ടിനുറുക്കിയയാളെ പൊലീസ് അറസ്റ്റ് ചെയ്തു. ആന്ധ്രപ്രദേശിലെ ചിറ്റൂരിലാണ് ഞെട്ടിപ്പിക്കുന്ന സംഭവം. മരിച്ചയാളുടെ മൃതദേഹത്തിെൻറ ഭാഗങ്ങൾ കണ്ടെത്തിയ പൊലീസ് വെള്ളിയാഴ്ച പ്രതിയെ അറസ്റ്റ് ചെയ്തു.\nചിറ്റൂർ ജില്ലയിലെ പലമനീറിലുള്ള പെൻഗരഗുണ്ട ഗ്രാമത്തിലാണ് സംഭവം. പ്രതിയുടെ മകളുമായി മരിച്ചയാൾ പ്രണയത്തിലായിരുന്നുവെന്ന് പൊലീസ് പറഞ്ഞു.\n’24കാരനായ ധനശേഖറിനെ മേയ് 22 മുതൽ കാണാനില്ലായിരുന്നു. മാതാപിതാക്കൾ എല്ലായിടത്തും തിരഞ്ഞെങ്കിലും കണ്ടെത്താനായില്ല. തുടർന്നാണ് അവർ പൊലീസ് സ്റ്റേഷനിൽ പരാതി നൽകിയത്’-പലമനീർ സബ് ഡിവിഷനൽ പൊലീസ് ഒഫീസർ സി.എം. ഗംഗയ്യ പറഞ്ഞു.\n‘കേസ് അന്വേഷണത്തിെൻറ ഭാഗമായി ഞങ്ങൾ ധനശേഖറിെൻറ അവസാനത്തെ ഫോൺകോളുകളുടെ വിവരങ്ങൾ ശേഖരിച്ചു. അതിെൻറ അടിസ്ഥാനത്തിലാണ് ഞങ്ങൾ ഗ്രാമത്തിലുള്ള ബാബുവിെൻറ വീട്ടിലെത്തിയത്. പൊലീസിെൻറ ചോദ്യം ചെയ്യലിൽ അയാൾ ധനശേഖറിനെ കൊലപ്പെടുത്തിയതായി സമ്മതിച്ചു’ -ഗംഗയ്യ കൂട്ടിച്ചേർത്തു.\nബാബുവിെൻറ കുറ്റസമ്മത ശേഷം പൊലീസ് മൃതദേഹം കണ്ടെത്തി. പോസ്റ്റ്മോർട്ടത്തിന് ശേഷം ഇവ ബന്ധുക്കൾക്ക് കൈമാറി.\nafter killing his daughter's boyfriend\nthe man who mutilated the body\nPrevious articleദേശീയ പൗരത്വനിയമ ഭേദഗതി;പൗരത്വത്തിന് അപേക്ഷ ക്ഷണിച്ച് കേന്ദ്ര സർക്കാർ\nNext article12-15 വയസ്സുകാർക്ക് കൂടി കുത്തിവെപ്പ് ബാധകമാക്കി യൂറോപ്യൻ യൂണിയൻ


ഞാന് ആരാധനാലയങ്ങളില് പോകാറില്ല, പക്ഷെ കരുണാമയനായ ദൈവത്തില് എനിക്ക് വിശ്വാസമുണ്ട് | Malayalam writer Vaikom Muhammad Basheer death anniversary\nJul 5, 2020, 12:15 PM IST\nമഹാത്മാഗാന്ധിയും ഭഗത്സിങ്ങുമാണ് ബഷീറിനെ ഏറെ സ്വാധീനിച്ചിട്ടുള്ളവര്. സ്‌കൂളില് ആദ്യമായി ഗാന്ധി വന്നപ്പോള് ജനങ്ങള്‍ക്ക് ഇടയിലൂടെ നുഴഞ്ഞ് കയറി പോയി അദ്ദേഹത്തിന്റെ കൈയില് തൊട്ടതും ഓടി വന്ന് അക്കാര്യം ആദ്യം ഉമ്മയോട് പറഞ്ഞതും എല്ലാം അവിസ്മരണീയമായ ഓര്‍മയാണ്. ജീവിതാവസാനം വരെ ഈ ഓര്‍മയുടെ മധുരം അദ്ദേഹം പങ്കുവച്ചിരുന്നു.\n# എ.വി മുകേഷ്\nഒരു മനുഷ്യ ജന്മത്തെ അക്ഷരങ്ങളിലൂടെ പ്രതിഫലിപ്പിച്ച അസാമാന്യതയുടെ പേരാണ് വൈക്കം മുഹമ്മദ് ബഷീര്. പൊടിപ്പും തൊങ്ങലും ജീവിതത്തില് ഇല്ലാത്തത് കൊണ്ടാകണം എഴുത്തിലും അത് അദൃശ്യമായത്. അദ്ദേഹം നടന്ന വഴികളിലെ കാഴ്ചകളും അനുഭവങ്ങളുമാണ് പിന്നീട് കഥകളായത്. എല്ലാ കഥകളും കാലത്തോടൊപ്പം നിന്നു. കഥാപാത്രങ്ങള് കാലാനുവര്‍ത്തിയുമായി. ജീവിത വഴികളില് ബഷീറിന്റെ കഥാപാത്രങ്ങള് പലപ്പോഴായി വന്ന് പോകാറുണ്ട്. ആ കഥാപാത്രങ്ങള് നമുക്ക് ഇടയില് ഇപ്പോഴും ജീവിക്കുന്നുമുണ്ട്. അത്രത്തോളം സമൂഹത്തിന്റെ ഉള്ളിലെ കടലാഴങ്ങളും, മനുഷ്യന്റെ ഉള്ളിലെ തിരയാഴങ്ങളും കണ്ട എഴുത്തുകാരനാണ് അദ്ദേഹം.\nനെല്ല് പുഴുങ്ങുന്നതിന് ഇടയ്ക്കാണ് കുഞ്ഞാച്ചുമ്മക്ക് പ്രസവ വേദന വന്നത്. പുഴുങ്ങുന്ന നെല്ല് നിറച്ച കൊട്ടയുടെ ഓരത്ത് തന്നെ പ്രസവവും നടന്നു. കാലം കഥയ്ക്ക് കൊടുത്ത വൈക്കം മുഹമ്മദ് ബഷീര് എന്ന കഥാ മനുഷ്യന് അങ്ങനെ വെളിച്ചം കണ്ടു. അടുപ്പില് നിന്ന് ഉയര്‍ന്ന പുക ചുരുളും, പുഴുങ്ങിയ നെല്ലിന്റെ ചൂടും, ചൂരും കുഞ്ഞു ബഷീറിന് ഇഷ്ടപ്പെട്ടത് കൊണ്ടാകണം ഓരോ കഥകളുടെയും നെഞ്ചകത്ത് മനുഷ്യന്റെ ചൂടും, ചൂരും ഇത്രമേല് ഉണ്ടായത്. പിന്നീട് കടന്ന് വന്ന ജീവിതവഴികളില് എല്ലാം കാലം ചുട്ട് പൊള്ളിച്ചു കൊണ്ടേ ഇരുന്നു.\nഇരുപത്തിയാറ് വര്‍ഷങ്ങള് പിന്നിട്ടിരിക്കുന്നു മാംഗോസ്റ്റിന് മരത്തണലില് നിന്ന് ബഷീര് എന്ന കഥാമരം അദൃശ്യമായിട്ട്. എങ്കിലും ആ വന്‍മരത്തിന്റെ ഫലങ്ങള് ഇന്നും അത്ഭുതത്തോടെ ഒരു ജനതക്ക് രുചിക്കാന് സാധിക്കുന്നുണ്ട്. അത്രമേല് ആണ്ടു കിടക്കുകയാണ് ഈ മണ്ണില് അതിന്റെ വേരുകള്.\nമഹാത്മാഗാന്ധിയും ഭഗത്സിങ്ങുമാണ് ബഷീറിനെ ഏറെ സ്വാധീനിച്ചിട്ടുള്ളവര്. സ്‌കൂളില് ആദ്യമായി ഗാന്ധി വന്നപ്പോള് ജനങ്ങള്‍ക്ക് ഇടയിലൂടെ നുഴഞ്ഞ് കയറി പോയി അദ്ദേഹത്തിന്റെ കൈയില് തൊട്ടതും ഓടി വന്ന് അക്കാര്യം ആദ്യം ഉമ്മയോട് പറഞ്ഞതും എല്ലാം അവിസ്മരണീയമായ ഓര്‍മയാണ്. ജീവിതാവസാനം വരെ ഈ ഓര്‍മയുടെ മധുരം അദ്ദേഹം പങ്കുവച്ചിരുന്നു. സ്വാതന്ത്രസമരം കുഞ്ഞ് ബഷീറിന്റെ മനസ്സിലും കൊടുമ്പിരി കൊണ്ടിരുന്നു. അതു കൊണ്ടാകണം വളര്‍ന്നപ്പോള് തികഞ്ഞ രാഷ്ട്രീയ ബോധ്യം അദ്ദേഹത്തിന് ഉണ്ടായിരുന്നത്.\nഉപ്പ് കുറുക്കി നിയമം ലംഘിക്കാനുള്ള മഹാത്മാഗാന്ധിയുടെ ആഹ്വാന പ്രകാരം, നിയമം ലംഘിക്കാന് കോഴിക്കോട് കടപ്പുറത്ത് അദ്ദേഹവും ഉണ്ടായിരുന്നു. തുടര്‍ന്ന് അറസ്റ്റിലായ ബഷീറിനെ കോഴിക്കോട് ജയിലിലും പിന്നീട് കണ്ണൂര് സെന്‍ട്രല് ജയിലിലേക്കും മാറ്റി. ഭഗത് സിങ് അനുയായികളുമായി ജയിലില് വച്ചാണ് ബഷീര് അടുക്കുന്നത്. ഇത് തീവ്രമായ രാഷ്ട്രീയ ചിന്താധാരയിലേക്ക് അദ്ദേഹത്തെ എത്തിച്ചു. ജയില്‍വാസ കാലത്ത് ജയിലിന് ഉള്ളില് സ്വാതന്ത്ര്യ പതാക ഉയര്‍ത്തിയതിന്റെ പേരിലും കേസുണ്ടായിരുന്നു. നീണ്ട കാലത്തെ ജയില് വാസത്തിന് ശേഷം നാട്ടില് വന്നിട്ടും ജീവിക്കാന് അനുവദിക്കാത്ത തരത്തില് പോലീസ് വേട്ടയാടുകയായിരുന്നു.\nജീവിതത്തില് ആകെ ഉണ്ടായിരുന്ന ആഗ്രഹം ഒരു ഗ്രാമഫോണ് വാങ്ങണം എന്ന് മാത്രമായിരുന്നു. രാഷ്ട്രീയ ജീവിതത്തിനും യാത്രകള്‍ക്കും ഇടയില് സ്വന്തമായൊരു ഇടം ഉണ്ടാക്കാന് അത്യാഗ്രഹങ്ങള് ഇല്ലാത്ത ആ മനുഷ്യനായില്ല. യാത്രകള് കഴിഞ്ഞ് വര്‍ഷങ്ങള്‍ക്ക് ശേഷം വീട്ടില് എത്തിയപ്പോള് കയ്യില് ഉള്ളതും വീട്ടില് ഉണ്ടായിരുന്നതും പട്ടിണിയായിരുന്നു. കൊച്ചിയില് ജോലിക്കായി പല നാളുകള് അലഞ്ഞു. ഒടുവില് കൈയില് ആകെ ഉണ്ടായിരുന്ന അനുഭവങ്ങളെ കഥകളാക്കി. അങ്ങനെയാണ് ജീവിതം നീറുന്ന കഥകള് മലയാളിക്ക് ലഭിച്ചത്.\nകുഞ്ചന് നമ്പ്യാരെ പോലെ ഭാഷയെ ഉടച്ച് പരുവപ്പെടുത്തിയാണ് ബഷീര് മനുഷ്യര്‍ക്ക് ഇടയിലേക്ക് എത്തിച്ചത്. ഓരോ സാധാരണക്കാരനും എളുപ്പത്തില് ഉള്‍ക്കൊള്ളാവുന്ന രീതിയിലാണ് കഥകള് എല്ലാം ചിട്ടപ്പെടുത്തിയത്. അതുകൊണ്ട് തന്നെയാവണം സജീവ വായനക്ക് ബഷീര് കഥകള് ഇടയാക്കിതും. ഭാഷയില് തനിക്കുള്ള അപാര പാണ്ഡിത്യം കാണിക്കാന് മറ്റുള്ള എഴുത്തുകാര് മത്സരിച്ചപ്പോള്, നാട്ട് വഴികളിലും പാടവരമ്പിലും ചന്തയിലും ചായക്കടയിലും ഉള്ള സാധാരണക്കാരന്റെ ഭാഷയില് ബഷീര് എഴുതി. മാതൃകകളില്ലാതെ. ആനവാരി രാമന്‍നായര്, പൊന്‍കുരിശ് തോമ, എട്ടുകാലി മമ്മൂഞ്ഞ്, കൊച്ചുത്രേസ്യ, സൈനബ, മണ്ടന് മുത്തപ്പ എന്നിങ്ങനെ നമുക്ക് ഇടയില് ഉണ്ടായിരുന്ന മനുഷ്യര് കഥാപാത്രങ്ങളായി. അതുകൊണ്ട് തന്നെ ആവണം കഥകള് മാത്രമായി അവയൊന്നും മാറാതിരുന്നതും, മറക്കാതിരുന്നതും.\nസ്വാതന്ത്രത്തിന് ശേഷവും തിരുവിതാംകൂറിനെ സ്വതന്ത്ര രാഷ്ട്രമാക്കി നിലനിര്‍ത്താന് ഗൂഢശ്രമങ്ങള് നടത്തിയ ആളാണ് സര് സി.പി. രാമസ്വാമി അയ്യര്. ആ പേര് തിരുവിതാംകൂറിനെ വിറപ്പിച്ചിരുന്ന കാലമുണ്ടായിരുന്നു. അത്രത്തോളം തന്റെ താല്പര്യങ്ങള് സംരക്ഷിക്കാനായി ഏത് കൊടിയ മനുഷ്യത്വ വിരുദ്ധ നടപടി സ്വീകരിക്കാനും അദ്ദേഹത്തിന് മടിയില്ലായിരുന്നു. അക്കാലത്താണ് സര് സിപിക്ക് എതിരെ 'പട്ടത്തിന്റെ പേക്കിനാവ്'എന്ന നാടകം എഴുതുന്നത്. അടുത്ത കിനാവിന് മുന്നെ ബഷീര് ജയിലിലുമായി. നിരോധനങ്ങളുടെ കാലത്ത് മനുഷ്യപക്ഷത്ത് എങ്ങിനെയാണ് ഒരു എഴുത്തുകാരന് നില്‍ക്കേണ്ടത് എന്ന് ജീവിച്ചു കാണിച്ചു അദ്ദേഹം.\nപിന്നീട് ജയില്‍വാസത്തെ കുറിച്ച് പറഞ്ഞത്, 'ഇപ്രകാരമുള്ള സ്വാതന്ത്ര്യം ആര്‍ക്ക് വേണം, ജയിലിന് അകത്തും പുറത്തും കഴിയുന്നത് ഒരുപോലെയാണ്' എന്നായിരുന്നു. ഇത്തരം രാഷ്ട്രീയ നിലപാടുകളുടെ തുറന്നുപറച്ചില് തന്നെയാണ് മറ്റ് പലരില് നിന്നും ബഷീര് എന്ന കഥാകാരനെ അനശ്വരനാക്കുന്നത്. ജീവിതത്തിന്റെ നീറുന്ന വഴികളിലേക്ക് അദ്ദേഹം പൂര്‍ണ്ണ ബോധ്യത്തോടെ നടന്ന് കയറുകയായിരുന്നു. റാന് മൂളാന് മാത്രം അറിയാവുന്ന ഒരു ജനതയെ വിരല് ചൂണ്ടാന് പഠിപ്പിച്ചതില് ബഷീറിന്റെ അക്ഷരങ്ങള് വലിയ പങ്കുവഹിച്ചു. കെസിഎസ് മണിയുടെ വധ ശ്രമത്തില് നിന്നും അത്ഭുതതകരമായി രക്ഷപ്പെട്ട സര് സിപി നാട് വിട്ടു. കഥകള്, നാടകങ്ങള്, സിനിമകള് ഇവയ്‌ക്കൊന്നും അക്കാലത്ത് പിന്നീട് വിലങ്ങ് വീണില്ല.\nകുടുംബ ജീവിതം അദ്ദേഹത്തെ കോഴിക്കോട് എത്തിച്ചു. അങ്ങനെയാണ് കഥകളുടെ ഉരു ബേപ്പൂരില് നങ്കൂരമിട്ടത്. ജീവിതം പ്രിയപ്പെട്ട ഭാര്യക്കും മക്കള്‍ക്കും ഒരു കൂട്ടം കഥകള്‍ക്കും പാമ്പിനും പഴുതാരക്കും ഒപ്പം അദ്ദേഹം ആസ്വദിച്ചു. മാങ്കോസ്റ്റിന് മരത്തിന്റെ തണലില് ഇട്ട ചാരുകസേര മലയാളിക്ക് നെഞ്ചകം നിറയെ കഥകള് തന്നു. കസേരക്ക് സമീപം സ്റ്റൂളില് വച്ച ഗ്രാമഫോണ് കഥാമനുഷ്യനെ ഉറക്കുകയും ഉണര്‍ത്തുകയും ചെയ്തു. സമാനമായ രീതിയില് കഥകള് വായനക്കാരെ ഉറക്കുകയും ഉണര്‍ത്തുകയും ചെയ്തു.\nContent Highlights: Malayalam writer Vaikom Muhammad Basheer death anniversary


ആര് എസ് സി ഗ്ലോബല് ബുക്ടെസ്റ്റ്; രജിസ്‌ട്രേഷന് ആരംഭിച്ചു – RSC Online\nദുബൈ: രിസാല സ്റ്റഡി സര്‍ക്കിള് ഗ്ലോബല് അടിസ്ഥാനത്തില് സംഘടിപ്പിക്കുന്ന പതിനാലാമത് ബുക്ടെസ്റ്റിനുള്ള രജിസ്‌ട്രേഷന് ആരംഭിച്ചു. പ്രവാചകരുടെ ജീവിതവും സന്ദേശവും അറിയുക. പൊതുജനങ്ങളിലും വിദ്യാര്‍ഥികളിലും വായനാശീലം വളര്‍ത്തുക എന്നതാണ് ബുക്ടെസ്റ്റിന്റെ ലക്ഷ്യം. ‘തിരുനബി (സ്വ) സഹിഷ്ണുതയുടെ മാതൃക’ എന്ന ശീര്‍ഷകത്തില് നടക്കുന്ന മീലാദ് കാമ്പയിനിന്റെ ഭാഗമായാണ് ഗ്ലോബല് ബുക്ടെസ്റ്റ് സംഘടിപ്പിക്കുന്നത്.\nകാന്തപുരം എപി അബൂബക്കര് മുസ്ലിയാര് രചിച്ച്, ഐ പി ബി പ്രസിദ്ധീകരിച്ച ‘മുഹമ്മദ് റസൂല് (സ്വ)’ എന്നതാണ് ടെസ്റ്റിനുള്ള മലയാള പുസ്തകം. നൗഫല് അബ്ദുല് കരീം രചിച്ച ‘Beloved of The Nation’ എന്ന ഇംഗ്ലീഷ് പുസ്തകത്തെ ആസ്പദമാക്കിയാണ് വിദ്യാര്‍ഥികള്‍ക്കുള്ള പരീക്ഷ.\nപ്രത്യേകം തയ്യാറാക്കിയ ഡിജിറ്റല് സംവിധാനത്തിലൂടെയാണ് അരലക്ഷം മലയാളികളിലേക്ക് വായന സൗകര്യം ഒരുക്കുക. ഡിസംബര് ഒന്നിന് അന്തിമ ഫലം പ്രസിദ്ധീകരിക്കും. പ്രവാചകരുടെ ജീവിത ദര്‍ശനങ്ങള് മാനവ സമൂഹത്തില് പഠന വിധേയമാക്കുന്നതിനും അതുവഴി സ്നേഹത്തിന്റെയും സഹവര്‍ത്തിത്വത്തിന്റെയും മാതൃകകള് പ്രചരിപ്പിക്കുവാനും ബുക്ടെസ്റ്റ് വഴി കഴിയുന്നുവെന്ന് ആര് എസ് സി ഗള്‍ഫ് കൗണ്‍സില് പത്രക്കുറിപ്പില് അറിയിച്ചു. രജിസ്‌ട്രേഷന്: www.booktest.rsconline.org\nFeatured ചലനങ്ങൾ രിസാല


ജീവിതത്തെ കൈപിടിയിലൊതുക്കാന് വേണം നല്ലൊരു കുടുംബ ബഡ്ജറ്റ്Keralafamily | The lifestyle portal\nജീവിതത്തെ കൈപിടിയിലൊതുക്കാന് വേണം നല്ലൊരു കുടുംബ ബഡ്ജറ്റ്\nFriday4November 2016 03:26:42 PM\nഓരോ ദിവസവും സാധനങ്ങള്‍ക്ക് വിലയേറിക്കൊണ്ടിരിക്കുന്നു. വീട്ടിലെ വരവുചെലവുകള് ഇനിയും ശ്രദ്ധിച്ചില്ലെങ്കില് കൈവിട്ടുപോയേക്കാം. സാമ്പത്തിക കാര്യങ്ങള് വ്യക്തമായി തീരുമാനിച്ചു ഉറപ്പിച്ച് വേണം ജീവിതം മുന്നോട്ടു കൊണ്ടുപോകാന്.\nകുടുംബം നല്ല രീതിയില് മുന്നോട്ട് കൊണ്ടുപോകുന്നതിന് കുടുംബത്തില് നിന്നും തന്നെ അടിത്തറയിടേണ്ടതുണ്ട്. വരുമാനം എത്രയാണുള്ളത് എന്ന് ഭാര്യയേയും മക്കളേയും പറഞ്ഞ് ബോധ്യപ്പെടുത്തണം. വരവിനനുസരിച്ച് ചിലവ് നിയന്ത്രിക്കാനായാല് ജീവിതം എന്നും സന്തോഷം നിറഞ്ഞതാവും.\nനിങ്ങളുടെ പണം എവിടെയൊക്കെയാണ് ചെലവായി പോകുന്നത്, കൂടുതല് നല്ല രീതിയില് പണം എങ്ങനെ കൈകാര്യം ചെയ്യാം എന്നൊക്കെ ബഡ്ജറ്റ് തയ്യാറാക്കുന്നതിലൂടെ നമുക്ക് അറിയാന് സാധിക്കും. ബഡ്ജറ്റ് തയ്യാറാക്കുന്നതിന് മുമ്പ് നാം അറിഞ്ഞിരിക്കേണ്ട കാര്യങ്ങള് എന്തൊക്കെയാണെന്ന് നോക്കാം.\nവീട്ടിലെ വരവുചെലവുകളെ കുറിച്ചു മുന്‍കൂട്ടി തന്നെ വ്യക്തമായ ഒരു ധാരണ ഉണ്ടാവേണ്ടത് ആവശ്യമാണ്. ഓരോ മാസവും വരുമാനം ഏതൊക്കെ രീതിയില് ആണ് ചിലവാകുന്നത് എന്ന് എഴുതി സൂക്ഷിക്കാം. ഇതിലൂടെ നമ്മുടെ ചിലവുകളെ കുറിച്ച് നമുക്ക് വ്യക്തമായ ധാരണയിലെത്താന് സാധിക്കും. ഒന്നോ രണ്ടോ മാസം ഈ രീതി പിന്തുടര്‍ന്നാല് തന്നെ വരവറിഞ്ഞ് ചിലവാക്കാനും ഒരു നിശ്ചിത തുക സമ്പാദ്യമായി മാറ്റി വയ്ക്കാനും സാധിക്കും.\nവീട്ടു സാധനങ്ങള് വാങ്ങുമ്പോള്\nസാധനങ്ങള് വാങ്ങാന് പോകും മുമ്പേ തന്നെ എന്തൊക്കെ സാധനങ്ങള് വേണമെന്നും എത്ര വേണമെന്നുമൊക്കെ ഒരു ലിസ്റ്റ് ഉണ്ടാക്കുന്നത് അനാവശ്യ ചിലവുകള് ഇല്ലാതാക്കും. പഴങ്ങളും പച്ചക്കറികളും സീസണലായിട്ടുള്ളതു വാങ്ങുകയാണെങ്കില് കുറഞ്ഞ വിലയ്ക്ക് കിട്ടും.\nസ്ഥലസൗകര്യമുള്ളവര്‍ക്ക് എപ്പോഴും ആവശ്യം വരുന്ന പച്ചക്കറികള് വീട്ടില് തന്നെ ഉണ്ടാക്കാന് ശ്രമിക്കാം. എങ്കില് ആ വിധത്തിലുള്ള ചിലവുകള് കുറയ്ക്കാം. വിപണിയില് നിന്നും വാങ്ങുന്നവര് ഓരോ ദിവസവും വാങ്ങുന്നതിനു പകരം ഒരാഴ്ചത്തേക്കോ മറ്റോ ഒന്നാകെ വാങ്ങി സൂക്ഷിക്കാം.\nചെറിയ ദൂരത്തേക്ക് പോകാന് തന്നെ ഓട്ടോയേയും കാറിനേയും മറ്റും ആശ്രയിക്കുന്നവരാെങ്കില് ആ ശീലം ഒഴിവാക്കി നടക്കാന് സാധിക്കുന്ന ദൂരത്തേക്ക് നടന്നു പോകുന്നത് ശീലമാക്കാം. ഇത് പണം ലാഭിക്കുക മാത്രമല്ല , നമ്മുടെ ആരോഗ്യത്തിനും നല്ലതാണ്.\nഎല്ലാ മാസവും വരുന്ന ചിലവുകള്‍ക്ക പ്രാധാന്യം നല്‍കുക.\nപണം ചിലവഴിക്കുമ്പോള് അത്യാവശ്യങ്ങള്‍ക്ക് മുന്‍ഗണന കൊടുക്കാന് ശ്രദ്ധിക്കണം. ഉദാഹരണമായി വീട്ടു വാടക, ഫോണ് ബില്, ഇലക്ട്രിസിറ്റി ബില്, പാല് തുടങ്ങിയ ആവശ്യങ്ങള്‍ക്കുള്ള പണം ആദ്യമേ നീക്കി വയ്ക്കണം.\nബഡ്ജറ്റ് തയ്യാറാക്കുമ്പോള് അപ്രതീക്ഷിത ചിലവുകള്‍ക്കു കൂടി ഒരു പങ്ക് മാറ്റി വയ്ക്കണം.അത് ചിലപ്പോള് കല്യാണമോ, മരണമോ, ആശുപത്രി ചിലവോ ആകാം. അതിനെ നേരിടാനായി ഓരോ മാസവും ഒരു മാസവും ഒരു നിശ്ചിത തുക മാറ്റി വയ്ക്കുന്നത് വളരെ നല്ലതാണ്.കല്യാണം പോലുള്ള ആവശ്യങ്ങള് മുന്‍കൂട്ടി കണ്ട് കുറിയോ ചിട്ടിയോ ചേരാവുന്നതാണ്. അതിലേക്ക് നിശ്ചിത തുക ബഡ്ജറ്റില് മാറ്റി വച്ചാല് മതി. അപ്രതീക്ഷിതമായി കടന്നുവരുന്ന ആശുപത്രി ചിലവ് നേരിടാന് മെഡിക്കല് പോളിസികള് എടുക്കുന്നത് നമ്മെ വളരെ സഹായിക്കും.\nബഡ്ജറ്റ് തയ്യാറാക്കുന്നത് കൃത്യമായ ഒരു കാലയളവിലേക്കായിരിക്കണം. തയ്യാറാക്കും മുമ്പ് നമ്മുടെ വരുമാനം എത്രയെന്ന് കണക്കാക്കാം. ചിലവിനെ നമുക്ക് രണ്ടായ് തിരിക്കാം, ആവശ്യമുള്ളത് , തീരെ ഒഴിവാക്കാനാവാത്തത്. ഭക്ഷണം, വസ്ത്രം, വിദ്യാഭ്യാസം , ആശുപത്രി എന്നിവ ഒഴിവാക്കാന് പറ്റാത്ത് ചിലവുകളാണ്. ബഡ്ജറ്റ് തയ്യാറാക്കുമ്പോള് ഇവയൊക്കെ ആദ്യം തന്നെ ഉള്‍പ്പെടുത്തണം.\nRead more topics: family, budget, better living, income, family budget,കുടുംബ ബഡ്ജറ്റ്\nThings to remember while creatingafamily budget


ഇന്ത്യയുടെ 'മിഷൻ ശക്തി' പരീക്ഷണത്തിനെതിരെ വീണ്ടും ഗവേഷകര് | Indian Anti-Satellite Test | Manorama News\nഇന്ത്യയുടെ 'മിഷൻ ശക്തി' പരീക്ഷണത്തിനെതിരെ വീണ്ടും ഗവേഷകര്\nമനോരമ ലേഖകൻ June 28, 2019 12:05 PM IST\nകഴിഞ്ഞ മാര്‍ച്ച് 27നാണ് ഇന്ത്യ വിജയകരമായി സാറ്റലൈറ്റ് വേധ മിസൈല് പരീക്ഷിച്ചത്. സാറ്റലൈറ്റ് തകര്‍ന്നെങ്കിലും പരമാവധി മാലിന്യങ്ങള് കുറച്ചുകൊണ്ടാണ് പരീക്ഷണമെന്നായിരുന്നു പ്രതിരോധ മന്ത്രാലയത്തിന്റെ അവകാശവാദം. എന്നാല് ഇന്ത്യ തകര്‍ത്ത സാറ്റലൈറ്റിന്റെ പകുതി ഭാഗങ്ങളും ബഹിരാകാശത്ത് ഇപ്പോഴും കറങ്ങുന്നുവെന്നാണ് ഹാര്‍വാഡിലെ ജ്യോതിശാസ്ത്രജ്ഞന്റെ വെളിപ്പെടുത്തല്.\nമൂന്ന് മാസത്തിനകം സാറ്റലൈറ്റിന്റെ ഭാഗങ്ങളെല്ലാം നശിക്കുമെന്നായിരുന്നു കരുതപ്പെട്ടിരുന്നത്. ഭൂമിയോട് ചേര്‍ന്നുള്ള ഭ്രമണപഥത്തിലുണ്ടായിരുന്ന സാറ്റലൈറ്റ് മിസൈല് സ്ഫോടനത്തില് 41 ഭാഗങ്ങളായി ചിതറി പോയിരുന്നു. ശക്തി എന്ന് പേരിട്ടിരുന്ന ദൗത്യത്തെ തുടര്‍ന്നുണ്ടായ ബഹിരാകാശ മാലിന്യങ്ങളില് പകുതിയും അവിടെ തന്നെയുണ്ടെന്നാണ് ജ്യോതിശാസ്ത്രജ്ഞനായ ജൊനാഥന് മക്ഡവലിന്റെ വെളപ്പെടുത്തല്.\nഇത് ഇന്ത്യന് പ്രതിരോധ ഗവേഷണ സ്ഥാപനമായ ഡിആര്‍ഡിഒയുടെ അവകാശവാദങ്ങള്‍ക്ക് വിരുദ്ധമാണ്. 45 ദിവസത്തിനള്ളില് ഈ സാറ്റലൈറ്റ് വേധ മിസൈല് പരീക്ഷണം വഴിയുണ്ടാകുന്ന മാലിന്യങ്ങള് താനേ നശിക്കുമെന്നായിരുന്നു ഡിആര്‍ഡിഒ പറഞ്ഞിരുന്നത്. എന്നാല് ഒരു വര്‍ഷമെങ്കിലുമെടുക്കും ഈ ബഹിരാകാശ മാലിന്യങ്ങള് പൂര്‍ണ്ണമായും ഇല്ലാതാകാനെന്നാണ് ഇപ്പോള് കരുതപ്പെടുന്നത്. ഏറ്റവും ചുരുങ്ങിയത് വലിയ അഞ്ച് സാറ്റലൈറ്റ് ഭാഗങ്ങളെങ്കിലും ബഹിരാകാശത്ത് ഒരു വര്‍ഷത്തോളം ഭീഷണിയായി നിലനില്‍ക്കുമെന്നാണ് മക്‌ഡോവല് പറയുന്നത്.\nവളരെ മോശം കാര്യമെന്നാണ് ഇന്ത്യയുടെ സാറ്റലൈറ്റ് വേധ മിസൈല് പരീക്ഷണത്തെ അമേരിക്കന് ബഹിരാകാശ ഏജന്‍സിയായ നാസ വിശേഷിപ്പിച്ചത്. രാജ്യാന്തര ബഹിരാകാശ നിലയത്തിലെ സഞ്ചാരികളുടെ ജീവന് പോലും ഇന്ത്യന് പരീക്ഷണം ഭീഷണിയാണെന്ന മുന്നറിയിപ്പ് നാസ നല്‍കി. റഷ്യന് പ്രതിരോധമന്ത്രാലയവും സമാനമായ അഭിപ്രായപ്രകടനമാണ് നടത്തിയത്. ഭാവിയില് മനുഷ്യന്റെ ബഹിരാകാശ യാത്രകള്‍ക്ക് ഇത്തരം ബഹിരാകാശ മാലിന്യങ്ങള് ഭീഷണിയാണെന്നായിരുന്നു പ്രധാന മുന്നറിയിപ്പ്.


കൂര്‍ക്ക: രുചിയുടെ ഏഴാം ഭാവം: കൊഴുവയോടൊപ്പം ചേര്‍ന്നാല്\nഉപ്പും മുളകും ചേര്‍ത്ത് പച്ചവെള്ളം ഒഴിച്ച് വേവിച്ചാലും നല്ല രുചിയോടെ കൂര്‍ക്ക കഴിക്കാം. അതാണ് കൂര്‍ക്കയുടെ പ്രത്യേകത. തന്റെ കുഞ്ഞു ശരീരത്തില് കൂര്‍ക്ക ഒളിപ്പിച്ചിട്ടിരിക്കുന്ന അത്ഭുതപൂര്‍വ്വമായ ഒരു രുചിയാണ് ഇതിന്റെ പിന്നില്. അതുകൊണ്ടുതന്നെയാണ് കൂര്‍ക്കയിട്ട് വറ്റിച്ച മത്തി, കൂര്‍ക്കയിട്ട് ബീഫ്, കൂര്‍ക്കയിട്ട പോര്‍ക്ക് എന്നിങ്ങനെ കൂര്‍ക്കയുമായി ചേര്‍ന്ന് ഒരുപാട് പാര്‍ട്ട്‌ണര്‍ഷിപ് കറികള് ഉണ്ടായതും.\nസഹൃദയരേ ഇവിടെ ഞാന് അവതരിപ്പിക്കുന്ന കഥ..\nതലയും വാലും നുള്ളി സുന്ദരിയാക്കിയ കൊഴുവ. (തിരുവനന്തപുരം സൈഡില് ഞങ്ങള് ഇതിനെ നെത്തോലി എന്നു പറയും)\nകറുത്ത ഉടുപ്പൊക്കെ കളഞ്ഞ വൃത്തിയാക്കിയ കൂര്‍ക്ക\nഒരുപിടി ചെറിയ ഉള്ളി\nപച്ചമുളക്, കറിവേപ്പില, ഇഞ്ചി, ഉപ്പ്, എണ്ണ\nമുളകുപൊടി, മല്ലിപ്പൊടി, മഞ്ഞള്‍പ്പൊടി\n(ബാക്കിയൊക്കെ നമുക്ക് വഴിക്ക് നയം പോലെ ചേര്‍ക്കാം)\nഇത്രയും കൊഴുവയും ഇത്രയും കൂര്‍ക്കയും ചേര്‍ത്തുള്ള കളിയാണ്. അതിനു വേണ്ട അളവുകളൊക്കെ അതാതു സമയത്തു പറഞ്ഞുപോകാം.\nആദ്യ രംഗത്തുതന്നെ4തുണ്ട് മീന്‍പുളിയെ പൊക്കി ഇളം ചൂടുള്ള വെള്ളത്തില് ഇടുക. (പുളി ഒരു കഷണം കുറച്ചിട്ട് കുറച്ച് പച്ചമാങ്ങാ കഷണങ്ങള് ചേര്‍ത്തും ഇത് പാചകം ചെയ്യാം.) ചിരകി എടുത്ത തേങ്ങയില് രണ്ടു ടീസ്പൂണ് മുളകുപൊടിയും രണ്ടു ടീസ്പൂണ് മല്ലിപ്പൊടിയും അല്പം മഞ്ഞള് പൊടിയും തോലുകളഞ്ഞ ചെറിയ ഉള്ളിയും ഒരു ചെറിയ കഷണം ഇഞ്ചിയും ചേര്‍ത്ത് അരയ്ക്കുക. ഒരുമിനിട്ട് തികച്ച് അരയ്ക്കണ്ട. അതായത് തേങ്ങ കുഴമ്പാവരുത്. കാര്യമായിട്ട് ഒന്നു ചതഞ്ഞാല് മതി.\nനാലുപേര് ചേര്‍ന്ന് കറിച്ചട്ടി എടുത്ത് അടുപ്പില് വയ്ക്കുക. കഴുകിയ ചട്ടിയാണെങ്കില് അതില് വെള്ളം ഉണ്ടാകും. അത് വറ്റുമ്പോള് കുറച്ച് എണ്ണ (ഈ രംഗത്തില് വെജിറ്റബിള് ഓയില് മതിയാകും) ഒഴിച്ച് കടുക് പൊട്ടിക്കുക. പൊട്ടാത്ത കടുകുകളെ കൈയില് എടുത്ത് ചുറ്റികയോ കൊട്ടുവടിയോ കൊണ്ട് പൊട്ടിക്കുക. അതില് കറിവേപ്പില ഇടുക. കഴുകിവച്ച കൂര്‍ക്ക (വലുതാണെങ്കില് മുറിച്ച് കഴണങ്ങള് ആക്കണം) അതിലേക്ക് ചേര്‍ക്കുക. എണ്ണയുമായി ചെറുതായിട്ട് ഒന്ന് ഇളക്കുക. ഈ സമയത്ത് അല്പം ഉപ്പ് ചേര്‍ക്കുന്നത് നല്ലതാണ്. കൂര്‍ക്ക അധിക സമയം അങ്ങനെ ഇളക്കി കളിക്കണ്ട. അതില് അരച്ചുവച്ച കൂട്ടുകാരെ എടുത്ത് ചേര്‍ക്കുക.3പച്ചമുളകു കുട്ടികളെ നെടുകേ മുറിച്ച് അതില് ചേര്‍ക്കുക. അല്പം വെള്ളവും (മീനുകള്‍ക്ക് മുങ്ങാന്‍കുഴി ഇടാനുള്ള വെള്ളം ആവശ്യമില്ല) ആവശ്യത്തിനു ഉപ്പും ചേര്‍ക്കുക.\nആദ്യം നമ്മള് വെള്ളത്തില് കളിക്കാന് വിട്ടിരുന്ന മീന്‍പുളിയെ എടുത്ത് വൃത്തിയാക്കി കഴുകി കറിയില് അവിടെ അവിടെയായി മൈനുകള് കുഴിച്ചിടും പോലെ ഇടുക. ഒന്നു തിളച്ചു തുടങ്ങുമ്പോള് കൊഴുവ കുഞ്ഞുങ്ങളെ അതില് നീന്താന് വിടുക. അവയെ ശരിക്കും മുക്കി തന്നെ വയ്ക്കുക. പുറത്തേക്ക് ചാടിപോകാതിരിക്കാന് ഒരു പാത്രം വച്ച് അടച്ചുവയ്ക്കാം. ചെറിയ തീയില് തിളപ്പിക്കണം. ഒന്നു വറ്റുമ്പോള് അല്പം വെളിച്ചെണ്ണ കൂടി ചേര്‍ത്താല് നന്ന്. കുറച്ചു കറിവേപ്പില കൂടി ചേര്‍ത്ത് അടച്ചുവയ്ക്കുക. തിളച്ചതിനു ശേഷം ചട്ടിയില് സ്പൂണ് ഇട്ട് ഇളക്കാതിരിക്കാന് ശ്രദ്ധിക്കുക. തുണിവച്ച് ചട്ടിയുടെ സൈഡില് പിടിച്ച് പൊക്കി എടുത്ത് കറക്കിയാല് മതി. തീ ഓഫ് ചെയ്യാന് മറക്കരുത്. കരിഞ്ഞുപോയാല് ഒരു വൃത്തികെട്ടമണം ഉണ്ടാകും.\nചോറ്, ദോശ, എന്നിവയ്ക്കൊപ്പം ഇത് കഴിക്കാം. കൊതിയന്മാര്‍ക്ക് രണ്ടുമില്ലാതേയും കഴിക്കാം.\nPosted by Kumar Neelakantan © (Kumar NM) at 1:53 PM\nLabels: കൊഴുവ, പാചകം\nവിശന്നിരിക്കുമ്പൊ തന്നെ ഓരോന്ന് മുന്നില് കൊണ്ടുവന്നു വെക്കും..\nനിങ്ങളുടെ ഉള്ളില് ഒരു കുക്കര് ഒളിഞ്ഞു കിടപ്പുണ്ടെന്ന് ഞാന് അറിഞ്ഞില്ലാ.. ഞാന് അറിഞ്ഞീലാ..\nബ്ലും ബ്ലും ബ്ലിം\nവെറും കുക്കറല്ല തഥാ...,\nഞാനും ഒന്നു രണ്ടുവര്‍ഷങ്ങള്‍ക്ക് മുന്‍പാ അറിഞ്ഞത്.\nഇടയ്ക്കൊക്കെ അടുക്കളയില് കയറി ഒന്നു സ്കാന് ചെയ്താല് നിങ്ങടെ ഉള്ളിലും ഒരു “കുക്കര്” കണ്ടെത്താനാകും തഥോ.\nഹെന്റമ്മേ! കൂര്‍ക്കയ്ക്കും കൊഴുവയ്ക്കും മുങ്ങാം കുഴിയിടാനുള്ള വെള്ളം ചട്ടിയില്ലല്ല എന്റെ വായിലാണു.\nഈ ബ്ലോഗ് എനിക്കൊരു ആത്മപീഡ ആവുമെന്നാണ് തോന്നണെ. :(\nകൊഴുവ ചേര്‍ക്കുമ്പോള് കൂര്‍ക്കയ്ക്കൊരു കൊഴുവരുചി കിട്ടില്ലേ, കൊഴുവയ്ക്കൊരു കൂര്‍ക്കരുചിയും. ഉഗ്രനായിരിക്കും. ഇതു കഴിച്ചവരൊക്കെ ഒന്നു ശ്രദ്ധിച്ചോ, എനിക്കത്രയേ പറയാനുള്ളൂ.\nമീനിന്റെ കൂടെ പച്ചക്കറികളും കിഴങ്ങുകളും ഇട്ടുവെയ്ക്കുന്നത് കേരളത്തില് കുറവാണെന്ന് തോന്നുന്നു. ബംഗാളികളും ജോധ്പൂരികളുടെയും ഭക്ഷണത്തില് ഇത് ധാരാളം കാണം. ഉരുളക്കിഴങ്ങിട്ട മീന് കരി ഒരുതവണ തിരുനെല് വേലിയില്‍നിന്നും കഴിച്ചിട്ടുണ്ട്.\nകൂര്‍ക്ക ഏതിന്റെ കൂടെയും ബെസ്റ്റാ അല്യോ?\nതനി തെക്കന് സ്റ്റൈല്.\nമണ്ണിനടിയില് കിടക്കുന്ന സാധനങ്ങളുടെ സ്പെഷ്യലൈസേഷന് ഓണാട്ടുകരക്കാണ്. പക്ഷെ ഇത്തരം ഒരു സങ്കരം അവിടെയും കണ്ടില്ല.\nകൂര്‍ക്ക അപാര സ്വാദും സാധ്യതയുമുള്ള ഒരു സംഭവം തന്നെ അല്ലേ\nകുട്ടന്മേനോനെ, തൃശ്ശൂര് കൂര്‍ക്കേം ചാളേം, ചെരക്കേം ചെമ്മീനും, ചെമ്മീനും കായേം, പയറ്റിലയും (പയറിന്റെ തളിരില) ഉണക്ക ചെമ്മീനും, ഉണക്ക മീനിന്റെ(അധികവും ഉണക്ക സ്രാവ്) കൂടെ കുമ്പളങ്ങ ഇതൊക്കെ ഇഷ്ടം പോലെ ഉണ്ടല്ലോ.\nരാധേയാ, തെക്കര്‍ക്ക് പലര്‍ക്കും കൂര്‍ക്ക എന്താണെന്നറിഞ്ഞു കൂടാ. ഞാനറിയുന്ന പല തെക്കരും ചീവകിഴങ്ങ് അഥവാ കൂര്‍ക്ക കണ്ടീട്ടോ ഒരുപക്ഷേ കേട്ടീട്ടോ ഇല്ല. മീനും കൂര്‍ക്കയും തൃശ്ശൂര്, എറണ്ണാകുളം ഭാഗത്താണ് അധികവും. കൂര്‍ക്കേം ചാളേടേം റെസിപ്പി ഇവിടെ കാണാം\nApril 1, 2008 at 1:55 AM\nതൃശ്ശൂര് കൂര്‍ക്കയും ചാളയും ഞാന് കേട്ടിട്ടേ ഇല്യ. പുതീതായ്ട്ട് ആരെങ്കിലും അങ്ങനെ കൂട്ടാണ്ടാക്കിണ്ടോന്ന് യ്ക്ക് അറീയില്ല. ചെരയ്ക്കയും ചെമ്മീനും ന്ന് കേട്ണ്ട്. കഴിച്ചിട്ടില്ല.\nഅല്ല മേനോനേ, പുതീതൊന്നും അല്ല. എന്റെ അറിവില് ഒരു 30 വര്‍ഷത്തെ പഴക്കമെങ്കിലും ഉണ്ട്. :) നസ്രാണികള്‍ടെ എടേലാണ് കൂടുതല് പ്രചാരം.\nകൊത്തമല്ലി പിച്ചിയിട്ട രസ്യനാം രസം\nകൊഞ്ചു മാങ്ങചേര്‍ത്തരച്ച നല്ല ചമ്മന്തീം\nഎന്നല്ലേ അണ്ണാ കവി മുല്ലനേഴി പാടിയിരിക്കണത്?\n(ഞങ്ങടെ നെറ്റ്വര്‍ക്ക് അടിച്ചു പോയെന്ന് തന്നെ തോന്നണത്. ദാണ്ടെ എല്ലാ സൈറ്റും തൊറന്നു വരണ്\nഈ കൊഴുവ എന്താ?\nകൊഴുവ എന്നു പറയുന്നത് ഒരു തരം മീനാണ്. വെളുത്തു സുന്ദരിയായ പാവം ഒരു കുഞ്ഞുമീന്. തിരുവനന്തപുരത്തുകാര് നെത്തോലി എന്നു പറയും (അതൊക്കെ ഞാന് ഈ പോസ്റ്റില് പറഞ്ഞിരുന്നു)\nപാലക്കാട് ഏരിയായില് ഒക്കെ ചൂട എന്നോ മറ്റോ ആണ് ഇതിനെ പറയുക.\nDallas : Texas : United States ല് ഇതിനെ kozhuva എന്നോ netholi എന്നോ chooda എന്നോ പറഞ്ഞേക്കും എന്നാണ് എന്റെ പരിമിതമായ അറിവ്.\nആത്മഗതം : ഈ മീന്‍കറിയുടെ റെസിപ്പിയില് മീനിന്റെ പേരുപോലും വായനക്കാര്‍ക്ക് മനസിലായില്ലെങ്കില് ഈ പോസ്റ്റ് എഴുതിയവനെ തല്ലണം.\nApril 1, 2008 at 10:23 AM\nഗ്ലും... ഗ്ലും... ഗ്ലും...ഏയ് എനിയ്ക്ക് കൊതിവന്നതല്ല, നെതോലി കൂടെയുള്ള കൂര്‍ക്കകളെ വിഴുങ്ങുന്ന ശബ്ദമാണ്. അവയെ രണ്ടിനെയും ഞാ‍നുമൊരുനാള്... ങ്...ങ്...ഹാ...ഉണ്ടാക്കി കഴിക്കും(ആത്മഗതം).\nനട്ടുച്ച നേരത്ത് നെതോലി തോരനും കൂട്ടി ചോറുണ്ണാനിരുന്നയെന്നെയിതു കാട്ടിതന്ന കുമാറേട്ടനെ 101 കൂര്‍ക്കകൊണ്ടു എറിയുന്നതാണ് എന്നും കൂടെ ഇതിനാല് അറിയിച്ച് കൊള്ളുന്നു;).\nകുമാറേട്ടാ പ്രിയ വെജിറ്റേറിയനാണു...ക്ഷമീരു, ആതമഗതം വേണ്ടാ :)\nകൂര്‍ക്കബ്ലോഗ് ഇന്നാണു കണ്ടത്.\nതനതു ‘വ്യക്തിത്വമുള്ള’ കൂര്‍ക്കയെ സത്യത്തിലാരും തിരിച്ചറിഞ്ഞില്ല എന്നിനി പറയാന് പറ്റില്ലല്ലോ.\nപച്ച നെത്തോലിയെക്കാളും ഒണക്കയോടൊപ്പം തോരനാക്കിക്കഴിച്ചാണെനിക്കു ശീലം.\nപാചകക്കുറിപ്പ് രസായി. ഞാന് കൂര്‍ക്ക ഫാനല്ല, നെത്തല് ഫാനാ.\nകുട്ടിക്കാലത്ത് അമ്മയുടെ വാലായി കിഴക്കേലെ ജയചേച്ചിയുടെ വീട്ടില് പതിവു സന്ദര്‍ശനത്തിനു ചെന്നപ്പോ കൂര്‍ക്ക നന്നാക്കിക്കൊണ്ടിരുന്ന ചേച്ചിയോട്.\nഅമ്മ: ജയേ കൂര്‍ക്ക എങ്ങന്യാ വെയ്ക്ക്ണത്?\nജ.ചേ: നാള്യേരം ജീരകട്ട് അരച്ച് പരിപ്പും കൂടീട്ട്.\nഅമ്മ: അപ്പൊ നീ കൂര്‍ക്കുപ്പേരിണ്ടാക്ക്ണില്യേ?\nജ.ചേ: ണ്ടാക്കണം ശാരദേച്ച്യേ.. അധികം വെളിച്ചെണ്ണൊഴിച്ച്, അധികം ഉള്ളിം മെളകും വേപ്പലിം ഇട്ടട്ട്.. ഹോ അതിന്റെ മണം ഇനിയ്ക്കാലോചിച്ചൂടാ ശാരദേച്ച്യേ. :)\nകുട്ടന് മേന്‍ന്നേ കൂര്‍ക്കിം ചാളിം ന്ന് കേട്ടിട്ടില്യേ?മോഹന്‍ലാല് ശോഭന എന്നൊക്കെ പറയുന്നപോലെ. തകര്‍പ്പന്!\nഡാലി: നസ്രാണികളങ്ങനെ അതിന്റെ ക്രെഡിറ്റെടുക്കണ്ട :) (ആത്മഗതം. പൊഴ കടന്ന് കെഴക്കോട്ട് പോയാപ്പിന്നെ എന്ത് ഫ്രെഷ് ചാള!)\nApril 2, 2008 at 3:20 AM\nഓരോന്നെറങ്ങിക്കോളും.. മനുഷ്യന്റെ സ്വൈരം കളയാന്..\nകാ‍ശുകൊടുത്താല് നോര്‍ത്തിന്‍ഡ്യന് റ്റേസ്റ്റിലാ‍ണേലും മീറ്റ് ഡിഷസ് കിട്ടും.. ഇച്ചിരെ നാടന് മീന് കറി കിട്ടാന് ഞാനെവിടെപ്പോവും... ഈശ്വരാ..\nഅനിലാ, ഏതു പൊഴീണീ പറേണ പൊഴ? തൃപ്രയാറാ? തൃശ്ശൂര് മാര്‍ക്കറ്റില് കിട്ടണത്ര പെടക്കണ ചാള അവിടെ കിട്ട്യോ. ഒരിക്കലുമില്ല ;). പാവം നഗര‘പ്രാന്ത’വാസികളും ജീവിച്ചു പൊയ്ക്കോട്ടേന്ന്.\nApril 2, 2008 at 2:35 PM\nഒഴിവി ദിവസം നോക്കി ഷാര്‍ജയ്ക്ക് വാ. നമുക്ക് ശരിയാക്കാം. :)\nഡാലീ തൃപ്രയാറന്നെ. :)\nഡാല്യേ.. തൃശ്ശൂരങ്ങാടീല് ഐസിട്ട ചാ‍ളയല്ലേ കിട്ടൂ..ഞങ്ങള്‍ക്ക് പെടയ്ക്കണ ചാള കിട്ടും. ഐസില്ലാണ്ട്. പൂയ്.. ചാള.. ചാളേ.. ഞാന് പോയി.\nഇവ്ടെ നെത്തോലി കിട്ടില്ല... മത്തി കിട്ടും (സാര്‍ഡൈന്). പിന്നെ കൂര്‍ക്ക കിട്ടുമോ എന്ന് സൂപ്പര്‍സ്‌റ്‌റോറില് നോക്കണം. കുമാറേട്ടാ, കൂര്‍ക്ക കിട്ടിയില്ലെ അതിനു പകരം എന്താ ചേര്‍ക്കാ?\nകൊതി കിട്ടും കൊതി\nഈ രാത്രിയില് ഒന്നും കഴിക്കാതെ ഉറങ്ങുന്ന ത്യശ്ശൂര് സ്റ്റാന്‍ഡിലെ പിള്ളാര്‍ക്ക് ഈ പോസ്റ്റ് സമര്‍പ്പിച്ചാലോ /\nഒരു ബു.ജി ലൈനില്.\nവിശപ്പ് വരണില്ലാ. അത് മാത്രമാണ് ഈ നെഗറ്റീവ് ലൈന്.\nഅല്ലാതെ വിശക്കുന്നവരോടുള്ള സഹതാപമൊന്നും അല്ല\nSankar Joshy said...\nകൂർയ്ക്കും, കൊഴു വയ്ക്കും ഇടയിൽ മീൻ പുളി യുടെ രസതന്ത്രം .വായിൽ കപ്പലോടുന്നു.\nകാഞ്ഞാണിയിൽ കുപ്പായം തൊലിച്ച കൂർക്ക വിൽക്കുന്ന കടയിൽ നിന്നും വാങ്ങിയ കൂർക്ക , നത്തോലിയെ കാത്ത് ഫ്രിഡ്ജിൽ... ഞാനൊരു കൂർക്ക ഫാൻ


വോട്ടെടുപ്പിനിടെ ബംഗാളിൽ അക്രമം, പോളിംഗ് ബൂത്തിന് നേരെ ബോംബേറ്, ബിജെപി സ്ഥാനാർത്ഥിക്ക് പരുക്ക് | Lok Sabha elections 2019: BJP candidate attacked by TMC workers in West Bengal - Malayalam Oneindia\n8 min ago കോണ്‍ഗ്രസ് പിളര്‍പ്പിലേക്കെന്ന് സൂചന; ഒറ്റയാള് പോരാട്ടത്തിന് ഹൂഡ; നേതാക്കളില്ലാതെ മഹാറാലി\n23 min ago രണ്ട് മുന് മുഖ്യമന്ത്രിമാര് 12 ദിവസങ്ങളായി തടങ്കലില്; വീഡിയോ ഗെയിം കളിച്ചും പുസ്തകം വായിച്ചും...\n25 min ago കണ്ണൂർ ജില്ലയെ പിടിമുറുക്കി ക്വാറി മാഫിയ; 250 അനധികൃത ക്വാറികൾ, സർക്കാർ കണക്ക് 68ലൊതുങ്ങും!\n28 min ago സമാജ് വാദി പാര്‍ട്ടി പിളര്‍പ്പിലേക്ക്.... അധ്യക്ഷ സ്ഥാനത്തിനായി മുലായം സിംഗിന്റെ നീക്കങ്ങള്!!\nവോട്ടെടുപ്പിനിടെ ബംഗാളിൽ അക്രമം, പോളിംഗ് ബൂത്തിന് നേരെ ബോംബേറ്, ബിജെപി സ്ഥാനാർത്ഥിക്ക് പരുക്ക്\nPublished: May62019, 12:09 [IST]\nകൊൽക്കത്ത: ലോക്സഭാ തിരഞ്ഞെടുപ്പിന്റെ അഞ്ചാം ഘട്ടത്തിനിടെ ബംഗാളിൽ വ്യാപക സംഘർഷം. ബാരക്പോരിലെ പോളിംഗ് ബൂത്തിന് നേരെ ബോംബേറുണ്ടായി. തൃണമൂൽ കോൺഗ്രസ് പ്രവർത്തകർ തന്നെ ആക്രമിച്ചെന്ന് മണ്ഡലത്തിലെ ബിജെപി സ്ഥാനാർത്ഥിയായ അർജുൻ സിംഗ് ആരോപണം ഉന്നയിച്ചു. സംഘർഷത്തിൽ അർജുൻ സിംഗിന് പരുക്കേറ്റു.\nസുരക്ഷാ ചുമതലയുള്ള കേന്ദ്രസേനാംഗങ്ങൾ മദ്യപിച്ചിട്ടുണ്ടെന്നും അർജുൻ സിംഗ് ആരോപിച്ചു. അതേസമയം വോട്ട് ചെയ്യാനെത്തിയ സ്ത്രീകളോട് മോശമായി പെരുമാറിയതിനെ തുടർന്നാണ് അർജുൻ സിംഗിനെ കയ്യേറ്റം ചെയ്തതെന്ന് തൃണമൂൽ പ്രവർത്തകരും തിരിച്ചടിച്ചു.\nചില പ്രദേശവാസികളും ബിജെപി സ്ഥാനാർത്ഥിക്കെതിരെ രംഗത്ത് വന്നു. രാവിലെ മുതൽ വോട്ടിംഗ് സമാധാനപരമായാണ് പുരോഗമിച്ചതെന്നും ബിജെപി പ്രവർത്തകർ അനാവശ്യമായി പ്രശ്നങ്ങളുണ്ടാക്കുകയാണെന്നുമാണ് ആരോപണം.\nആദ്യ ഘട്ട വോട്ടെടുപ്പിലും സംസ്ഥാനത്ത് വ്യാപക സംഘർഷമാണ് ഉണ്ടായത്. ബിജെപി-തൃണമൂൽ പ്രവർത്തകർ തമ്മിൽ ഏറ്റുമുട്ടൽ ഉണ്ടായി. നിരവധി പേർക്ക് പരുക്കേൽക്കുകയു ചെയ്തു. 42 സീറ്റുകളുള്ള ബംഗാളിലെ7സീറ്റുകളിലേക്കാണ് അഞ്ചാം ഘട്ടത്തിൽ വോട്ടെടുപ്പ് നടക്കുന്നത്.\nഅതേ സമയം ജമ്മുകശ്മീരിലെ പുൽവാമയിൽ പോളിംഗ് ബൂത്തിന് നേരെ ഗ്രനേഡ് ആക്രമണം ഉണ്ടായി. ആർക്കും പരുക്കേറ്റതായി റിപ്പോർട്ടുകളില്ല. സോണിയാ ഗാന്ധി മത്സരിക്കുന്ന റായ്ബറേലിയും രാഹുൽ ഗാന്ധിയുടെ അമേഠിയും ഉൾപ്പെടെ 51 മണ്ഡലങ്ങളിലാണ് വോട്ടെടുപ്പ് നടക്കുന്നത്.\nlok sabha elections 2019 election bjp congress bihar madhya pradesh uttar pradesh rahul gandhi sonia gandhi ലോക്സഭ തിരഞ്ഞെടുപ്പ് 2019 ബിജെപി കോണ്‍ഗ്രസ് സോണിയാ ഗാന്ധി മധ്യപ്രദേശ് ഉത്തര് പ്രദേശ് smriti irani സ്മൃതി ഇറാനി\nLok Sabha elections 2019: BJP candidate attacked by TMC workers in West Bengal, granade attack in Pulwama\nStory first published: Monday, May 6, 2019, 12:09 [IST]


നന്മ ‘ഇൻസ്പയർ’ ഡോ. ആസാദ് മൂപ്പൻ ഉദ്ഘാടനം ചെയ്തു | NANMMA INSPIRE inaugurated by dr Azad Moopen-world news | Madhyamam\nHomechevron_rightനന്മ ‘ഇൻസ്പയർ’ ഡോ....\ndate_range 1 July 2020 8:01 AM GMT\nനന്മ ‘ഇൻസ്പയർ’ ഡോ. ആസാദ് മൂപ്പൻ ഉദ്ഘാടനം ചെയ്തു\nനോർത്ത് അമേരിക്കൻ നെറ്റ്‌വർക്ക് ഓഫ് മലയാളി മുസ്ലിം അസോസിയേഷൻസിന്‍റെ (നൻമ) സംരംഭകത്വ ക്ലബ്ബായ ‘ഇൻസ്പയറി’ന് ഉജ്ജ്വല തുടക്കം. ഇൻസ്പയറിന്‍റെ പ്രവർത്തനങ്ങളുടെ ഉദ്ഘാടനം പ്രമുഖ വ്യവസായിയും സാമൂഹ്യപ്രവർത്തകനും ആസ്റ്റർ ഗ്രൂപ്പ് ചെയർമാനുമായ ഡോ. ആസാദ് മൂപ്പൻ നിർവഹിച്ചു.\nവർഷങ്ങൾക്കുമുമ്പ് അജ്മാനിൽ സേവനാവശ്യാർത്ഥം എത്തിയ തന്‍റെ ജീവിതത്തിലെ നിർണായക വഴിത്തിരിവുകളെ അദ്ദേഹം വിശദീകരിച്ചു. അവസര വാതിലിൽ മുട്ടുമ്പോൾ ശബ്ദത്തെ കുറ്റപ്പെടുത്താതെ വാതിൽ തുറക്കാൻ സന്നദ്ധരാവണം. ദൈവാനുഗ്രഹവും കഠിനാധ്വാനവും ശരിയായ കാഴ്ചപ്പാടും ലക്ഷ്യവും സമർപ്പിത ടീമും ശരിയായ തീരുമാനവുമാണ് സംരംഭങ്ങളുടെ വിജയമന്ത്രം. ഭാവിയിലെ സാദ്ധ്യതകളെ കണ്ടുകൊണ്ടുള്ള സംരംഭങ്ങൾക്കു അടുത്തതലമുറയെ പ്രാപ്തരാക്കണം .കുടുംബത്തോടും സമൂഹത്തോടുമുള്ള കടമകൾ കൃത്യമായി നിർവഹിക്കുന്നതിലൂടെ വിജയം സ്വാഭാവികമായി സംഭവിക്കുന്നതാണ്. ഇന്ത്യയുടെ സാംസ്‌കാരികവും വ്യവസായികവുമായ വളർച്ചയുടെ വിപുലമായ വാണിജ്യസാദ്ധ്യതകളെ ഫലപ്രദമായി ഉപയോഗപ്പെടുത്തുവാൻ പുതിയ തലമുറയെ സജ്ജമാക്കേണ്ടതിന്‍റെ ആവശ്യകത അദ്ദേഹം ഊന്നിപ്പറഞ്ഞു. ശ്രോതാക്കളുടെ സംശയങ്ങൾക്കും അദ്ദേഹം മറുപടി നൽകി.\nനൻമ പ്രോഗ്രാംസ് ഡയറക്ടർ കുഞ്ഞു പയ്യോളി ക്ലബ്ബിനെ പരിചയപ്പെടുത്തി. സംരംഭകത്വം പ്രോത്സാഹിപ്പിക്കുവാനും പുതിയ ആശയങ്ങൾക്ക് ഉപദേശനിർദേശങ്ങൾ നൽകുവാനും രൂപീകരിച്ച ക്ലബ്ബാണ് ഇൻസ്പയർ.\nബേബി ഹൈഫ അബ്ദുറഷീദിന്‍റെ ഖിറാഅത്തോടെ ആരംഭിച്ച ചടങ്ങിൽ നന്മ മുൻപ്രസിഡന്‍റ് എ. നസീർ ആമുഖ പ്രഭാഷണം നടത്തി. പ്രസിഡന്‍റ് സിനാഫ് അധ്യക്ഷത വഹിച്ചു. വൈസ്പ്രസിഡന്‍റ് ഫിറോസ് മുസ്തഫ ഇൻസ്പയറിന്‍റെ ലക്ഷ്യങ്ങളും പ്രവർത്തനങ്ങളും പരിചയപ്പെടുത്തി. നന്മ ചെയർമാൻ സമദ് പൊനേരി നന്ദി പറഞ്ഞു.


പ്രണവ് അഭിമുഖങ്ങളിൽ എത്താത്ത കാരണം തുറന്നു പറഞ്ഞു.\nപ്രണവ് അഭിമുഖങ്ങളിൽ എത്താത്ത കാരണം തുറന്നു പറഞ്ഞു ലാലേട്ടൻ.\nമലയാള സിനിമയിൽ ഏറ്റവും കൂടുതൽ ആരാധകരുള്ള നടനാണ് മോഹൻലാൽ.\nഎന്നാൽ ആ താരപദവി ഒന്നും ബാധിക്കാത്ത ഒരാളുണ്ട്. അദ്ദേഹത്തിൻറെ കുടുംബത്തിൽ തന്നെ. മറ്റാരുമല്ല പ്രണവ് മോഹൻലാൽ. മലയാളികൾ എന്നും ഹൃദയത്തോടു ചേർത്താണ് പ്രണവിനെയും ഇഷ്ടപ്പെടുന്നത്. മോഹൻലാലിൻറെ മകൻ എന്ന ഒരു പരിഗണന മാത്രമല്ല അതിനു പിന്നിലുള്ളത്. പ്രണവ് മോഹൻലാൽ എന്ന വ്യക്തിക്കും ആരാധകരേറെയാണ്.\nഅതിന് കാരണം അതിമനോഹരമായ രീതിയിലുള്ള അദ്ദേഹത്തിൻറെ പ്രകടനങ്ങൾ തന്നെ അല്ല ലാളിത്യം തുളുമ്പുന്ന അദ്ദേഹത്തിൻറെ ജീവിതം തന്നെയാണ്. ഒരു വലിയ നടൻറെ മകൻ ആയിട്ട് പോലും ആ താര ജാഡകൾ ഒന്നുമില്ലാതെയാണ്\nപ്രണവ് ജീവിക്കുന്നത്. ഇപ്പോൾ ഹൃദയം എന്ന ചിത്രം ഇത്രത്തോളം വിജയം നേടിയിട്ടും എന്തുകൊണ്ടാണ് പ്രണവ് അഭിമുഖങ്ങൾക്ക് പോലും എത്താത്തത് എന്നത് തന്നെ എല്ലാവരും സംശയിക്കുന്ന കാര്യം ആണ്. അതിനു മറുപടിയുമായി എത്തിയിരിക്കുകയാണ് ഇപ്പോൾ പ്രണവിന്റെ അച്ഛനായ മോഹൻലാൽ തന്നെ. അദ്ദേഹം പറയുന്ന വാക്കുകൾ ഇങ്ങനെയാണ്.\n” തുടക്കകാലത്ത് ഞാനും ഇങ്ങനെ തന്നെയായിരുന്നു, അഭിമുഖങ്ങളിൽ ഒക്കെ പോകാൻ മടി ആയിരുന്നു വളരെ ഷൈയായിരുന്നു ഞാൻ. കുറച്ചുകൂടി ഉൾവലിഞ്ഞ പ്രകൃതം ആണ് അയാളുടെ. ഇൻട്രോവാർട്ട് ആണെന്ന് പറയുന്നില്ല. ഞാൻ എന്തിനാണ് വരുന്നത് എന്ന് ചോദിക്കും. അതൊരു വലിയ ചോദ്യം തന്നെയാണെന്നാണ് മോഹൻലാൽ പറയുന്നത്.\nആറാട്ടിന്റെ വിശേഷങ്ങൾ പങ്കുവയ്ക്കുന്നതിന്റെ ഇടയിൽ ആയിരുന്നു അദ്ദേഹം മകനെപറ്റി വാചാലനായത്. പ്രണവിനെ കുറിച്ച്എല്ലാരും പറയുന്നത് പ്രണയത്തിന്റെ പര്യായം ആണെന്ന് തന്നെയാണ്..സാധാരണക്കാർക്ക് ഇടയിൽ അദ്ദേഹത്തെ കാണാൻ സാധിക്കും എന്നതാണ്. ട്രെയിനിന്റെ ബോഗിയിൽ അല്ലെങ്കിൽ ഒരു ചായക്കടയിൽ ഒക്കെ പ്രണവ് ഉണ്ടായിരിക്കും എന്ന്. എപ്പോഴും യാത്രകളെ ഇഷ്ടപ്പെടുന്ന ആഡംബരം ആഗ്രഹിക്കാത്ത ഒരു വ്യക്തിയായിരുന്നു അദ്ദേഹം.


കട്ട് ഓഫ് അടിസ്ഥാനമാക്കിയുള്ള പ്രവേശനത്തോട് യോജിപ്പില്ല -ഡി.യു. | 06Dec2021\nകട്ട് ഓഫ് അടിസ്ഥാനമാക്കിയുള്ള പ്രവേശനത്തോട് യോജിപ്പില്ല -ഡി.യു.\nന്യൂഡൽഹി : കട്ട് ഓഫ് മാർക്ക് അടിസ്ഥാനമാക്കിയുള്ള പ്രവേശനരീതിയോട് യോജിപ്പില്ലെന്ന് ഡൽഹി സർവകലാശാലാ വൈസ് ചാൻസലർ യോഗേഷ് സിങ് പറഞ്ഞു. ഒരു വർഷത്തിനകം ഈ സംവിധാനം മാറ്റാനാകുമെന്നാണ് പ്രതീക്ഷയെന്നും അദ്ദേഹം വ്യക്തമാക്കി.\nപ്രവേശന വിവരങ്ങൾ പരിശോധിച്ച് ശുപാർശകൾ നൽകാൻ താൻ ഒരു സമിതിയെ നിയോഗിച്ചതായി വി.സി. പറഞ്ഞു.\nസമിതിയുടെ ശുപാർശകൾ ഈമാസം പത്തിന് നടക്കുന്ന അക്കാദമിക് കൗൺസിൽ യോഗത്തിൽ ചർച്ചചെയ്യും.\nപ്രവേശനത്തിന് പലതരം രീതികൾ മാനദണ്ഡമാക്കാവുന്നത്. ഇപ്പോൾ സ്വീകരിച്ചുവരുന്ന കട്ട് ഓഫ് രീതിയാണ് ഒന്നാമത്തേത്.\nവിവിധ ബോർഡുകളുടെ മാർക്കുകൾ ഏകീകരിച്ച് അടിസ്ഥാനമാക്കുകയാണ് രണ്ടാമത്തേത്. പ്രവേശനപരീക്ഷ (എൻട്രൻസ്) നടത്തുന്നതാണ് മൂന്നാമത്തെ മാർഗം. പ്രവേശന പരീക്ഷയുടെ മാർക്കും ബോർഡ് പരീക്ഷാ മാർക്കും സമാസമം പരിഗണിച്ചും പ്രവേശനം നടത്താമെന്ന് വൈസ് ചാൻസലർ പറഞ്ഞു. അതേസമയം, കട്ട് ഓഫ് രീതിയോട് വ്യക്തിപരമായി യോജിപ്പില്ലെന്ന് അദ്ദേഹം വ്യക്തമാക്കി.


"സമയമാകുമ്പോള് ഞങ്ങള്‍ക്കറിയാം നടത്തി തരാന്, ഒരു കല്യാണം. നിന്റെ പാലായില് കെട്ടിച്ച് വിട്ട ചേച്ചിയുടെ പുരപണി ഇതു വരെ കഴിഞ്ഞില്ല.പിന്നല്ലെ കല്യാണം. ആദ്യം കുടുംബത്തെ ബാധ്യതകളൊക്കെ തീര്‍ത്തിട്ട് മതി കല്യാണവും ചരടുകെട്ടുമൊക്കെ."\nവര്‍ഷങ്ങള് കഴിയുംതോറും ഡെന്നിച്ചന് അടവുകള് പലതും പയറ്റിനോക്കി. അറ്റാച്ച് ബാത്റൂം ഉണ്ടായിരുന്നിട്ടും പുറത്തെ കുളിമുറിയില് കുളിച്ചിട്ട് നനഞ്ഞോട്ടിയ കുട്ടി തോര്‍ത്തുമുടുത്ത് അപ്പന്റെ മുന്നിലൂടെ നടന്നുകാണിച്ചു. പാലം കുലുങ്ങിയാലും കേളന് കുലുങ്ങില്ലന്ന മട്ടില് അപ്പനിരുന്നു. ഒരിക്കലൊരു മൂന്നാന് കാശുംകൊടുത്ത് ഡെന്നിച്ചന് അപ്പന്റടുത്തേയ്ക്കയച്ചു. മൂന്നാന് പെണ്ണിന്റെ ഗുണഗണങ്ങളോക്കെ വര്‍ണ്ണിച്ചു കഴിഞ്ഞപ്പോള് അപ്പന് പറഞ്ഞു,\n"ഞങ്ങള് അവനെ ഇപ്പോള് അയക്കുന്നില്ല. അയക്കുമ്പോള് പറയാം. അതുവരെ പെണ്ണിന്റെ വീട്ടുകാരു കാത്തിരിക്കുമോയെന്ന് ഒന്നു അന്വേഷിച്ചു വാ"\nഅങ്ങനെ ഡെന്നിച്ചന്റെ സ്വപനങ്ങള് നീളം വച്ച് വച്ച് മുപ്പത്തിമൂന്ന് വയസ്സോളമെത്തിയപ്പോള് അപ്പന് പച്ചക്കൊടി കാണിച്ചു. ഡെന്നിച്ചന് ഒരു മാസത്തെ എമെര്‍ജെന്‍സി ലീവില് നാട്ടിലെത്തി. ഒരു ആഴ്ചകൊണ്ട് പെണ്ണുകാണണം, രണ്ടാമത്തെ ആഴ്ച കല്യാണം. പിന്നെ രണ്ടാഴ്ച അടിപോളി ജീവിതം, സ്വപ്നം കണ്ടതും, സ്വപ്നത്തില് മെനഞ്ഞതുമെല്ലാം രണ്ടാഴ്ച കൊണ്ട് ഇമ്പ്ലിമെന്റ് ചെയ്യണം. ചിന്തകള് വാഗാതിര്‍ത്തിയും കടന്ന് പോയി.\nനാട്ടിലെത്തി മൂന്നാനെയും കൂട്ടി പെണ്ണുകാണാനിറങ്ങിയ ഡെന്നിച്ചനെ വിളിച്ച് അപ്പന് പറഞ്ഞു,\n"നിന്നെ ദാവണ്‍ഗരെ വിട്ട് പഠിപ്പിച്ച വകയില് എനിക്ക് നല്ലൊരു കാശ് ചിലവായി, അതോര്‍മ്മവേണം"\nചായകുടിയും കടലക്കോറിപ്പുമായി വീടുവീടാന്തരം കയറിയിറങ്ങി നടന്നപ്പോള് ഡെന്നിച്ചന് ഒരു കാര്യം മനസ്സിലാക്കി. ഇത് പ്രതീക്ഷിച്ചയത്രയും ഈസിയല്ല. ഒരാഴ്ച കഴിഞ്ഞപ്പോള്, ചായകുടിച്ചും കയവറുത്തതും തിന്നും വയറ് കേടായതല്ലാതെ മറ്റ് പുരോഗതിയൊന്നുമുണ്ടായില്ല.\nഒരു ഞായറാഴ്ച കുരിശുവരപ്പും അത്താഴം കഴിക്കലും കഴിഞ്ഞിട്ട് കുടുംബാംഗങ്ങളുടെ ക്രൈസിസ് മാനേജ്മെന്റ് മീറ്റിംഗ് കുടി അടുത്ത പദ്ധതികളെക്കുറിച്ച് ചര്‍ച്ച ചെയ്തു. കാര്യം വേഗം നടക്കണമെങ്കില് കുറച്ചൊക്കെ വിട്ടുവീഴ്ച വേണമെന്ന മൂത്ത പെങ്ങളോരു അഭിപ്രായം കാച്ചി. അക്കോര്‍ഡിം‌ഗ്‌ലി, എഞ്ചിനീയറിംഗ് കഴിഞ്ഞ് സര്‍ക്കര് ജോലിയുള്ള പെണ്ണെന്ന മോഹം കളഞ്ഞ് സൗദിയില് ജോലിയുള്ള നഴ്സോ അല്ലെങ്കില് നഴ്സിന്‍ങ്ങ് പഠിച്ചവളൊ മതിയെന്ന ധാരണയില് മീറ്റിംഗ് പിരിഞ്ഞു.\n"നീ ഏവളെ കെട്ടിയാലും എനിക്കൊന്നുമില്ല. അനുഭവിക്കുന്നത് നീയല്ലേ, പക്ഷെ ജോര്‍ജ്ജ് കുട്ടിയിലൊരു അണുകിട വ്യത്യാസം വരുത്താന് ഞാന് സമ്മതിക്കുവേല." അപ്പന്റെ സ്റ്റാന്‍ഡില് മാറ്റമില്ല്.\nസൗദി നഴ്സ് മാര്‍ക്ക് സൗദിയിലുള്ള ചെറുക്കന്മാരെ വേണ്ടായെന്ന നഗ്ന സത്യം അപ്പോഴാണ് ഡെന്നിച്ചന് മനസ്സിലായത്. അവള് മാര്‍ക്ക് യുക്കെയും യുസ് ഒക്കെ മതി.\nഇനി എന്ത്? ലീവും തിരാറായി. ഡെന്നിച്ചന് വീണ്ടും ചില വിട്ട് വീഴ്ചകള്‍ക്ക് തയ്യാറായി. നഴ്സും ഡോക്ടറും ഒന്നും വേണ്ട. ഒരു ടീച്ചറൊ ബിയെഡ് കഴിഞ്ഞവളോ മതി. അവിടെയും വിധി ഡെന്നിച്ചനെതിരായിരുന്നു. ടീച്ചര്‍മാര്‍ക്കും ബിയെഡ് കഴിഞ്ഞവര്‍ക്കും നാട്ടില് ജോലിയുള്ളവരെ മതി, ഒരു നാലാം ഗ്രേഡ് ജോലിക്കാരനായാലും സര്‍ക്കാരുദ്യോഗസ്ഥരെ മതി. ഡെന്നിച്ചന് പിന്നേയും താഴോട്ടിറങ്ങി, ഒരു മരക്കൊമ്പില് സാരി ചുറ്റി വച്ചാല് പോലും അതിനെ കെട്ടാന് തയ്യാറാണെന്ന ലെവലിലേക്ക്.\nഭാഗ്യം. കൊന്നതെങ്ങ് പോലെ പൊക്കമുള്ള ഒരെണ്ണത്തിനെ മൂന്നാന് കണ്ടെത്തി. ചായകുടിയും ലഡു തീറ്റയും കഴിഞ്ഞപ്പോള് ഡെന്നിച്ചനും ലവ്ളൂം സംഭാഷണത്തിലേര്‍പ്പെട്ടു,\nഓ! ഒരു പേരിലെന്തിരിക്കുന്നു?\nഅതു ഷേക്സ്പിയര് പറഞ്ഞതല്ലെ?\nഒരു സ്വാതന്ത്ര്യ സമര സേനാനിയാ.\nഅതേയോ? എനിക്ക് ഹിസ്റ്ററി ഇഷ്ടമല്ലായിരുന്നു.\nചാച്ചന് കേട്ടേ പറ്റുളെങ്കില് പറയാം....\nഅതൊരു ചെടിയുടെ പേരല്ലെ?\nഇയ്യാള്‍ക്ക് എന്റെ പേരാണൊ അറിയേണ്ടത് അതൊ ചെടിയുടെ പേരോ?\nഓക്കെ! ഓക്കെ! ഞാന് ചുമ്മാ തമാശക്ക്,\nഅധികം തമാശ എനിക്കിഷ്ടമല്ല. അതും എന്നെ കളിയാക്കുന്നത്.\nപോട്ടെ മോളെ, ഇനി പറയില്ല.\nമോളൊ? മൊളെന്ന് വിളിക്കാന് താനെന്റെ അപ്പനാണോ? അതൊ പെണ്ണൂ കാണാന് വന്നതാണോ?\nഎന്നാല് ആ രീതിയില് സംസാരിച്ചാല് മതി.\nശരി! എന്നാ എസ് എസ് എല് സി പാസായത്?\nതനിക്കെന്റെ വയസ്സറിയണമെങ്കില് നേരെ ചെവ്വെ ചോദിച്ചാല് പോരെ, എന്തിനാ വളഞ്ഞ വഴിയിലൊരു ചോദ്യം.\nഎന്നാല് എത്ര വയസ്സായി?\nഅതെന്റെ അപ്പനോട് പിന്നിട് ചോദിച്ചോളു. അപ്പം മൂന്നാനോട് പറഞ്ഞ് വിട്ടോളും.\nശരി!, എന്നോടോന്നും ചോദിക്കാനില്ലെ?\nഎത്ര രുപാ ശമ്പളം കിട്ടും?\nഅത്യാവശ്യം നല്ല ശമ്പളമുണ്ട്.\nഎന്നാലും എത്ര വരും? ഒരു ലക്ഷം കിട്ടൊ?\nകല്യാണം കഴിഞ്ഞാല് എന്നെ കുടെ കൊണ്ട് പോകുമൊ?\nപുറത്ത് പോകുമ്പോഴും സിനിമയ്ക്ക് പോകുമ്പോഴുമൊക്കെ.\nഎന്നെ സൗദിയ്ക്ക് കൊണ്ട് പോകുമോയെന്ന്.\nഉടനെയില്ല. ആറ് മാസം കഴിഞ്ഞിട്ട്.\nഎന്നാല് താന് പോയിട്ട് ആറ് മാസം കഴിഞ്ഞ് വാ. അപ്പോള് കെട്ടാം. എന്നെ വേറെ ആരും കെട്ടിക്കൊണ്ട് പോയില്ലെങ്കില്.\nഅതവിടെ അവസാനിച്ചു. ഡെന്നിച്ചന് കുടിച്ച ചായയുടെ കാശ് മേടിക്കതെ ആ വീട്ടീന്ന് ഇറക്കിവിട്ടത് തന്നെ ഭാഗ്യം. പിന്നേയും ഡെന്നിച്ചന് പല പെണ്‍കൊടികളെ കണ്ടെങ്കിലും സൗദിയിലോട്ട് പോകാന് പെണ്‍കുട്ടികള്‍ക്കും താല്പര്യമില്ല, അങ്ങോട്ട് വിടാന് അവരുടെ അപ്പന്മാര്‍ക്കും. ഒരുത്തിയുടെ അപ്പന് ഡെന്നിച്ചന്റെ മുഖത്ത് നോക്കി പറഞ്ഞു,\n"എന്റെ മോളെ നിന്നെക്കൊണ്ട് കെട്ടിച്ച് സൗദിയിലോട്ട് വിടുന്നതിലും നല്ലത് അവളെ, കല്ലുകെട്ടി കടലില് താഴ്ത്തും"\nഎന്നാല് പിന്നെ തന്റെ മോളെ ബിന്‍ലാദനെ കൊണ്ട് കെട്ടിച്ച് അഫ്ഗാനിസ്ഥാനിലോട്ട് വിടു എന്ന് പറയാന് നാവ് തരിച്ചെങ്കിലും, ചുറ്റുപാട് അതിനനുവദിക്കാത്തതിനാല് പറഞ്ഞില്ല.\nഡെന്നിച്ചന്റെ എമെര്‍ജെന്‍സി ലീവ് തീരുന്നത് വരെ ഒരു പെണ്ണും അവനെ കെട്ടാന് തയ്യാറായില്ല. ബാക്ക് റ്റു സൗദി. തിരിച്ചുള്ള യാത്രാ വേളയില് ഡെന്നിച്ചന് എങ്ങനെ കല്യാണം കഴിക്കാന് എന്നതിനെക്കുറിച്ച് ഗാഢമായി ചിന്തിച്ചു. ഒരു സൗദിക്കാരനെന്ന നിലയില് തനിക്ക് ആഗ്രഹിച്ച രീതിയിലൊരു പെണ്ണ് കിട്ടില്ല. ഇനി ഈ ജോലി കളഞ്ഞിട്ട് വല്ല ദുഫായിയോലോ മറ്റെവിടെയെങ്കിലുമോ ജോലി അന്വേഷിക്കണം. നല്ലൊരു ജോലി അവിടൊക്കെ കിട്ടാനും ബുദ്ധിമുട്ടാണ്. അതൊക്കെ കിട്ടി ഒന്ന് നോര്‍മലൈസു ചെയ്തു വരുമ്പോഴേക്കും മൂക്കില് പല്ല് കിളിര്‍ക്കും. ദെന് വാട്ട്?\nപെട്ടെന്നാണ് ഡെന്നിച്ചന്റെ തലയില് ഒരു രൂപം തെളിഞ്ഞ്‌വന്നത്. അന്തപ്പന്. ഒരു കാലത്ത് തന്റെ ഉപദേശിയും ഗുരുസ്ഥാനീയനുമൊക്കെ ആയിരുന്ന സാക്ഷാല് അന്തപ്പന്. അന്തപ്പന് ഇപ്പോള് കസാഖ്സ്ഥാനിലാണ്. കുറേക്കാലമായി അന്തപ്പനുമായി വലിയ കോണ്‍ടക്ട് ഒന്നും ഇല്ലെങ്കിലും ഈ നിസ്സാഹായവസഥയില് തന്നെ സഹായിക്കാതിരിക്കില്ല. ഒന്നുമല്ലെങ്കിലും അന്തപ്പന് സൗദിയില് ജോലിചെയ്യുന്ന കാലത്ത്, കുറേക്കാലം ജോലിക്കഴിഞ്ഞ് വന്നാല് ഉറങ്ങുന്നതുവരെ അന്തപ്പന്റെ കത്തി സഹിച്ചതല്ലെ? അന്തപ്പന് പറയുന്നതെല്ലാം ശുദ്ധപോക്രിത്തരമാണെങ്കില് പോലും ചുമ്മാ തലക്കുലുക്കി സമ്മതിക്കുകയും മൂളി കേള്‍ക്കുകയും ചെയ്തതല്ലെ? ആ ഒരു സ്നേഹം കാണാതിരിക്കില്ലല്ലൊ?\nഅന്തപ്പന് ഡെന്നിച്ചന്റെ വിളി കേട്ടു. സഹായിക്കാമെന്നേറ്റു. ഏല്‍ക്കുക മാത്രമല്ല, സഹായിച്ചു. ഡെന്നിച്ചന് കസാഖ്സ്ഥാനിലെത്തി. ഇരുപത്തിയെട്ട് ദിവസം ജോലി ഇരുപത്തിയെട്ട് ദിവസം അവധി. ഇനി ഏത് പെണ്ണിനേയും കയറിമുട്ടാം. ഏതവളുടെ അപ്പനോടും ധൈര്യമായിപെണ്ണു ചോദിക്കാം.\nകസാഖിലെ ജിവിതം ഡെന്നിച്ചന് നരകത്തില് നിന്നും സ്വര്‍ഗ്ഗത്തിലെത്തിയ പ്രതീതി നല്‍കി. കുടെ ജോലിചെയ്യാന് അതിസുന്ദരിമാരായ തരുണീമണികള്. അവരണിഞ്ഞിരിക്കുന്ന വസ്ത്രങ്ങള്, പണ്ട് സൗദിയിലെ ലേഡിസ് ഷോപ്പുകളീല് കണ്ടിട്ടുള്ളവയാണെങ്കിലും ഒരിക്കല് പോലും അതൊന്നും അണിഞ്ഞ് ഒരുത്തിയേയും കണ്ടിട്ടില്ല. എങ്ങനെ കാണൂം. അതൊക്കെ ധരിച്ച് നടക്കണമെന്ന് അറബി പിള്ളേര്‍ക്ക് ആഗ്രഹമുണ്ടെങ്കിലും മുത്തവ മാരു സമ്മതിക്കുകേലല്ലൊ? ഇതൊക്കെ ഇട്ടിട്ട് ഇതിന് മുകളില് പര്‍ദ എന്ന കറുത്ത കുപ്പായവും ഇട്ടോണ്ടല്ലെ നടപ്പ. പിന്നെ എന്ത് കാണാന് എന്ത് കാണിക്കാന്.\nകസാഖ് പെണ്‍കിടാങ്ങളുടെ നടപ്പും കൊഴുപ്പും ഡെന്നിച്ചന്റെ മനസ്സില് പലപ്പോഴും പലവിധവികാരങ്ങളുടേയും വേലിയേറ്റമുണ്ടാക്കി. തക്ക സമയത്ത് അന്തപ്പന് ഇടപെട്ട് ബണ്ട് പൊട്ടിച്ചുകൊണ്ടിരുന്നതിനാല് വലിയ വലിയ ദുരന്തങ്ങളുണ്ടായില്ല. ഡെന്നിച്ചനെ കുറ്റം പറഞ്ഞുകൂട, ഒന്നാമത് പ്രായം. കുറേക്കാലമായി കൊണ്ട്നടക്കുന്ന സഫലീകരിക്കാത്ത സ്വപ്നങ്ങള്. എന്തെങ്കിലും ചോദിക്കാനോ പറയാനോ ഉണ്ടെങ്കില് എല്ലം കുടികൊണ്ട് വന്ന് ചുമലിലോട്ട് ചാരിയിട്ട് സംസാരിക്കുന്ന പെണ്‍പിള്ളേര്. മുന്നില് വന്ന് നിന്ന് സാം‌സാരിച്ചാലോ, മുന്നില് വന്ന് മേശമേല് കൈകുത്തി മുന്നോട്ടാഞ്ഞ് നില്‍ക്കും. എത്ര കണ്ട്റോള് ചെയ്താലും അവളുമാരുടെ മുഖത്ത് നോക്കി സംസാരിക്കാന് പറ്റില്ല. പറഞ്ഞാല് കേള്‍ക്കാത്ത കണ്ണ് മുഖത്ത് നിന്ന് വഴുതി തഴോട്ട് പൊയ്ക്കളയും. ബാച്ചികള്‍ക്കാനന്ദിക്കാന് ഇനിയെന്ത് വേണം. ജോയിച്ചന്റെ ഭാഷയില് പറഞ്ഞാല്,\n"ഇവളുമാരു പണികളയിപ്പിക്കും". .\nഒരു വീക്കെന്റില് രണ്ട് ബിയറടിച്ച് ഫിറ്റായ ചുരുളീധരന് ഒരു മലയാള കവിത ചൊല്ലി. മലയാളിപ്പെണ്ണീന്റെ രൂപഭം‌ഗി വര്‍ണ്ണീക്കുന്ന കവിത ചൊല്ലിത്തീരും‌മുമ്പ് ഡെന്നിച്ചന് അലറി,\n"നിര്‍ത്തെടോ ഒരു വര്‍ണ്ണന. ആ കവിതയെഴുതിയ നാറിയോട് ചെന്ന് പറ, പെണ്ണിനെ കാണണമെങ്കില് ഇങ്ങോട്ട് വരാന്. എന്നിട്ട് എഴുതാന് പറേഡോ തന്റെ ആ തെണ്ടീ കവിയോട് പെണ്ണിന്റെ ചന്തത്തെക്കൂറിച്ച്".\nഇരുപത്തിയെട്ട് ദിവസത്തെ കസാഖ് ജീവിതം കഴിഞ്ഞ് തിരിച്ച് നാട്ടിലെത്തിയ ഡെന്നിച്ചന്റെ സൗന്ദര്യ സങ്കല്പം ആകെ മാറി. അപ്പനും മൂന്നാനും കൂടികൊണ്‍ടുവരുന്ന പെണ്ണിനെ പോയി ഡെന്നിച്ചന് കാണും. പക്ഷെ, ഒന്നിനേയും പിടിക്കുന്നില്ല.\nപതിവ് കുടുംബ സംഗമത്തില് മൂത്ത അളിയന് ഡെന്നിച്ചനോട് ചോദിച്ചു,\n""ഇനി നീ പറ, എങ്ങനെയുള്ള പെണിനെ നിനക്ക് വേണം"???\nഡെന്നിച്ചന് പറഞ്ഞു, "എനിക്ക് ചില സങ്കല്പങ്ങളൊക്കെയുണ്ട് ഞാന് കെട്ടുന്ന പെണ്ണിനെക്കുറിച്ച്, അവള്, പിന്നില് നിന്ന് നോക്കുമ്പോള് ഐനൂറിനെ പോലെയിരിക്കണം, മുന്നില് നിന്നാകുമ്പോള് അനാരയെപോലെയും. അവള്‍ക്ക് ഗുല്‍ഷാനെപ്പോലെയുള്ള കണ്ണുകളുണ്ടായിരിക്കണം. അവള് ചിരിക്കുമ്പോള് അലിയയെ പോലെയിരിക്കണം. മറീനയുടെ മൂക്ക്, നസ്ഗുളിന്റെ കവിള്, നടാലിയയുടെ പൊക്കം, ഐഗുളിന്റെ നിറം."\nഒന്ന് നിര്ത്തിയിട്ട് ഡെന്നിച്ചന് ചോദിച്ചു,\n"എന്താ അളിയാ അങ്ങനെയൊരെണ്ണത്തിനെ കണ്ടെത്താന് പറ്റൊ?"\n"നീ എങ്ങനെയുള്ളവളെ കെട്ടയാലും എനിക്കൊന്നുമില്ല. പക്ഷെ നിന്നെ ദാവണ്‍ഗരെ വിട്ട് പഠിപ്പിച്ച് കാര്യം മറക്കണ്ട" അപ്പന് ഇപ്പോഴും പഴയ അപ്പന് തന്നെ.\nആളിയന്മാരും ആങ്ങളമാരും മഷിയിട്ട് നോക്കിയിട്ടും അങ്ങനെയൊരാളെ കണ്ടെത്താനായില്ല. ഡെന്നിച്ചന് തിരിച്ച് വിണ്ടും കസാഖില് വണ്ടിയിറങ്ങി. ഇപ്രാവശ്യം ഡെന്നിച്ചന് നിരാശനോ പരവേശനോ അല്ലായിരുന്നു. ഇത്രയും കാലം കാത്തു, ഇനി ഒത്തിണങ്ങിയ ഒന്നിനെ കിട്ടുന്നത് വരെ കാക്കാം.\nഓഫീസിലെത്തിയ ഡെന്നിച്ചന് കണ്ട കാഴ്ച സ്വന്തം കണ്ണുകള്‍ക്ക് പോലും വിശ്വസിക്കാന് കഴിഞ്ഞില്ല. ഡെന്നിച്ചന്റെ കൂടെ ഓഫീസ് ഷെയര് ചെയ്തിരുന്ന മംഗോളിയന് ലുക്കുള്ള കയര്‍ബെക്ക് എന്ന കസാക്കിയെ മാറ്റിയിട്ട് പകരം ഡോക്കുമെന്റ് അസിസ്റ്റന്‍ഡ് അര്‍ദക്ക് ഉസ്കിന്‍ബയേവ എന്ന സുന്ദരിയെ പ്രതിഷ്ഠിച്ചിരിക്കുന്നു. കഴിഞ്ഞ റൊട്ടേഷനില് ഈ സുന്ദരിയെ ഒന്നു മുട്ടാന് കുറെ വട്ടമിട്ട് നടന്നത, ഇപ്പോഴിത കണ്മുന്നില്. തേടിയ സ്റ്റ്ട്രാപ്ലര് മേശവലിപ്പില് കണ്ടതുപോലെ. പിന്നെ ഒന്നും ആലോചിച്ചില്ല. ഓഫീസിലിരുന്ന് കൊറിക്കാനായി ദുബായി ഡ്യുട്ടി ഫ്രീ ഷോപ്പില് നിന്നും മേടിച്ച്കൊണ്ട് വന്ന ഒരു കിലോ കശുവണ്ടി പരിപ്പ് അര്‍ദക്കിന് കൊടുത്തു തുടക്കം കൊറിച്ചു. അണ്ടീപ്പരിപ്പിന് പകരം ബദാം കൊണ്ടുവരേണ്ടതായിരുന്നുവെന്ന് ഡെന്നിച്ചന് ഓര്‍ത്തു.\nഓഫീസ് ഡോര് മലര്‍ക്കെ തുറന്നിരുന്ന് കോറീഡോറിലൂടെ പോകുന്ന പെണ്‍കുട്ടികളൂടെ സൗന്ദര്യം ആസ്വദിച്ചിരുന്ന ഡെന്നിച്ചന്, അര്‍ദക്കിനെ കിട്ടിയ ശേഷം വാതില് പേരിനു വേണ്ടീ മാത്രം അല്പം തുറന്നുവച്ചു. ആരും തെറ്റിദ്ധരിക്കരുതല്ലൊ.!\nചുരുക്കിപ്പറയട്ടെ, കശുവണ്ടിപ്പരിപ്പില് തുടങ്ങിയ ആ പരിചയം സായം സന്ധ്യകളീലെ മില്ലെര് ബിയറിലും ഇറ്റാലിയന് വൈറ്റ് വൈനിലും വരെയെത്തി. ഇരുപത്തിയെട്ട് ദിവസം കഴിഞ്ഞ് നാട്ടിലെത്തിയ ഡെന്നിച്ചന്റെ കൂടെ അവളുമെത്തി.\nഅപ്പന് കത്തിക്കയറി, "കൊല്ലും ഞാന് രണ്ടീനേയും, ഇപ്പ ഇറങ്ങണം എന്റെ കുടുംബത്തീന്ന്. നിന്നെ ദാവണ്‍ഗരെ വിട്ട് പഠിപ്പിക്കാന് എന്ത കാശാടാ ഞാന് മുടക്കിയതു. അതിന്റെ പലിശയെങ്കലും മുതലാകുന്ന ഒരെണ്ണത്തിനെ കെട്ടാന് മേലായിരുന്നോടാ നിനക്ക്, നിനക്കിനി ഈ കുടുംബത്ത് സ്ഥാനമില്ല. ഞാനിങ്ങനെയൊരെണ്ണത്തിനെയുണ്ടാക്കിയിട്ടില്ലെന്ന് കരുതിക്കോളാം".\nനനഞ്ഞിടം കുഴിക്കുന്ന മൂത്ത അളിയന് പെണ്ണുമ്പിള്ളായെ നോക്കി കണ്ണിറുക്കി. പെങ്ങള്‍ക്ക് കാര്യം മനസ്സിലായി. പെങ്ങള് കൃത്യമായി സാഹചര്യം ചൂഷണം ചെയ്തു.\n"അപ്പനവരെ ഇവിടെ കയറ്റിയില്ലെങ്കില്, ഞാന് അവരെ പാലായില് എന്റെ വീട്ടില് കൊണ്ട് പോകും".\nചേച്ചി ഒറ്റക്ക് കാര്യം സാധിക്കണ്ടായെന്ന് മനസ്സില് പറഞ്ഞ് ഇളയ പെങ്ങളും കൊടുത്തു ഒരു ഒഫര് അവരുടെ വീട്ടിലേക്ക്.\nപെണ്മക്കളുടെ സ്വഭാവം നന്നായറിയാവുന്ന അമ്മച്ചി പ്രാക്ടിക്കലായി. കൊന്തയും കുരിശുമൊക്കെ കൊണ്ട് വന്ന് മകനേയും മരുമോളേയും അകത്തേക്ക് കടത്തി.\nഅപ്പനു പിന്നെ ഒന്നും ചെയ്യാന് കഴിഞ്ഞില്ല. ക്യാപ്റ്റന്‍സി നഷ്ടപ്പെട്ട് പന്ത്രണ്ടാമനായി വെള്ളം കൊണ്ടുവരുന്ന കളിക്കാരനെപ്പോലെ അപ്പനും ടീമിനോപ്പം ചേര്‍ന്നു.\nഇതവരുടെ ആദ്യ രാത്രിയല്ലന്ന് അളിയന്മാര്‍ക്കറിയാമെങ്കിലും, ഈ വീട്ടില് ആദ്യമായാണല്ലൊ? ഒന്നിനും ഒരു കുറവും വരരുത്. മുല്ല പുവും പിച്ചി പൂവും കൊണ്ട് മണിയറ ഒരുങ്ങി. താലത്തില് സകലവിധ പഴങ്ങളൂം - ഒപ്പം ഒരു തേങ്ങയും. അതപ്പന് വച്ചതാ - പുള്ളിക്കാരന്റെ പ്രതിഷേധം.\nഡെന്നിച്ചനും അര്‍ദക്കും മണിയറയില് കയറി കതകടച്ചതും മുത്ത് പെങ്ങള് ഒരു ഗ്ലാസ്സ് പാലുമായി വന്നു കതകില് മുട്ടി. കതക് തുറന്ന് അര്‍ദക്കിന്റെ കയ്യിലേക്ക് പാലു കൊടുത്തിട്ട് പെങ്ങളു തന്നെ ഒരു കള്ള ചിരിയോടെ പുറത്ത് നിന്ന് വാതില് അടച്ചു കൊടുത്തു. പാലും കയ്യില് പിടിച്ച് ഒരു ചോദ്യഭാവത്തില് അര്‍ദക്ക് ഡെന്നിച്ചനെ നോക്കി. ഇതിവിടത്തെ ഒരു രിതിയാണെന്നും പാലിന്റെ പകുതി ഞാന് കുടിച്ചിട്ട് ബാക്കി താന് കുടിക്കണമെന്നുമൊക്കെ ഡെന്നിച്ചന് പറഞ്ഞ് മനസ്സിലാക്കികൊടുത്തു.\nഡെന്നിച്ചന് പറഞ്ഞ് തീര്‍ന്നതും ലവള് പാലെടുത്ത് ജനാലയിലൂടെ പുറത്തേക്കോഴിച്ചു. എന്നിട്ട് ബാഗ് തുറന്ന് ഒരു ബിയറെടുത്ത് ഓപ്പണ് ചെയ്ത് പാലു കൊണ്ടുവന്ന ഗ്ലാസ്സിലേക്കൊഴിച്ചു. ഗ്ലാസ്സ് നിറഞ്ഞ് ബാക്കി വന്ന ബിയര് കുപ്പിയോടെ ഡെന്നിച്ചന്റെ കയ്യില് കൊടുത്തു. അര്‍ദക്ക് ബിയറെടുത്ത് ഡെന്നിച്ചന്റെ കയ്യിലിരുന്ന കുപ്പിയിലൊന്ന് മുട്ടിച്ച് പിന്നെ ഒറ്റ വലി.\n"സ്പോക്കൊയിനോയി നൊച്ചി" (ഗുഡ് നൈറ്റ്)\nഅത്രയും പറഞ്ഞ് അവള് കട്ടിലില് കയറി ചുരുണ്ടുകിടന്നുറങ്ങി. ഡെന്നിച്ചന് കട്ടിലിന്റെ ഒരറ്റത്ത് നീണ്ട് നിവര്‍ന്നും കിടന്നു.\nഅലര്‍ച്ചകേട്ട് ഡെന്നിച്ചന് ചാടിയെഴുന്നേറ്റു. വിളി കേട്ട ഭാഗത്തേക്ക് നോക്കി. ടോയ്‌ലറ്റില് നിന്നാണ്. ലവളിനി അതിനകത്ത് പോയോ? ഓടിചെന്ന് കതക് തുറന്ന് നോക്കി. അവളൊരു വല്ലാത്ത രൂപത്തില് നില്‍ക്കുന്നു.\n"ഗ്ഡെ സല്‍ഫെട്ക" (ടിഷ്യു പേപ്പര് എവിടെടോ)\nഇക്കാര്യത്തില് ഇവള് വെള്ളം തൊടാറില്ലെന്ന സത്യം അപ്പോഴാണ് ഡെന്നിച്ചന് ഒര്‍ത്തത്. ഈ സമയത്ത് എവിടെപ്പോയി ടിഷ്യു പേപ്പര് ഉണ്ടാക്കാന്. അവനോരു വെള്ള തോര്‍ത്തെടുത്ത് കൊടുത്തു. അവളത് മേടിച്ച് ചുരുട്ടി അവന്റെ മുഖത്തേക്കെറിഞ്ഞിട്ട് പറഞ്ഞു,\n"ദായ് സ്‌വോയേമു ഒറ്റ്സു"\nഅവളത് മുഖത്തേക്കെറിഞ്ഞതിലോ അപ്പനു വിളിച്ചതിലോ ഉള്ള പ്രതികരണം അറിയിക്കാനുള്ള സമയമല്ലിതെന്ന് ഡെന്നിച്ചന് മനസ്സിലായി. അറ്റ് എനി കോസ്റ്റ് പേപ്പര് സം‌ഘടിപ്പിച്ച് കൊടുകണം, അല്ലെങ്കില് ആകെ "നാറും".\nഡെന്നിച്ചന് പുറത്തേക്കോടി. ആദ്യം കണ്ടത് സിറ്റൗട്ടില് കട്ടനും കുടിച്ച് കുത്തിയിരുന്ന പത്രം വായിക്കുന്ന അപ്പനെയാണ്. ഓടിചെന്ന് അപ്പന് വായിച്ചുകൊണ്ടിരുന്ന രാവിലത്തെ ചുടന് പത്രമെടുത്ത് ഫ്രണ്ട് പേജ് നെടുകെ കീറി ചുരുട്ടിയെടുത്ത് കൊണ്ട് വന്ന് ലവള്‍ക്ക് കൊടുത്തു. അവളത് മേടിച്ച് ഡെന്നിച്ചനെ രൂക്ഷമായിട്ടൊന്ന് നോക്കിയിട്ട് വാതിലടച്ചു.\nചെറുക്കന് രാവിലേ പത്രം വലിച്ചു കിറിയതിന്റെ കഥയറിയാതെയും ലാവ്‌ലിന് കേസ് എന്താകും എന്ന വാര്‍ത്ത വായിച്ച് തീര്‍ക്കാത്തതിന്റേയും ദുഃഖ ഭാരത്താല് ഒരു കുറ്റി ബീഡിയും പുകച്ച് ആകാശത്തേക്ക് നോക്കി വിഷണ്ണനായി നില്‍ക്കുകയായിരുന്നു അപ്പന്.\n"ദോബ്രയേ ഊത്ര" (ഗുഡ് മോണിം‌ഗ്) "കാക് ദേല ഊത്ര" (രാവിലെ എന്ത ചുറ്റിക്കളി)\nശബ്ദം കേട്ട ഭാഗത്തേക്ക് അപ്പന് തിരിഞ്ഞു നോക്കി. സ്വന്തം മരുമകള് ഒരു നൈറ്റ് ഗൗണുമിട്ട് തൊട്ടരികില്. ചുണ്ടില് ഒരു നീളം കൂടിയ വെള്ള കളറിലുള്ള ഈര്‍ക്കില്. കസാഖികളൂം നാക്ക് വടിക്കുന്നത് ഈര്‍ക്കില് കൊണ്ടാണോ എന്ന് മനസ്സിലോര്‍ത്ത് നിന്ന അപ്പന്റെ ചുണ്ടില് നിന്നും ബീഡിയെടുത്ത് അവളാ ഈര്‍ക്കില് കത്തിച്ചിട്ട് ബീഡി അപ്പന്റെ ചുണ്ടീല് തിരികെ ഫിറ്റ് ചെയ്തു. അവളുടെ ചുണ്ടിലിരിക്കുന്നത് നാക്കുവടിക്കാനുള്ള ഈര്‍ക്കിലല്ലെന്നും അതൊരു സിഗററ്റാണെന്നും അപ്പന് മനസ്സിലാക്കിയപ്പോഴേക്കും രണ്ട് പുക പുറത്തേക്ക് വിട്ട് ആകാശത്തേക്ക് നോക്കികൊണ്ട് അവള് പറഞ്ഞു,\n" ഖോറോഷായാ പോഗോഡ" (നല്ല കാലാവസ്ഥ)\nബീഡി കത്തി തീര്‍ന്ന് ചുണ്ടീല് ചൂടടിച്ചപ്പോഴാണ് അപ്പന് സ്ഥലകാല ബോധമുണ്ടായത്.\nഅമ്മച്ചി ഇഡ്ഡലിയും ചമ്മന്തിയും ഉണ്ടാക്കിവച്ചിട്ട് എല്ലാവരേയും പ്രാതല് കഴിക്കാന് വിളിച്ചു. മരുമകള്‍ക്ക് സിഗററ്റ് കത്തിച്ചു കൊടുത്ത ലോകത്തെ ആദ്യത്തെ അമ്മായപ്പന് സ്ഥാനം കരസ്ഥമാക്കിയ കാരണവര് മാത്രം മരുമോളുടെ കുടെയിരുന്ന് ഭക്ഷണം കഴിക്കാന് മടികാണിച്ചു. എല്ലാം ശരിയാക്കം എന്ന് അമ്മച്ചി വാക്കു കൊടുക്കുകയും നിര്‍ബന്ധിക്കുകയും ചെയ്തപ്പോള് അപ്പന് തീരുമാനം മാറ്റി ഡൈനിംഗ് ടേബിളിലെത്തി.\nകുടുംബാം‌ഗങ്ങളെല്ലാം കാസറോളില് നിന്നും ആവി പറക്കുന്ന ഇഡ്ഡലിയെടുത്ത് ചമ്മന്തിയും കൂട്ടി കുഴച്ച് അടിക്കുന്നത് കണ്ടപ്പോള് അര്‍ദക്ക് അവഞ്‌ജ്‌യോടെ ഡെന്നിച്ചനെ നോക്കി ചോദിച്ചു.\n"ഗ്ഡെ നോഷ് ഐ വില്‍ക്ക" (കത്തിയും മുള്ളും ഒന്നും ഇല്ലേടൊ)\nഅടുത്ത പ്രതിസന്ധി. ഡെന്നിച്ചന് ഒന്നാലോചിച്ചു. പിന്നെ അടുക്കളയിലേക്കോടി. കയ്യില് കിട്ടിയത് കറിക്കത്തിയും പപ്പടം കുത്തിയും. തല്‍ക്കാലം ഇത് കൊണ്ട് അഡ്ജസ്റ്റ് ചെയ്യാന് പറഞ്ഞുകൊണ്ട് അത് അര്‍ദക്കിനെ ഏല്പിച്ചു. അര്‍ദക്ക് ഒരു ഇഡ്ഡലിയെ പപ്പടം കുത്തികൊണ്ട് കുത്തിപ്പിടിച്ചിട്ട് കറിക്കത്തികൊണ്ട് നാലായി മുറിച്ചു മാറ്റി. നാലില് ഒരു ഭാഗം പപ്പടം കുത്തികൊണ്ട് കുത്തിയെടുത്ത് ചമ്മന്തിയില് മുക്കി വയ്ക്കുള്ളിലേക്ക് വച്ചു. വായ്ക്കുള്ളീല് വച്ച ഒന്നു ചവച്ചു, പിന്നെ ഒരലര്‍ച്ചയോടെ പുറത്തേക്കൊരു തുപ്പല് - ഇഡ്ഡലിയുടെ പീസുകള് നേരെ പോയി ലാന്‍ഡ് ചെയ്തത് അപ്പന്റെ മുഖത്ത്.\nഡെന്നിച്ചന് പകച്ചു. അപ്പനെ നോക്കി. അര്‍ദക്കിനെ നോക്കി, അവള് പറഞ്ഞു,\n"എറ്റോ സ്ലിഷ്കോം ഒസ്റ്റ്റൊ" (ഇതിന് ഭയങ്കര എരിവ്)\nവീണ്ടും അമ്മച്ചി മധ്യസ്ഥ സ്ഥാനം ഏറ്റെടുത്തു. കാര്യങ്ങള് കൈവിട്ടു പോകാതെ നോക്കി. അപ്പന് തീറ്റ മതിയാക്കി എഴുന്നേറ്റു പോയി ബീഡി കത്തിച്ചു വലിച്ചു. ഗണപതിക്ക് വച്ചത് കാക്ക കൊണ്ടുപോയി എന്ന രീതിയില് മറ്റുള്ളവരും.\nപുറത്ത് വെയിലുറച്ചു. അപ്പന് ഹാളിലിരുന്നു തമിഴ് സിരിയലിന്റെ മലയാളം പതിപ്പ് കാണുന്നു. ഡെന്നിച്ചന് ഒരു പെണ് ബ്ലോഗറുടെ വായിച്ചിട്ടും മനസ്സിലാകാത്ത കവിതക്ക് കമന്റെഴുതുന്നു.\nപുറത്തൊരാരവം കേട്ട് അപ്പന് ആദ്യം പുറത്തേക്കോടി. പിന്നാലെ ഡെന്നിച്ചനും. പുറത്തെ മതിലിനു മുകളിലും ഗെറ്റിനുപുറത്തുമൊക്കെയായി ആ പരിസരത്തെ പുരുഷപ്രജകള് തടിച്ചുകൂടിയിരിക്കുന്നു. വിടിന്റെ പുറത്ത് കണ്ട കാഴ്ച അപ്പനെ ഞെട്ടിച്ചു. തലമുറ തലമുറകളായി കാരണവന്‍മാര് മാത്രം ഉപയോഗിച്ച് വന്ന ചാരു കസേര മുറ്റത്ത് കൊണ്ടിട്ട് അതിലൊരു രണ്ട് പീസ് സ്വിമ്മിം‌ഗ് വസ്ത്രം ധരിച്ച്, മുഖത്തൊരു കറുത്ത കൂളിംഗ് ഗ്ലാസ്സും ഫിറ്റ് ചെയ്ത് കഥാ നായിക മലര്‍ന്ന് കിടന്ന് ഏതോ പുസ്തകം വായിക്കുന്നു.\nഅപ്പനൊന്നേ നോക്കിയുള്ളു. എന്നിട്ട് ഡെന്നിച്ചനെ നോക്കി,\n"വിളിച്ചോണ്ടിറങ്ങടാ ഇപ്പം എന്റെ വീട്ടീന്ന്"\nബഹളം കേട്ട് അര്‍ദക്ക് ചാടിയെഴുന്നേറ്റു. വിറച്ചുകൊണ്ട് നില്‍ക്കുന്ന അപ്പനെ കണ്ടിട്ട് ഡെന്നിച്ചനോട് ചോദിച്ചു.\n"ഒന് സുമാഷെഡ്ഷൈ" (ഇങ്ങേര്‍ക്ക് വട്ടിളകിയൊ?)\nആര്‍ദക്കിന്റെ മനസ്സിലാകാത്ത് ഭാഷകുടി കേട്ടപ്പോള് അപ്പന്റെ കണ്ട്റോള് കമ്പ്ലീറ്റ് പോയി. അടുത്ത് കണ്ടത് ഒരു കോടാലിയാണ്, അതെടുത്ത് വായുവിലൊന്നു ആഞ്ഞു വിശി.\n"നീ വിളിച്ചോണ്ടിറങ്ങിയില്ലെങ്കില് വെട്ടി കീറും ഞാന് രണ്ടിനേയും." അപ്പന്റെ ഭാവമാറ്റം ആരേയും ഇടപെടാന് അനുവദിച്ചില്ല.\n"പായ്ക്കപ്പ്‌പ്പ്‌പ്പ്‌പ്പ്‌പ്പ്" ഡെന്നിച്ചന് അലറി.\nഅന്ന് വിടുവിട്ടിറങ്ങിയ ഡെന്നിച്ചന് പിന്നെ ഇതു വരെ തിരിച്ച് നാട്ടിലോട്ട് പോയിട്ടില്ല. റൊട്ടേഷന് ഔട്ടാകുന്ന ഇരുപത്തിയെട്ട് ദിവസം അത്റാവിലെ ഉറാല് നദിയില് അര്‍ദക്കിനെ കയറ്റിയ കൊച്ചുവള്ളം തുഴഞ്ഞും നദിയില് ചൂണ്ട‌യിട്ട് മീന് പിടിച്ചും ആനന്ദിക്കും.\nഇപ്പോള് ആരെങ്കിലും ഡെന്നിച്ചനോട് ഗുഡ്മോണിംഗ്, ഹൗ ആര് യു എന്ന ചോദിച്ചാല് പുള്ളിക്കാരന് തിരിച്ച് പറയുന്നത്\n"ദോബ്രയേ ഉത്ര, യാ വ് പോറിയാഡ്കെ"\nഡെന്നിച്ചന്റെ വിവാഹത്തിന് ഒരു നാലികേരം എന്റെ വക.\nചിരിച്ചു ചിരിച്ച് ഒരു പരുവമായി...\nഇനി ബാക്കി കൂടി വായിക്കണം.\nഡെന്നിച്ചന്റെ കഥ ബോധിച്ചു. ഗിഫ്റ്റ് കൊടുത്തയക്കുന്നു.\nഹ...ഹ...ഹ... സണ്ണിക്കുട്ടോ ... കലക്കി...\nഅടിപൊളി... പോരട്ടേ ഇതേ കണക്കിന് ഇനിയും...\nഎന്നാ‍ലും സ്വന്തം അപ്പന് വായിച്ചോണ്ടിരുന്ന പേപ്പര് എടുത്തു കൊടുത്തത്...:)\nഹ.ഹ...കസക്ക് കല്യാണം കേമം..\nപക്ഷേ എനിക്ക് കൂടുതല് ഇഷ്ടപ്പെട്ടത്...\nവനിതാ ബ്ലോഗറുടെ കവിതക്ക് കമന്റ് ഇട്ടതാ...അത് വായിച്ച് അറിയാതെ പൊട്ടിച്ചിരിച്ച് പോയി...\nസണ്ണിച്ചാ കലക്കണുണ്ട് കേട്ടാ...\nഇതു വ‌ള‌രെക്കുറച്ചുപേരേ കമന്റിട്ടിട്ടുള്ളൂ എന്നത് വിശ്വസ്സിയ്ക്കാന് പറ്റുന്നില്ല.


പഞ്ചാരഗുളിക I I Pancharagulika: ഞങ്ങളിലും മനുഷ്യരുണ്ട്\nഏതു കഷ്ടകാലം പിടിച്ച നേരത്താണാവോ ഒരു ഡോക്ടറാകാന് തോന്നിയത്. വേറെ ഒന്നും കൊണ്ടല്ല, നാട്ടുകാരില് ചിലരുടെ മനോഭാവം കണ്ടപ്പോള് തോന്നിപ്പോയതാ. വെറുതെ ഇരൂന്ന്നു പണം വാരുന്ന കശ്മലന്മാരായിട്ടു ആണെന്ന് തോന്നുന്നു ഞങ്ങളെപ്പറ്റി എല്ലാരും കരുതുന്നത്. നാട്ടില് ഒരു പൊതുപരിപാടി ഉണ്ടെങ്കില് ഉടന് വരും പിരിവ്. ചെറിയ സംഖ്യ വല്ലതും പറഞ്ഞാല് ഉടനെ ഒരു ചോദ്യമുണ്ട്. "എന്താ ഡോക്ടറെ, നിങ്ങളൊക്കെ ഇങ്ങനെയായാലോ?" നമ്മുടെ വീട്ടില് പണം കായ്ക്കുന്ന മരമുണ്ടെന്നു തോന്നും അത് കേട്ടാല്. വല്ല സാധനം വാങ്ങാന് പോകുമ്പോള് ഒന്ന് വില പേശാമെന്നു വെച്ചാല് ഉടന് വരും ചോദ്യം- "നിങ്ങള്‍ക്കെന്തിനാ ഡോക്ടറെ കുറയ്ക്കുന്നത്?". എന്ത് കാര്യമായാലും ഇങ്ങനെത്തന്നെ.\nകുറെ ഡോക്ടര്‍മാരൊക്കെ പണക്കൊതിയന്മാര് തന്നെയാണ്, സമ്മതിച്ചു. രോഗികളുടെ കഴുത്തറത്തായാലും വേണ്ടില്ല "ദീപസ്തംഭം മഹാശ്ചര്യം, എനിക്കും കിട്ടണം പണം" എന്ന് ചിന്തിക്കുന്നവരുണ്ട്. പൊതു സമൂഹത്തിലെ പ്രശ്നങ്ങളില് നിന്നും ഒഴിഞ്ഞുമാറി, രാഷ്ട്രീയവും സാമൂഹികവും ജനോപകാരപ്രദവുമായ പ്രവര്‍ത്തനങ്ങളില് നിന്നും മുഖം തിരിച്ചു ദന്തഗോപുരങ്ങളില് വസിക്കുന്നവരാണ്, ഭൂരിപക്ഷം ഡോക്ടര്‍മാരും. പക്ഷെ എല്ലാവരെയും ഒരു കണ്ണ് കൊണ്ട് കാണരുത്. ജനങ്ങളെ സഹായിക്കുന്നതിലും ആതുരസേവനത്തിലുമുള്ള താത്പര്യം കൊണ്ട് ഡോക്ടറായവരുമുണ്ട് കുറേപ്പേര്. അവരെന്നും ജനങ്ങളുടെ പക്ഷത്ത് നിന്നാണ് ചിന്തിക്കാറുള്ളത്. പ്രത്യേകിച്ച് വിദ്യാര്‍ഥി ജീവിത കാലത്ത് ഇടതു പക്ഷ വിദ്യാര്‍ഥി സംഘടനയില് പ്രവര്‍ത്തിച്ചിട്ടുള്ള ഡോക്ടര്‍മാര്. (കാലം മാറി, പണം കാണുമ്പോള് അവരിലും ചില പുഴുക്കുത്തുകള് കണ്ടേക്കാം). പക്ഷെ മിതമായ ഫീസ് മാത്രം വാങ്ങി, ജനങ്ങളില് ഒരാളായി ജീവിക്കാന് ആഗ്രഹിക്കുന്നവരും ഇവിടെയുണ്ട്. ജനങ്ങളുടെ അപൂര്‍വ ജീവിയെന്ന നിലയിലുള്ള പെരുമാറ്റവും ഒറ്റപ്പെടുത്തലും അവരെക്കൂടി ദന്ത ഗോപുരങ്ങളില് എത്തിക്കാനേ ഉപകാരപ്പെടൂ.\nഇത്രയൊക്കെ പായാരം പറയാന് ഒരു കാരണമുണ്ടായി ഇന്നലെ. വൈകിട്ട് കാറില് ക്ലിനിക്കില് പോകുകയായിരുന്നു. എന്തോ ബ്ലോക്ക് വന്നപ്പോള് മുന്നില് പോയ ജീപ്പും ലോറിയും ബ്രേക്കിട്ടു. ഉടന് ഞാനും ബ്രേക്കിട്ടു. പെട്ടെന്നുണ്ട് എന്റെ പിന്നാലെ ബൈക്കില് വന്ന പിള്ളേര് കാറിന്റെ പിന്നില് വന്നു കൂളായി ഒറ്റ ഇടി. ബെല്ലും ബ്രേക്കുമില്ലാതെ പായുന്ന യുവത്വത്തിന്റെ പ്രതിനിധികള്. രണ്ടും ഉരുണ്ടു പിരണ്ടു താഴെ വീണു. എന്തായാലും ഒന്നും പറ്റിയിട്ടില്ലായിരുന്നു, ഞാനിറങ്ങി നോക്കിയപ്പോള്. പറ്റിയത് മുഴുവന് എന്റെ കാറിനായിരുന്നു. ലൈറ്റ് പൊട്ടി, പെയിന്റ് പോയി, ബംപറില് ചതവ് വന്നു... ഉടന് ആളുകള് കൂടി. എന്റെ കാറിലെ ഡോക്ടര് എംബ്ലം അവരുടെ ശ്രദ്ധയില് പെട്ടു. എന്നെ അറിയുന്നവരും ഉണ്ടായിരിക്കാം. പെയിന്ടടര്‍ന്ന കാറില് തടവി ഞാന് ഇടിച്ച പിള്ളേരുടെ മുഖത്തേക്ക് നോക്കിയപ്പോള്, അതാ വരുന്നു ആള്‍ക്കൂട്ടത്തില് നിന്നും ഉപദേശം. "അത് പോട്ടെ ഡോക്ടറെ, അവര് ചെറിയ പിള്ളേരല്ലേ, നിങ്ങള് ഒരു ഡോക്ടറായിട്ടു അവരുടെ കയ്യില് നിന്ന് എന്ത് പണം വാങ്ങാനാ?". ഇത് പോലുള്ള മനുഷ്യരോട് എന്ത് പറയാന്? ഉടന് വന്നു മറ്റുള്ളവരുടെ പിന്തുണ. "പോയ്ക്കോളിന് ഡോക്ടറെ, നിങ്ങള്‍ക്ക് ക്ലിനിക്കിലെത്തെണ്ടേ?". എന്തൊരു സ്നേഹം? പിള്ളേരല്ലേ എന്ന് വെച്ച് ചെയ്തത് തെറ്റല്ലാതാകുമോ? മൂക്കിനു കീഴെ രോമം പൊടിയുന്നതിന് മുന്‍പ് ബൈക്കും കാറും വാങ്ങിക്കൊടുക്കുകയും കയറൂരി വിടുകയും ചെയ്യുന്ന രക്ഷിതാക്കളാണ് വാഹനാപകടങ്ങള് വര്‍ധിക്കാന് കാരണം. ഓവര് സ്പീഡില് വന്നു ബ്രേക്ക് കിട്ടാതെ എന്റെ കാറിനു പിന്നില് ഇടിച്ച പിള്ളേരെ ഒന്ന് വിരട്ടിവിടാന് പോലും അവിടെ ആരുമുണ്ടായില്ല. എല്ലാര്‍ക്കും ചുളുവില് ഒരു ഡോക്ടറെ കുതിരകയറാന് കിട്ടിയത്തിന്റെ സന്തോഷം തീര്‍ക്കാനായിരുന്നു ശ്രദ്ധ. ഒന്നും മിണ്ടാതെ ഞാന് കാറെടുത്തു പോന്നു. തര്‍ക്കിക്കാന് നിന്നാല് ചിലപ്പോള് ഞാന് ആ പിള്ളേരുടെ നെഞ്ചത്ത് കാറ് കയറ്റി എന്നായിരിക്കും കേസ്. എന്തായാലും എന്റെ മനസ്സമാധാനത്തിന്, പോകുന്നതിനു മുന്‍പ് അവിടെ കൂടി നിന്നവരെ നോക്കി "എന്റെ വണ്ടി നന്നാക്കാന് നിന്റെയൊക്കെ അപ്പന് തരുമോടാ പണം?" എന്ന് ഞാന് ചോദിച്ചു, മനസ്സില്. അല്ലാതെന്തു ചെയ്യാന്?\nഎഴുതിയത് : ഡോ.ആര് .കെ.തിരൂര് II Dr.R.K.Tirur at 2/02/2010 03:46:00 AM\nസമൂഹത്തിന്‍റെ കണ്ണില് എല്ലാ ഡോക്ടര്‍മാരും കാശുല്ലവരാന്...അത് കൊണ്ട തന്നെ പിരിവിന്റെ കാര്യത്തില് ഒരു തര്‍ക്കത്തിനോ ഇപ്പൊ ഡോക്ടര്‍ക്ക് സംഭവിച്ചത് പോലെ ഒരു നിമിഷത്തില് പ്രതികരിക്കാനോ കഴിയുകില്ല,,,\nനാട്ടുകാര് പറഞ്ഞത് മറ്റൊന്നും കൊണ്ടായിരിക്കില്ല..താങ്കളുടെ അടുക്കല് മുന്‍പ് ചികില്‍സക്ക് വന്നവരായിരിക്കാം അവര്. (സാധാരണ രീതിയില് ഞങ്ങള് തിരൂര്‍ക്കാര് അത്തരക്കാര് അല്ല)\nപിന്നെ ചുവപ്പ് കോടി ഇഷ്ടപ്പെടുന്ന ആളായ കാരണം കാറും ഡ്രെസ്സും എന്തിനു സ്റ്റെതസ്കോപ്പ് വരെ ചുവപ്പാക്കിയിരിക്കും.പിന്നെ മറ്റു രാഷ്ട്രീയ പാര്‍ട്ടിക്കാര് നനഞ്ഞെടം കുഴിക്കില്ലേ. ഇപ്പത്തന്നെ നോക്ക്-ഈ ബ്ലോഗിലെ ചുവപ്പ് കാരണം കണ്ണടിച്ചു പോയാല് പിന്നെയും ഡോക്ടര് വേണ്ടേ അത് ചികില്‍സിക്കാന് !ഇത്രയ്ക്കു ചുവപ്പ് വേണോ ? ജീവിതത്തിലും ബ്ലോഗിലും..\nFebruary 2, 2010 at 11:17 PM\nഎന്റടുത്തു വന്നവര് അങ്ങനെ പറയില്ല. അവര്‍ക്കെന്നെ അറിയാം. പിന്നെ നിറം, അത് ചുവപ്പായാലും പച്ചയായാലും കാവിയായാലും തികച്ചും വ്യക്തിപരം. ചുവപ്പ് കൊടി പിടിച്ച അധ്യാപകനോടോ മറ്റു ഉദ്യോഗസ്തരോടോ പെരുമാറുന്ന പോലെ എന്നോട് പെരുമാറിയാല് ഞാന് സഹിക്കും. (അല്ലെങ്കിലും സഹിക്കും, അത് വേറെ കാര്യം ) ഞാന് എഴുതിയത് ഡോക്ടര്മാരോടുള്ള പൊതുവായ പെരുമാറ്റതെക്കുറിച്ചാ. എന്റെ കാര് ചുവപ്പാണ്(wine red), പക്ഷെ ഡ്രസ്സ് ചുവപ്പിടാറില്ല. എങ്കിലും ജീവിതത്തിലും ബ്ലോഗിലും കുറച്ചു ചുവപ്പ് വേണമെന്ന് തന്നെ ആണ് എന്റെ അഭിപ്രായം. എങ്കിലേ നല്ല മനുഷ്യനാകൂ. പിന്നെ ഞാന് ഒരു രാഷ്ട്രീയ പ്രവര്തകനോന്നുമല്ല കേട്ടോ. അതെന്റെ ചിന്തയുടെ ഭാഗം മാത്രം. ബ്ലോഗ് വായിച്ചു കണ്ണടിച്ചു പോയ ആരെങ്കിലും ചികിത്സക്ക് വന്നാല് ഞാന് ഫ്രീ ആയി ചികിത്സിക്കാം. അല്ല പിന്നെ.\nee thanalinu doctornodu entho virodhmundenna thonnanathu doctorine eppalum inganey purakey nadannu kuttam kandupidikkankondu chodichu ponathane on congressa!\npinne doctormarude karyam avare valya alukalle valya koyalyum pidichu ethra perude rogangal mattan ody panju nadakunnavara (secondinu kanakkum koottyanelum. avar ingney manusyanmarude idayil vannu pedumbol pavangal anthamvittum pokunnathu avarude kuttamano doctor?\nshamichu kala doctor?\nFebruary 11, 2010 at 4:57 AM\nഹാ..ഹാ... അയല്‍വാസി ഒരു ദരിദ്രവാസി.എന്തായാലും നല്ലൊരു തിരൂര്‍കാരനാ... മൂപ്പരുള്ളത് കൊണ്ട് ഇടക്കിടക്കൊരു കമന്റെങ്കിലും വരുന്നുണ്ട്.\nതാങ്കള് പറഞ്ഞത് ശരിയായിരിക്കും. പണക്കൊതിയന്മാരെ മാത്രം കണ്ടു കണ്ണ് മഞ്ഞളിച്ചത് കൊണ്ട് എന്നെ പോലുള്ള പാവങ്ങളെ കണ്ടപ്പോള് മനസ്സിലായിട്ടുണ്ടാവില്ല. യേത്?\nFebruary 11, 2010 at 10:27 PM\nസച്ചിന്... സച്ചിന്... സച്ചിന്...\n"തുണ്ട് " (1)\nവരുമോ പ്രണയത്തിനും ഒരു റിയാലിറ്റി ഷോ?\nവിശ്വാസത്തെ കുറിച്ച് തന്നെ...\nഒരു രാത്രി കൂടി വിടവാങ്ങവേ...\nപോപ്പുലര് ഫ്രണ്ടിന്റെ സോഷ്യലിസം


യുഎഇയില് ഇന്ന് 1,500 പേര്‍ക്ക് രോഗമുക്തി | uae reported 1,500 new covid recoveries on thursday\nയുഎഇയില് ഇന്ന് 1,500 പേര്‍ക്ക് രോഗമുക്തി\nAbu Dhabi - United Arab Emirates, First Published 29, Oct 2020, 4:32 PM\nനിലവില് 3,701 കൊവിഡ് രോഗികള് രാജ്യത്ത് ചികിത്സയിലുണ്ടെന്നും ഔദ്യോഗിക കണക്കുകള് വ്യക്തമാക്കുന്നു.\nഅബുദാബി: യുഎഇയില് പുതിയതായി 1,312 പേര്‍ക്ക് കൂടി കൊവിഡ് സ്ഥിരീകരിച്ചതായി ആരോഗ്യ പ്രതിരോധ മന്ത്രാലയം അറിയിച്ചു. അതേസമയം 1,500 പേര് രോഗമുക്തരാവുകയും ചെയ്തു. കഴിഞ്ഞ 24 മണിക്കൂറിനിടെ മൂന്ന് പേരാണ് രാജ്യത്ത് കൊവിഡ് ബാധിച്ച് മരിച്ചത്.\nഇതുവരെ 130,336 പേര്‍ക്ക് യുഎഇയില് കൊവിഡ് സ്ഥിരീകരിച്ചിട്ടുണ്ട്. ഇവരില് 126,147 പേരും ഇതിനോടകം രോഗമുക്തരായിട്ടുണ്ട്. 488 പേരാണ് ഇതുവരെ കൊവിഡ് ബാധിച്ച് മരിച്ചത്. നിലവില് 3,701 കൊവിഡ് രോഗികള് രാജ്യത്ത് ചികിത്സയിലുണ്ടെന്നും ഔദ്യോഗിക കണക്കുകള് വ്യക്തമാക്കുന്നു. കഴിഞ്ഞ 24 മണിക്കൂറിനിടെ നടത്തിയ 130,573 പരിശോധനകളില് നിന്നാണ് പുതിയ രോഗികളെ കണ്ടെത്തിയത്. ഇതുവരെ 1.29 കോടിയിലധികം കൊവിഡ് പരിശോധനകള് യുഎഇയില് നടത്തിയിട്ടുണ്ട്.\nLast Updated 29, Oct 2020, 4:32 PM


മാലദ്വീപ് സൗദിയ്ക്ക് ദ്വീപ് വിൽക്കുന്നു; ഇന്ത്യയ്ക്ക് ആശങ്ക\nSat Nov 17 2018 19:35:05 GMT+0530 (IST)\nNarada Desk| Updated On: 2017-03-03 07:43:56.0 | Location :\nഫാഫു എന്ന അറ്റോൾ ആണ് വിൽക്കാൻ ഉദ്ദേശിക്കുന്നത്. മാലദ്വീപ് പ്രസിഡന്റ് ആയ അബ്ദുള്ള യമീൻ ആണ് ദ്വീപ് വിൽക്കാനുള്ള നീക്കം നടത്തുന്നത്. സിറിയയിൽ യുദ്ധം ചെയ്യുന്ന മാലദ്വീപുകാരിൽ അധികവും ഫാഫു അറ്റോളിൽ നിന്നുമുള്ളവരാണെന്നതും മതതീവ്രവാദികളുടെ സാന്നിധ്യം ഇന്ത്യയുടെ അയൽപ്പക്കത്ത് നിറയാൻ ഇടയാക്കുമെന്നതും അത്ര സുഖമുള്ള വിവരമല്ല.\nഇന്ത്യയുടെ അയൽ രാജ്യമായ മാലദ്വീപ് തങ്ങളുടെ ഒരു ദ്വീപ് സൗദി അറേബ്യയ്ക്ക് വിൽക്കാനൊരുങ്ങുന്നത് ആശങ്കയുണർത്തുന്നു. ദ്വീപിൽ വഹാബിസം പ്രോൽസാഹിപ്പിക്കാൻ സൗദി ശ്രമിക്കുമെന്നതാണ് ആശങ്കയുടെ കാരണം. പതിനെട്ടാം നൂറ്റാണ്ടിൽ സൗദി അറേബ്യയിൽ ജീവിച്ചിരുന്ന മുഹമ്മദ് ബ്ൻ അബ്ദിൽ വഹാബ് എന്ന മതപണ്ഠിതന്റെ ചിന്തകളാണ് വഹാബിസം എന്നറിയപ്പെടുന്നത്. മതതീവ്രവാദസംഘടനയായ ഇസ്ലാമിക് സ്റ്റേറ്റിന്റെ അടിസ്ഥാനം വഹാബിസം ആണെന്നാണ് പറയപ്പെടുന്നത്.\nസൗദി രാജാവ് സൽമാൻ ബിൻ അബ്ദുളാസീസ് അൽ സൗദ് ഉടനെ തന്നെ മാലദ്വീപ് സന്ദർശിക്കുമെന്നറിയുന്നു. മാലദ്വീപ് സർക്കാർ ആകട്ടെ ജനങ്ങളുടെ അഭിപ്രായം അറിയുന്നതിൽ താല്പര്യമൊന്നും കാണിക്കുന്നില്ല. 2015 ഇൽ വരുത്തിയ ഭരണഘടനാഭേദഗതി വിദേശികൾക്ക് മാലദ്വീപിൽ സ്ഥലം വാങ്ങാൻ അനുവദിക്കുന്നു.\nഇന്ത്യൻ പ്രധാനമന്ത്രി നരേന്ദ്രമോദി സന്ദർശിക്കാത്ത ഒരു അയൽരാജ്യം കൂടിയാണ് മാലദ്വീപ്. മാലദ്വീപിന്റെ അഭ്യന്തരകാര്യങ്ങളിൽ ഇന്ത്യ ഇടപെടാറില്ലെങ്കിലും അവരുടെ പുതിയ നീക്കം നിരീക്ഷിക്കപ്പെടാൻ സാധ്യതയുണ്ട്. മാലദ്വീപ് തെരഞ്ഞെടുപ്പ് അടുത്ത വർഷം നടക്കാനിരിക്കേ പ്രത്യേകിച്ചും.\nമാലദ്വീപിനെ മറ്റു പല കാരണങ്ങളും നിരത്താനുണ്ടാകും. എല്ലാ വർഷവും 300 മാലദ്വീപുകാരായ വിദ്യാർഥികൾക്ക് സൗദി സ്കോളർഷിപ് നൽകുന്നുണ്ട്. 70% മാലദ്വീപുകാരും വഹാബിസത്തിനെ പിന്തുണയ്ക്കുന്നു എന്നും റിപ്പോർട്ടുകൾ ഉണ്ട്.\nസൗദിയിൽ നിന്നും ഇസ്ലാമിക് അദ്ധ്യാപകരെ കൊണ്ടുവന്ന് മാലദ്വീപിലെ സ്കൂളുകൾ മദ്രസ്സകളാക്കാനാണ് നീക്കം എന്ന് മാൽദീവിയൻ ഡെമോക്രാറ്റിക് പാർട്ടി അംഗങ്ങൾ പറയുന്നു.


യു.ഡി.എഫ് സീറ്റുകള് തിരിച്ചുപിടിക്കാന് എം.എല്.എമാരെ ഇറക്കി ഇടത് മുന്നണി\nഅഞ്ച് എം.എല്.എമാരാണ് ഇത്തവണ ഇടതുമുന്നണിയുടെ സ്ഥാനാര്‍ഥി പട്ടികയിലുള്ളത്.\n07 Mar, 2019 at 02:54 AM\nയു.ഡി.എഫ് സീറ്റുകള് തിരിച്ചുപിടിക്കാന് എം.എല്.എമാരെ ഇറക്കി ഇടത് മുന്നണി. അഞ്ച് എം.എല്.എമാരാണ് ഇത്തവണ ഇടതുമുന്നണിയുടെ സ്ഥാനാര്‍ഥി പട്ടികയിലുള്ളത്. സി.പി.എം മൂന്നും സി.പി.ഐ രണ്ടും എം.എല്.എമാരെയാണ് പോരാട്ടത്തിനിറക്കുന്നത്.\nലോക്‌സഭാ തെരഞ്ഞെടുപ്പിനെ ഇടതുമുന്നണി എത്രത്തോളം ഗൗരവമായി കാണുന്നു എന്നതിന്റെ സൂചനയാണ് എം.എല്.എമാരുടെ സ്ഥാനാര്‍ഥിത്വം. വിജയസാധ്യത മാത്രമാണ് അടിസ്ഥാനമെന്നു പറയുമ്പോഴും കാരണങ്ങള് ഏറെയാണ്. ബംഗാളിലും ത്രിപുരയിലും സി.പി.എം തിരിച്ചടി നേരിട്ട സാഹചര്യത്തില് കേരളത്തില് പരമാവധി സീറ്റും വോട്ടും ഉറപ്പാക്കണം. സി.പി.എമ്മിന്റെയും സി.പി.ഐയുടേയും നിലനില്പിനു കൂടി അത് ആവശ്യമാണ്. അഞ്ചിടത്തും വിജയസാധ്യതയുള്ള മറ്റുപേരുകള് കണ്ടെത്താനാകാത്തതും എം.എല്.എമാരെ രംഗത്തിറക്കാന് കാരണമാണ്. നിയമസഭ തെരഞ്ഞെടുപ്പുകളില് വലിയ നേട്ടമുണ്ടാക്കിയിട്ടും ലോകസ്ഭ തെരഞ്ഞെടുപ്പില് തോല്‍വിയുണ്ടാകുന്ന പശ്ചാത്തലത്തിലാണ് എഎം ആരിഫിനെ രംഗത്തിറക്കാന് സി.പി.എമ്മിന് പ്രചോദനമായത്. മൂന്നാം വിജയം തേടുന്ന കെ.സി വേണുഗോപാലെന്ന തടയുകയാണ് ലക്ഷ്യം. ശബരിമല വിവാദങ്ങള്‍ക്ക് പിന്നാലെ പത്തനംതിട്ട തിരിച്ചുപിടിക്കേണ്ടതും അഭിമാന പ്രശ്‌നമായി. അതിന് സിപിഎം ആലോചിക്കുന്നത് ആറന്മുള എം.എല്.എ വീണാ ജോര്‍ജിനെ. വീണ ജോര്‍ജ്ജിന് താത്പര്യമില്ലെങ്കില് രാജു എബ്രഹാമിനെ തന്നെ സി.പി.എം രംഗത്തിറക്കിയേക്കും.\nകോഴിക്കോട് എം.കെ രാഘവനുള്ള പ്രതിഛായ മറികടക്കാന് സിപിഎമ്മിലെ ജനപ്രിയ നേതാവ് എ.പ്രദീപ്കുമാറിനെ രംഗത്തിറക്കാനാണ് പാര്‍ട്ടി തീരുമാനിച്ചിരിക്കുന്നത്. മൂന്നു ടേം തുടര്‍ച്ചയായി എം.എല്.എയായ പ്രദീപ് കുമാറിലൂടെ കോഴിക്കോട് തിരിച്ചുപിടിക്കാമെന്നാണ് പ്രതീക്ഷ. തിരുവനന്തപുരത്ത് ജയിക്കാനാകാത്ത പാര്‍ട്ടിയെന്ന നാണക്കേട് മാറ്റുക മാത്രമല്ല, പേയ്‌മെന്റ് സീറ്റെന്ന ചീത്തപ്പേര് മറക്കാനും സി.പി.ഐക്ക് ഇവിടെ വിജയം അനിവാര്യമാണ്. അതുകൊണ്ട് തന്നെയാണ് മുതിര്‍ന്ന നേതാവ് സി.ദിവാകരനെ തിരുവനന്തപുരത്ത് പരിഗണിച്ചതും. ചിറ്റയം ഗോപകുമാറിന്റെ ജനപ്രീതി മാവേലിക്കരയിലും അട്ടിമറി വിജയം കൊണ്ടുവരുമെന്ന് സി.പി.ഐ പ്രതീക്ഷിക്കുന്നു.\nGeneral Election 2019LDF MLA